ഫേസ്ബുക്കില് കെണിയൊരുക്കും, സ്ത്രീകളെ പറ്റിച്ച് തട്ടിയെടുത്തത് ലക്ഷങ്ങള്; ദമ്പതികൾ പിടിയിൽ | manipur couples arrested for cheating women through facebook\nതൃശൂർ സ്വദേശിനിയിൽ നിന്ന് ഇവര് തട്ടിയത് 35 ലക്ഷം രൂപയാണ്. തട്ടിപ്പ് മനസ്സിലാക്കിയതോടെ യുവതി പൊലീസിൽ പരാതി നൽകുകയായിരുന്നു.\nThrissur, First Published Oct 21, 2021, 12:46 AM IST\nതൃശ്ശൂര്: ഫേസ്ബുക്കിലൂടെ(facebook) സ്ത്രീകളെ പരിചയപ്പെട്ട് പണം തട്ടുന്ന(cheating) മണിപ്പൂർ സ്വദേശികളായ ദമ്പതികൾ(manipur couples ) പിടിയിൽ(couple arrest). തൃശൂർ സ്വദേശിനിയിൽ നിന്ന് 35 ലക്ഷം രൂപ തട്ടിയെന്ന കേസിലാണ് അറസ്റ്റ്. ബംഗളൂരും ദില്ലിയും കേന്ദ്രീകരിച്ച് പ്രവർത്തിക്കുന്ന വൻ തട്ടിപ്പ് സംഘത്തിലെ പ്രമുഖരാണ് ഇവർ. വിദേശത്തുള്ള ഡോക്ടര് ആണെന്ന് പറഞ്ഞ് സ്ത്രീകളെ ഫേസ്ബുക്കിലൂടെ പരിചയപ്പെട്ട ശേഷമായിരുന്നു തട്ടിപ്പ്.\nബംഗളൂരുവിൽ നിന്നാണ് വൻ തട്ടിപ്പുസംഘത്തിലെ പ്രധാനികളായ മണിപ്പൂര് സ്വദേശികൾ തൃശ്ശൂര് സിറ്റി സൈബര് ക്രൈം പോലീസിന്‍റെ പിടിയിലായത്. പ്രതികളില് നിന്നും നിരവധി മൊബൈല് ഫോണുകളും, എടിഎം കാര്‍ഡുകളും സിം കാര്‍ഡുകളും ചെക്ക് ബുക്കുകളും, മറ്റും കണ്ടെടുത്തി. കേരളത്തിലും, മറ്റു സംസ്ഥാനങ്ങളിലും ഉള്ള നിരവധി പേരില് നിന്നും ലക്ഷക്കണക്കിന് രൂപ പ്രതികള് ഇത്തരത്തില് തട്ടിപ്പ് നടത്തി കൈപ്പറ്റിയിട്ടുണ്ടെന്ന് പൊലീസ് പറഞ്ഞു.


കുടുംബവിളക്ക് ഇനി കൂടുതൽ കളറാകും!!! അടിതെറ്റിയാൽ സരസ്വതിയും വീഴും, ഒടുവിൽ വീണു.. ഇനി സരസ്വതിയെ പരിചരിക്കേണ്ടത് വേദിക.!! സുമിത്ര ദുബായ്ക്ക് പറക് Kudumbavilakku weekly promo കുന്നു.!!\nകുടുംബവിളക്ക് ഇനി കൂടുതൽ കളറാകും!!! അടിതെറ്റിയാൽ സരസ്വതിയും വീഴും, ഒടുവിൽ വീണു.. ഇനി സരസ്വതിയെ പരിചരിക്കേണ്ടത് വേദിക.!! സുമിത്ര ദുബായ്ക്ക് പറക്കുന്നു.!! Kudumbavilakku weekly promo\nറേറ്റിങ്ങിൽ ഒന്നാം സ്ഥാനത്തുള്ള പരമ്പരയാണ് കുടുംബവിളക്ക്. സുമിത്രയുടെ പോരാട്ടങ്ങളുടെ കഥ പറയുന്ന കുടുംബവിളക്കിന് ഏറെ ആരാധകരാണുള്ളത്. വിജയത്തിന്റെ ഓരോ പടികൾ കയറുമ്പോഴും സുമിത്രക്ക് വെല്ലുവിളിയായി വേദിക മുന്നിൽ തന്നെയുണ്ടാകും. ഏറ്റവുമൊടുവിൽ വേദികക്ക് പകരം മഹേന്ദ്രന്റെ ആൾക്കാർ തട്ടിക്കൊണ്ട് പോയതും സുമിത്രയെ തന്നെ. എന്നാൽ അനൂപ് സുമിത്രയെ അവിടെ നിന്നും രക്ഷിച്ചു. വേദികയുടെ ഓരോ ദുഷ്പ്രവൃത്തികൾക്കും കൂട്ടുനിൽക്കുന്ന സരസ്വതി ഇത്തവണ\nസുമിത്രയുടെ ദുബായ് യാത്ര മുടക്കാനാണ് ശ്രമിക്കുന്നത്. എന്നാൽ അവിടെയും പരാജയപ്പെടുന്ന ഇരുവർ ശക്തിയെയാണ് കുടുംബവിളക്കിന്റെ പുതിയ പ്രൊമോയിൽ കാണിച്ചിരിക്കുന്നത്. കോണിപ്പടിയിൽ നിന്നും നില തെറ്റി താഴേക്ക് വീഴുന്ന സരസ്വതി അമ്മയെ പുതിയ പ്രൊമോ വീഡിയോയിൽ കാണിക്കുന്നുണ്ട്. അതേ സമയം കിടപ്പിലാകുന്ന സരസ്വതി അമ്മയെ ഇനിയങ്ങോട് വേദിക തന്നെ നോക്കട്ടെ എന്നാണ് ശിവദാസമേനോന്റെ തീരുമാനം. ദുബായ് യാത്രക്ക് തയ്യാറെടുക്കുന്ന സുമിത്രയെ പ്രൊമോ\nവീഡിയോയിൽ കാണിക്കുന്നുമുണ്ട്. പ്രൊമോയിൽ പറയുന്നതനുസരിച്ച് ഇനിയുള്ള സുമിത്രയുടെ കഥ ദുബായിലാകും. അതിനായി ദുബായ്ക്ക് പോകാൻ തയ്യാറെടുക്കുന്ന സുമിത്രയെ കാണിച്ചുകൊണ്ടാണ് പ്രൊമോ വീഡിയോ അവസാനിക്കുന്നത്. പുതിയ പ്രൊമോ വന്നതോടെ കുടുംബവിളക്ക് ഇനി കൂടുതൽ കളറാകും എന്ന പ്രതീക്ഷയിലാണ് സീരിയൽ ആരാധകർ. ഇന്നിന്റെ സ്ത്രീരൂപമായ സുമിത്ര വിധിയോട് മത്സരിച്ച് മറ്റൊരു പോർമുഖത്ത് എത്തിനിൽക്കുകയാണ്.


അഫ്ഗാനിസ്ഥാനിലെ സ്ഥിതി അതീവ ഗുരുതരമാണെന്ന് കേന്ദ്ര വിദേശകാര്യ മന്ത്രി എസ്. ജയശങ്കർ - Media Malayalam (മീഡിയ മലയാളം)\nഅഫ്ഗാനിസ്ഥാനിലെ സ്ഥിതി അതീവ ഗുരുതരമാണെന്ന് കേന്ദ്ര വിദേശകാര്യ മന്ത്രി എസ്. ജയശങ്കർ\nന്യൂഡൽഹി: അഫ്ഗാനിസ്ഥാനിലെ സ്ഥിതി അതീവ ഗുരുതരമാണെന്ന് കേന്ദ്ര വിദേശകാര്യ മന്ത്രി എസ്. ജയശങ്കർ. അഫ്ഗാനിൽ നിന്ന് ഇന്ത്യക്കാരെ ഒഴിപ്പിക്കുന്ന നടപടിക്കാണ് ഇപ്പോൾ ഏറെ പ്രാധാന്യം നൽകുന്നതെന്നും കക്ഷി നേതാക്കളുടെ യോഗത്തിൽ മന്ത്രി വ്യക്തമാക്കി.\nകഴിയുന്ന അത്രയും ആളുകളെ ഒഴിപ്പിക്കാനാണ് ഇന്ത്യ ശ്രമിക്കുന്നത്. ഓഗസ്റ്റ് 15 മുതൽ ഇന്ത്യയിൽ എത്തിച്ചവരിൽ ഇന്ത്യക്കാർക്കു പുറമേ അഫ്ഗാനിൽ നിന്നുള്ള ഹിന്ദു, സിഖ് സമുദായത്തിൽ പെട്ടവരും ഉണ്ടെന്നും മന്ത്രി വിശദീകരിച്ചു. സംഘർഷഭൂമിയായി മാറിയ അഫ്ഗാനിൽ അകപ്പെട്ടരുടെയും സുരക്ഷയും രക്ഷാദൗത്യത്തിനും ആണ് സർക്കാർ ഏറെ പ്രാധാന്യം നൽകുന്നതെന്നും എസ്. ജയശങ്കർ വ്യക്തമാക്കി.\nഅഫ്ഗാനിസ്ഥാന്‍റെ കാര്യത്തിൽ ഇന്ത്യയ്ക്ക് ദീർഘകാല വൈകാരിക ബന്ധമുണ്ട്. വികസന പ്രവർത്തനങ്ങൾ അടക്കമുള്ള കാര്യങ്ങളിൽ ആശങ്കയുണ്ട്. അഞ്ഞൂറോളം പദ്ധതികളാണ് ഇന്ത്യയുടേതായി അഫ്ഗാനിസ്ഥാനിൽ ഉണ്ടായിരുന്നത്. ഇതുമായി ബന്ധപ്പെട്ട പ്രവർത്തനങ്ങൾ തുടരും. അഫ്ഗാനിസ്ഥാനിലെ നിലവിലെ സാഹചര്യങ്ങളും മാറ്റങ്ങളും മനസിൽ കരുതിയായിരിക്കും ഇന്ത്യയുടെ ഭാവി നീക്കങ്ങളെന്നും മന്ത്രി വ്യക്തമാക്കി.\n" he said. Jayashankar\nin Afghanistan is dire\nPrevious articleതാലിബാന് ഭരണം തിരിച്ചുപിടിച്ച അഫ്ഗാനിസ്ഥാനില് ഇരട്ട സ്‌ഫോടനം\nNext articleമൊബൈൽ റേഞ്ചിനായി മരത്തിൽ കയറിയ വിദ്യാർഥിക്ക് വീണ് പരിക്കേറ്റു


കോടതി വിധിച്ചാലും മാനം മര്യാദയുള്ള സ്ത്രീകളാരും ശബരിമലയില് കയറില്ല: പ്രയാര് ഗോപാലകൃഷ്ണന് – Chandrika Daily\nBy chandrika Friday October 13, 2017 20:55 pm\nകോടതി വിധിച്ചാലും മാനം മര്യാദയുള്ള സ്ത്രീകളാരും ശബരിമലയില് കയറില്ല: പ്രയാര് ഗോപാലകൃഷ്ണന്\nകോട്ടയം: കോടതി വിധിച്ചാല് പോലും മാനവും മര്യാദയുമുള്ള സ്ത്രീകള് ശബരിമല കയറില്ലെന്നു ദേവസ്വം ബോര്‍ഡ് പ്രസിഡന്റ് പ്രയാര് ഗോപാലകൃഷ്ണന്. ശബരിമലയെ തായ്‌ലന്‍ഡ് ആക്കാന് ഉദ്ദേശിക്കുന്നില്ല. സ്ത്രീകള് കയറേണ്ടതില്ലെന്നാണു…\nകോട്ടയം: കോടതി വിധിച്ചാല് പോലും മാനവും മര്യാദയുമുള്ള സ്ത്രീകള് ശബരിമല കയറില്ലെന്നു ദേവസ്വം ബോര്‍ഡ് പ്രസിഡന്റ് പ്രയാര് ഗോപാലകൃഷ്ണന്. ശബരിമലയെ തായ്‌ലന്‍ഡ് ആക്കാന് ഉദ്ദേശിക്കുന്നില്ല. സ്ത്രീകള് കയറേണ്ടതില്ലെന്നാണു ദേവസ്വം ബോര്‍ഡ് നിലപാടെന്നും പ്രസിഡന്റ് പറഞ്ഞു.\nഎല്ലാ മത വിശ്വാസവും സംരക്ഷപ്പെടണമെന്നാണ് നിലപാട്. ഇക്കാര്യം കോടതിയെ ബോധ്യപ്പെടുത്തും. ബോര്‍ഡിന്റെ ആവശ്യപ്രകാരമാണ് വിഷയം ഭരണഘടനാ ബഞ്ചിന് വിട്ടത്. 10 വയസിനും 50 വയസിനും ഇടയിലുള്ള സ്ത്രീകളെ കയറ്റാന് പാടില്ലെന്നാണ് നിലപാട്. സുരക്ഷയും ആചാരവുമാണ് പ്രശ്‌നമെന്നും പ്രയാര് കൂട്ടിച്ചേര്‍ത്തു.\nശബരിമലയില് പ്രായഭേദമന്യേ സ്ത്രീകളെ പ്രവേശിപ്പിക്കണമെന്ന ആവശ്യം സുപ്രീംകോടതി അഞ്ചംഗ ഭരണഘടനാ ബെഞ്ചിന് വിട്ടതിനോടു പ്രതികരിക്കുകയായിരുന്നു അദ്ദേഹം. തുല്യതയും ആരാധനാ സ്വാതന്ത്ര്യവുമടക്കം സ്ത്രീകളുടെ മൗലികാവകാശങ്ങള് നിഷേധിക്കുന്നുണ്ടോയെന്നു പരിശോധിക്കും. ക്ഷേത്രപ്രവേശനച്ചട്ടങ്ങളിലെ വ്യവസ്ഥകളും പരിശോധിക്കുമെന്നു ചീഫ് ജസ്റ്റിസ് ദിപക് മിശ്ര അധ്യക്ഷനായ ബെഞ്ച് വ്യക്തമാക്കി.\nഅതേസമയം, ശബരിമലയില് സ്ത്രീകളെ പ്രവേശിപ്പിക്കുന്നതുമായി ബന്ധപ്പെട്ട കേസ് വിശാല ഭരണഘടനാ ബഞ്ചിനു വിട്ട സുപ്രീം കോടതി വിധി സ്വാഗതാര്‍ഹമെന്നു മന്ത്രി കടകംപള്ളി സുരേന്ദ്രന് ആലുവയില് പറഞ്ഞു. ക്ഷേത്രപ്രവേശനത്തിന് ലിംഗ വിവേചമില്ല എന്ന ശക്തമായ നിലപാടാണു സര്‍ക്കാരിന്റേത്. അതില് ഉറച്ച് നില്‍ക്കും. കേസിനാവശ്യമായ രേഖകളും വിവരങ്ങളും കോടതി ആവശ്യപ്പെട്ടാല് നല്‍കുമെന്നും അദ്ദേഹം പറഞ്ഞു.\nCategories: Culture, More, Views Tags: shabarimala


ഈ ട്രോഫി ഞങ്ങളുടേതാണ്. നമ്മുക്കത് നേടാം. ചരിത്രം ആവര്‍ത്തിക്കുമെന്ന് രോഹിത് ശര്‍മ്മ.\nഐപിഎല്ലിനു ശേഷമാണ് എല്ലാവരും കാത്തിരിക്കുന്ന ഐസിസി ടി20 ലോകകപ്പ്. കോഹ്ലി ക്യാപ്റ്റനായും, രോഹിത് വൈസ് ക്യാപ്റ്റനായും മഹേന്ദ്ര സിങ്ങ് ധോണി മെന്‍ററായി എത്തുന്ന ടൂര്‍ണമെന്‍റില് കിരീടത്തില് കുറഞ്ഞതൊന്നും ഇന്ത്യ പ്രതീക്ഷിക്കുന്നില്ലാ. ഒക്ടോബര് 17 നാണ് ഐസിസി ടി20 ലോകകപ്പ് ആരംഭിക്കുന്നത്.\nഐസിസി ടി20 ലോകകപ്പ് സ്വന്തമാക്കാന് എന്തും ചെയ്യുമെന്നും, ചരിത്രം ആവര്‍ത്തിക്കുമെന്നും പറയുകയാണ് ഇന്ത്യന് ഓപ്പണര് രോഹിത് ശര്‍മ്മ. 2007 ലാണ് ഇന്ത്യ ടി20 ലോകകപ്പ് നേടുന്നത്. അന്ന് ടീമിന്‍റെ ഭാഗമായിരുന്നു രോഹിത് ശര്‍മ്മ. 2014 ൽ ഫൈനലിനും 2016 ൽ സെമിഫൈനലിലും ഇന്ത്യ കിരീടത്തിനരികെ വരെ എത്തിയിരുന്നു. എന്നാൽ ഇക്കുറി ടി20 ലോകകപ്പ് കിരീടം ഇന്ത്യ നേടുമെന്ന് ഉറപ്പിച്ചു പറയുകയാണ് ഇന്ത്യന് വൈസ് ക്യാപ്റ്റന്.\n” സെപ്റ്റംബർ 24 ജോഹനാസ്ബർഗ് അന്നാണ് കോടിക്കണക്കിന് സ്വാപ്നങ്ങൾ യാഥാർത്ഥ്യമായത്. ഞങ്ങളെ പോലെ പരിചയസമ്പത്ത് ഇല്ലാത്ത യുവനിരയുള്ള ടീം ചരിത്രം സൃഷ്ടിക്കുമെന്ന് ആരും കരുതി കാണില്ല. അതിനുശേഷം 14 വർഷങ്ങൾ കഴിഞ്ഞു. ഞങ്ങൾ ഒരുപാട് സഞ്ചരിച്ചു. ഒരുപാട് ചരിത്രങ്ങൾ സൃഷ്ടിച്ചു. ഞങ്ങൾക്കും തിരിച്ചടികളുണ്ടായി, ഞങ്ങളും ബുദ്ധിമുട്ടി, എന്നാൽ ഞങ്ങൾ മനോബലം തകർന്നിട്ടില്ല. കാരണം ഞങ്ങളൊരിക്കലും തോൽക്കാൻ തയ്യാറല്ല. ഈ ഐസിസി ലോകകപ്പിൽ ഞങ്ങളിൽ ഓരോരുത്തരും കഴിവിന്റെ അങ്ങേയറ്റം ടീമിന് വേണ്ടി നൽകും. ഞങ്ങൾ വരുന്നുണ്ട്, ഈ ട്രോഫി ഞങ്ങളുടെയാണ്. ഇന്ത്യ…. നമുക്കത് നേടാം. ” ഇൻസ്റ്റഗ്രാമിൽ പങ്കുവെച്ച പോസ്റ്റിൽ രോഹിത് ശർമ്മ കുറിച്ചു.\nനായകനായി വീരാട് കോഹ്ലിയുടെ അവസാന ടി20 ലോകകപ്പാണ് വരാനിരിക്കുന്നത്. വീരാട് കോഹ്ലിക്ക് ശേഷം ടി20 നായകസ്ഥാനം ഏറ്റെടുക്കുവാന് കൂടുതല് സാധ്യത രോഹിത് ശര്‍മ്മക്കാണ്. ഐപിഎല്ലിൽ മുംബൈ ഇന്ത്യൻസിനെ അഞ്ച് തവണ കിരീടനേട്ടത്തിലെത്തിച്ച രോഹിത് ശര്‍മ്മ ഇന്ത്യൻ ക്യാപ്റ്റനായും മികച്ച പ്രകടനമാണ് പുറത്തെടുത്തിട്ടുള്ളത്.\nPrevious articleതുടക്കം മുതലാക്കാനാവതെ സഞ്ചു സാംസണ്. റെക്കോഡുമായി മടക്കം.\nNext articleബാറ്റിംഗിലെ കടം ഫീല്‍ഡിങ്ങില് തീര്‍ത്തിട്ടുണ്ട്. കോഹ്ലിയെ റണ്ണൗട്ടാക്കിയ തകര്‍പ്പന് ഫീല്‍ഡിങ്ങ്.


Janmabhumi| അതിരപ്പിള്ളി പദ്ധതിക്കായി വീണ്ടും നീക്കം\nJune 16, 2021, 10:03 p.m.\nസംസ്ഥാനത്ത് പ്രളയം നിയന്ത്രിക്കുന്നതിന്റെ ഭാഗമായി വെള്ളപ്പൊക്ക സാധ്യതയുള്ള അഞ്ച് നദികളില് പുതിയ അണക്കെട്ടുകള് പണിയണമെന്ന നിര്‍ദേശമാണ് സര്‍ക്കാര് പരിഗണിക്കുന്നത്. ഈ അണക്കെട്ടുകളില് ജലവൈദ്യുത പദ്ധതികള് ആരംഭിക്കണമെന്നും നിര്‍ദേശത്തിലുണ്ട്. അണക്കെട്ടുകള് നിര്‍മ്മിക്കണമെന്ന് ശുപാര്‍ശ ചെയ്തിട്ടുള്ള നദികളിലൊന്ന് ചാലക്കുടിപുഴയാണ്. ജലവിഭവ വകുപ്പിന്റെ നിര്‍ദേശം സര്‍ക്കാര് തത്വത്തില് അംഗീകരിച്ചതായാണ് സൂചന.\nതൃശൂര്: വിവാദമായ അതിരപ്പിള്ളി ജലവൈദ്യുത പദ്ധതിക്ക് സംസ്ഥാന സര്‍ക്കാരും കെഎസ്ഇബിയും വീണ്ടും ശ്രമമാരംഭിച്ചു. പരിസ്ഥിതി പ്രവര്‍ത്തകരുടേയും രാഷ്ട്രീയ പാര്‍ട്ടികളുള്‍പ്പെടെ വിവിധ സംഘടനകളുടേയും എതിര്‍പ്പിനെ തുടര്‍ന്ന് ഉപേക്ഷിക്കേണ്ടി വന്ന പദ്ധതി ഇക്കുറി നടപ്പാക്കാനാണ് നീക്കം.\nനേരത്തെ അതിരപ്പിള്ളി പദ്ധതിയെ എതിര്‍ത്ത് സിപിഐ രംഗത്ത് വന്നിരുന്നു. മാറിയ സാഹചര്യത്തില് സിപിഐ എന്ത് നിലപാട് സ്വീകരിക്കുമെന്ന് വ്യക്തമല്ല. സിപിഎമ്മും അവരുടെ തൊഴിലാളി സംഘടനയായ സിഐടിയുവുമാണ് അതിരപ്പിള്ളി പദ്ധതിക്ക് വേണ്ടി ആദ്യം മുതല് രംഗത്തുള്ളത്. ബിജെപിയും കോണ്‍ഗ്രസിലെ ഒരു വിഭാഗവും പദ്ധതി വേണ്ട എന്ന നിലപാടാണ് പ്രഖ്യാപിച്ചിട്ടുള്ളത്. ചാലക്കുടി പുഴ സംരക്ഷണ സമിതിയും നിരവധി പരിസ്ഥിതി സംഘടനകളും പദ്ധതിക്കെതിരെ രംഗത്ത് വന്നിരുന്നു. കേന്ദ്ര വനം പരിസ്ഥിതി മന്ത്രാലയത്തിന്റെ അനുമതിയും ലഭിക്കാതായതോടെയാണ് നേരത്തെ പദ്ധതി നടപ്പാക്കാന് കഴിയാതിരുന്നത്.\nവെള്ളപ്പൊക്ക സാധ്യത ചൂണ്ടിക്കാണിച്ച് പദ്ധതിക്കെതിരായുള്ള എതിര്‍പ്പ് മറികടക്കുകയാണ് സര്‍ക്കാര് ലക്ഷ്യമിടുന്നത്. 2018ല് ചാലക്കുടി പുഴയില് വന് പ്രളയമുണ്ടാകുകയും ചാലക്കുടി പട്ടണവും നിരവധി ഗ്രാമങ്ങളും പൂര്‍ണ്ണമായും വെള്ളത്തില് മുങ്ങുകയും ചെയ്തിരുന്നു. ഇതാണ് ജലവിഭവ വകുപ്പും കെഎസ്ഇബിയും ചൂണ്ടിക്കാണിക്കുന്നത്.\nഅതേസമയം, പദ്ധതി നടപ്പായാല് ലോക പ്രസിദ്ധമായ വെള്ളച്ചാട്ടം ഇല്ലാതാകുമെന്നും നിരവധി വനവാസി ഊരുകള് നഷ്ടമാകുമെന്നും മറുവാദമുയരുന്നുണ്ട്. നൂറുകണക്കിന് ഹെക്ടര് വനപ്രദേശവും ആയിരക്കണക്കിന് മരങ്ങളും നഷ്ടമാകും. മാത്രമല്ല പദ്ധതി വഴിയുള്ള വൈദ്യുതി ഉത്പാദനം സാമ്പത്തികമായി നഷ്ടമായിരിക്കുമെന്നും കണക്കുകള് നിരത്തി എതിര്‍ക്കുന്നവര് ചൂണ്ടിക്കാണിക്കുന്നു. പദ്ധതിയുമായി മുന്നോട്ട് പോകാന് സര്‍ക്കാര് തീരുമാനിച്ചാല് സമരത്തിനും നിയമ നടപടിക്കും നേതൃത്വം നല്‍കുമെന്ന് റിവര് പ്രൊട്ടക്ഷന് ഫോറം വക്താക്കള് പറഞ്ഞു.\nകേന്ദ്ര പൊതുമരാമത്ത് നിരക്കുകള് കേരളത്തിലും ബാധകമാക്കണമെന്ന് ഗവ. കോണ്‍ട്രാക്ടേഴ്സ് അസോസിയേഷന്


November 1, 2017 , .\nഡെന്‍വര് (കൊളറാഡോ): കൊളറാഡോയില് വാള്‍മാര്‍ട്ട് സ്റ്റോറിലുണ്ടായ വെടിവെപ്പില് രണ്ട് പേര് കൊല്ലപ്പെട്ടു. നിരവധി പേര്‍ക്ക് പരുക്കേറ്റു. കൊളറാഡോയുടെ തലസ്ഥാനമായ ഡെന്‍വറിലെ തോണ്‍ടണില് ഇന്ന് (ബുധനാഴ്ച) വൈകിട്ട് 6.30 ഓടെയാണ് വെടിവെപ്പുണ്ടായത്.\nസ്റ്റോറിനുള്ളില് പ്രവേശിച്ച അക്രമികള് നിര്‍ത്താതെ വെടിവയ്ക്കുകയായിരുന്നു. പൊലീസും ശക്തമായി തിരിച്ചടിച്ചിരുന്നു. ആദ്യ റിപ്പോര്‍ട്ടുകള് പുറത്തുവന്ന് ഒരു മണിക്കൂറിനുള്ളില് തന്നെ സ്ഥലത്തെ വെടിവെപ്പ് അവസാനിച്ചതായി തോണ്‍ടന് പൊലീസ് അറിയിച്ചു. ആക്രമണത്തിന്റെ കാരണമെന്താണെന്നു വ്യക്തമായിട്ടില്ല. അതേസമയം, സ്റ്റോറിനുള്ളില്‍നിന്ന് മുപ്പതോളം വെടിയൊച്ചകള് കേട്ടതായി ദൃക്‌സാക്ഷികള് പറഞ്ഞു.\nമൂന്നു ലിറ്റര് വെള്ളം നിര്‍ബ്ബന്ധിച്ചു കുടിപ്പിച്ച് കുട്ടി മരിച്ച സംഭവം; മാതാപിതാക്കള് അറസ്റ്റില്\nകൊളറാഡോയില് ഏകദിന കോണ്‍സുലര് ക്യാമ്പ് ഫെബ്രു 8 ന്\nഉപ്പു തൊട്ട് കര്‍പ്പൂരം വരെ വീട്ടിലെത്തിക്കാന് വാള്‍മാര്‍ട്ട്\nഫ്ലിപ്പ്കാര്‍ട്ടില് നിന്ന് വാള്‍മാര്‍ട്ട് പിന്‍വാങ്ങുന്നു\nടെക്സസിലെ ടെക് യൂണിവേഴ്സിറ്റി ക്യാം‌പസില് വെടിവെപ്പ്; യൂണിവേഴ്സിറ്റി പോലീസ് ഓഫീസര് കൊല്ലപ്പെട്ടു\nഇറാനില് കായികതാരങ്ങള്‍ക്കും ഹിജാബ് നിര്‍ബന്ധം; ചാമ്പ്യനായ ഇന്ത്യന്‍ഷൂട്ടിംഗ് താരം ടൂര്‍ണമെന്‍റില്‍നിന്ന് പിന്മാറി\n14 year old Girl shot and killed classmate, then killed herself in Texas High School – 14 വയസ്സുകാരി സഹപാഠിയെ വെടിവെച്ചു കൊന്നു; പിന്നീട് സ്വയം വെടിവെച്ച് മരിച്ചു


രാഷ്ട്രീയ സത്യസന്ധതയും, കൊടുത്ത വാക്ക് പാലിച്ചും കോതമംഗലം സ്വദേശി; ഷിബു തോറ്റു, പാതി മീശ വടിച്ചു. - Kothamangalam News\nപല്ലാരിമംഗലം : കോതമംഗലം മണ്ഡലത്തിൽ യു.ഡി.എഫ്.സ്ഥാനാർത്ഥിയായി മത്സരിച്ച ഷിബു തെക്കുംപുറം വിജയിക്കുമെന്ന് ഉറച്ച് വിശ്വസിക്കുകയും പല്ലാരിമംഗലം പഞ്ചായത്തിലും വാളാച്ചിറ പ്രദേശത്തും യു.ഡി.എഫിനായി രാപകലില്ലാതെ പണിയെടുക്കുകയും ചെയ്ത വേളയിൽ പ്രദേശത്തെ പ്രാദേശിക എൽ.ഡി.എഫ്.പ്രവർത്തകരുമായി രാഷ്ട്രീയ ചർച്ചയിൽ UDF സ്ഥാനാർത്ഥി ഷിബു തെക്കുംപുറം തോറ്റാൽ ഞാൻ പാതി മീശ വടിക്കുമെന്ന് പറഞ്ഞിരുന്നു. തന്റെ സ്ഥാനാർത്ഥി തോറ്റു. പാതി മീശ വടിച്ച് പ്രകാശ് വാക്കുപാലിച്ചു.\nചെറുപ്പം മുതൽ കേരള കോൺഗ്രസ് പ്രവർത്തകനായിരുന്ന പ്രകാശ് മടിയൂർ പി.സി.തോമസുമായി അടുത്ത ബന്ധം പുലർത്തിവരുന്ന വ്യക്തിയാണ്. വെറും അഞ്ച് സെന്റ് സ്ഥലത്ത് വാസയോഗ്യമായ വീടു പോലുമില്ലാത്ത പ്രകാശ് മറ്റുള്ളവർക്കായ് എന്നും നന്മയുടെ പക്ഷത്ത് നിലകൊള്ളുന്ന വ്യക്തിയാണ്. രാഷ്ട്രീയം കൊണ്ട് ലക്ഷങ്ങൾ സമ്പാദിക്കാവുന്ന അവസരങ്ങളും സ്വാദീനവും സംസ്ഥാനത്തും ദില്ലിയിൽ പോലും സ്വാദീനമുള്ള വ്യക്തിയായ പ്രകാശ് നാട്ടിൽ അത്തരം തലക്കനം കാണിക്കാറില്ല.\nപി.സി.തോമസ് പി.ജെ.ജോസഫ് വിഭാഗത്തിലൂടെ വീണ്ടും തിരിച്ച് യു.ഡി.എഫിലെത്തിയതോടെയാണ് പ്രകാശ് പ്രദേശത്ത് വീണ്ടും കളം നിറഞ്ഞത്. പ്രധാനമന്ത്രിയുടെ ചികിത്സാ ഫണ്ട് നേടിക്കൊടുത്തത് നിരവധി പേർക്കാണ്. ദില്ലിയിൽ റബ്ബർ കർഷകസമരങ്ങളുൾപ്പെടെ നടത്തിയും , പ്രദേശത്തെ റോഡുകൾക്ക് നിർമ്മാണ ഫണ്ട് അനുവദിപ്പിച്ചിട്ടുണ്ട് പ്രകാശ്. സമരവേദികളിൽ പല പ്രാവശ്യം പോലീസ് മർദ്ദനമേറ്റിട്ടുള്ള വ്യക്തി കൂടിയാണ് പ്രകാശ്.\nകോതമംഗലത്ത് കുതിച്ചുയർന്ന് കോവിഡ് രോഗികളുടെ എണ്ണം; എറണാകുളം ജില്ലയിൽ അയ്യായിരത്തിന് മുകളിൽ രോഗികൾ.\nകോതമംഗലത്തെ മുഴുവൻ വ്യാപാര സ്ഥാപനങ്ങൾക്കും ഇന്ന് മുതൽ നിയന്ത്രണം\nകവളങ്ങാട് പഞ്ചായത്തില് ഡിസിസി പ്രവര്‍ത്തനമാരംഭിച്ചു.


ഇന്ത്യയിൽ നിന്നും നേരിട്ടുള്ള പ്രവേശന വിലക്ക് വീണ്ടും നീട്ടി യു എ ഇ.\nHomeINTERNATIONALഇന്ത്യയിൽ നിന്നും നേരിട്ടുള്ള പ്രവേശന വിലക്ക് വീണ്ടും നീട്ടി യു എ ഇ.\nElettil Online June 09, 2021\nദുബായ് : ഗള്‍ഫിലേക്ക് മടങ്ങാന് കാത്തിരിക്കുന്ന ആയിരക്കണക്കിന് പ്രവാസികളെ വീണ്ടും പ്രതിസന്ധിയിലാക്കി യുഎഇ. ഇന്ത്യയിൽ നിന്ന് നേരിട്ടുള്ള പ്രവേശന വിലക്ക് ജൂലൈ ആറ് വരെ വീണ്ടും നീട്ടി. കഴിഞ്ഞ ഏപ്രില് 24നാണ് യുഎഇ ഭരണകൂടം ഇന്ത്യയില് നിന്നുള്ളവര്‍ക്ക് പ്രവേശന വിലക്ക് ഏര്‍പ്പെടുത്തുന്നത്. കൊവിഡ് രോഗികളുടെ എണ്ണം ഇന്ത്യയില് ക്രമാതീതമായി കൂടിയതിനെ തുടര്‍ന്നായിരുന്നു ഈ തീരുമാനം. എന്നാല് രോഗികളുടെ എണ്ണം കുറയുന്ന മുറയ്ക്ക് വിലക്ക് മാറ്റും എന്നും ഭരണകൂടം അറിയിച്ചിരുന്നു.


സ്ഥാനാർത്ഥി പ്രഖ്യാപനത്തിൽ ഇന്ന് തീരുമാനമായേക്കും ; ബിജെപിയിൽ നീക്കങ്ങൾ സജീവം\nKochi, First Published 26, Sep 2019, 2:08 PM IST\nകൊച്ചിയിൽ ചേരുന്ന പാർട്ടി കോർ കമ്മിറ്റി, ഭാരവാഹി യോഗങ്ങൾക്കൊടുവിൽ നാലു മണ്ഡലങ്ങളിലേക്കും പരിഗണിക്കേണ്ട മൂന്ന് പേരടങ്ങുന്ന സ്ഥാനാർത്ഥി പട്ടിക ദേശീയ നേതൃത്വത്തിന് കൈമാറാനാണ് ശ്രമം. കേന്ദ്ര നേതൃത്വമായിരിക്കും അന്തിമ സ്ഥാനാർത്ഥി പ്രഖ്യാപനം നടത്തുക.\nകൊച്ചി: സ്ഥാനാർത്ഥികളുടെ കാര്യത്തിൽ ധാരണയുണ്ടാക്കാൻ സംസ്ഥാന ബിജെപിയിൽ തീവ്ര നീക്കങ്ങൾ തുടരുന്നു. അഞ്ച് മണ്ഡലങ്ങളിലെയും സ്ഥാനാർത്ഥി നിർണയമടക്കമുള്ള കാര്യങ്ങളിൽ ഇന്ന് അന്തിമ തീരുമാനമുണ്ടായേക്കും. ബിജെപി സംസ്ഥാന സമിതി യോഗം കൊച്ചിയിൽ തുടരുകയാണ്. വട്ടിയൂർക്കാവിൽ കുമ്മനം രാജശേഖരനെ മൽസരിപ്പിക്കണമെന്ന് ആർഎസ്എസ് സംസ്ഥാന നേതൃത്വത്തോട് ആവശ്യപ്പെട്ടിട്ടുണ്ട്. ജില്ലാ പ്രസിഡൻറ് കെ.ശ്രീകാന്തടക്കം മൂന്നു പേരാണ് മഞ്ചേശ്വരത്തെ പട്ടികയിൽ. മഞ്ചേശ്വരത്ത് കോൺഗ്രസ് നേതാവ് സുബ്ബയ്യറായിയെ സ്ഥാനാർത്ഥിയാക്കാനുള്ള നീക്കവും സജീവമാണ്.\nഎറണാകുളത്തും മൂന്നംഗ പട്ടിക തയാറായിട്ടുണ്ട്. എന്നാൽ കോന്നിയിലെ സ്ഥാനാർത്ഥി പട്ടിക പൂർത്തിയായിട്ടില്ല. കോന്നിയിൽ കെ.സുരേന്ദ്രനോ, ശോഭാ സുരേന്ദ്രനോ വേണമെന്നാണ് സംസ്ഥാന നേതൃത്വത്തിന്‍റെ ആവശ്യം. പക്ഷേ സുരേന്ദ്രൻ സ്ഥാനാർത്ഥിത്വത്തിൽ സമ്മതം മൂളിയിട്ടില്ല. ശോഭ സുരേന്ദ്രനും ഇക്കാര്യത്തിൽ നിലപാട് വ്യക്തമാക്കിയിട്ടില്ല.\nഅരൂരിൽ ബിഡിജെഎസ് മത്സരരംഗത്ത് നിന്ന് പിൻമാറുന്നു എന്ന് അറിയിച്ചതോടെ അരൂരിലേക്ക് പകരം സ്ഥാനാർത്ഥിയെ ബിജെപി തന്നെ രംഗത്തിറക്കണോ എന്ന കാര്യത്തിലും ചർച്ചകൾ ഉണ്ടാവും. അരൂരിൽ മൽസരിക്കില്ലെന്ന് ബിഡിജെഎസ് പറഞ്ഞിട്ടുണ്ടെങ്കിലും അവസാന നിമിഷം സീറ്റ് ബിഡിജെഎസ് ഏറ്റെടുക്കുമെന്നാണ് ബിജെപി പ്രതീക്ഷ. കേന്ദ്രം വാഗ്‍ദാനം ചെയ്ത സ്ഥാനമാനങ്ങൾ കിട്ടിയില്ല എന്നത് മാത്രമല്ല, താൻ ജയിലിലായപ്പോൾ സംസ്ഥാന ബിജെപി നേതൃത്വം കാണിച്ച തണുപ്പൻ സമീപനത്തിലും തുഷാർ വെള്ളാപ്പള്ളി കടുത്ത അതൃപ്തിയിലാണ്.\nകൊച്ചിയിൽ ചേരുന്ന പാർട്ടി കോർ കമ്മിറ്റി, ഭാരവാഹി യോഗങ്ങൾക്കൊടുവിൽ നാലു മണ്ഡലങ്ങളിലേക്കും പരിഗണിക്കേണ്ട മൂന്നു പേരടങ്ങുന്ന സ്ഥാനാർഥി പട്ടിക ദേശീയ നേതൃത്വത്തിന് കൈമാറാനാണ് ശ്രമം. കേന്ദ്ര നേതൃത്വമായിരിക്കും അന്തിമ സ്ഥാനാർത്ഥി പ്രഖ്യാപനം നടത്തുക.\nLast Updated 26, Sep 2019, 2:08 PM IST


ബയോമെട്രിക് സംവിധാനം പി.എസ്.സി. പരീക്ഷയ്ക്കും . വ്യാജവിവരങ്ങൾ നൽകുന്നവർക്കെതിരേ നടപടി - CSC Sivasakthi\nHome/PSC/ബയോമെട്രിക് സംവിധാനം പി.എസ്.സി. പരീക്ഷയ്ക്കും . വ്യാജവിവരങ്ങൾ നൽകുന്നവർക്കെതിരേ നടപടി\nബയോമെട്രിക് സംവിധാനം പി.എസ്.സി. പരീക്ഷയ്ക്കും . വ്യാജവിവരങ്ങൾ നൽകുന്നവർക്കെതിരേ നടപടി\ncscsivasakthi October 11, 2019\nപി.എസ്.സി.പരീക്ഷാ പരിഷ്കരണം കൂടുതൽ കർശനമാക്കാനുള്ള നടപടികൾ പ്രഖ്യാപിച്ചു. പരീക്ഷയെഴുതുന്നവരുടെ തിരിച്ചറിയലിന് ബയോമെട്രിക് സംവിധാനം ഉപയോഗിക്കും.\nഉദ്യോഗാർഥികളുടെ ആധാറുമായി ബന്ധിപ്പിച്ചായിരിക്കും ബയോമെട്രിക് വിവരങ്ങൾ ലഭ്യമാക്കുന്നത്.\nആധാറുള്ളവർ പി.എസ്.സി. ഒറ്റത്തവണ പ്രൊഫൈലിൽ ഉടൻ ഉൾപ്പെടുത്തണം .\nപി.എസ്.സി. യോഗത്തിൽ നടന്ന വിശദമായ ചർച്ചകൾക്കുശേഷമാണ് പരീക്ഷാർഥികളെ തിരിച്ചറിയാൻ ബയോമെട്രിക് സംവിധാനം ഏർപ്പെടുത്താൻ തീരുമാനിച്ചത്.\nപരിഷ്കാരം നടപ്പാക്കാൻ കാലതാമസമെടുക്കും. പരീക്ഷാഹാളുകളിൽ ഉപയോഗിക്കാൻ ആവശ്യമായ ബയോമെട്രിക് യന്ത്രം ലഭ്യമാക്കണം. അതിന് കെൽട്രോണിന്റെ സഹായം തേടിയിട്ടുണ്ട്. നിലവിൽ രജിസ്റ്റർ ചെയ്ത ഉദ്യോഗാർഥികളെല്ലാം പ്രൊഫൈലിൽ ആധാർ ചേർക്കണം. ആധാറില്ലാത്തവർക്ക് തിരിച്ചറിയലിന് പകരം സംവിധാനം ഒരുക്കണം. ഭാവിയിൽ ആധാറുണ്ടെങ്കിലേ ഒറ്റത്തവണ രജിസ്ട്രേഷൻ നടത്താനാകൂ എന്ന രീതിയിലേക്ക് നടപടികൾ മാറ്റാനാണ് ഉദ്ദേശിക്കുന്നത്.\nപരീക്ഷകളിലെ ക്രമക്കേടും തട്ടിപ്പും തടയാനാണ് ഇത് ലക്ഷ്യമിട്ടതെങ്കിലും തിരഞ്ഞെടുപ്പിന്റെ വിവിധ ഘട്ടങ്ങളിലും ഇത് ഉപയോഗിക്കാൻ ധാരണയായിട്ടുണ്ട്. ഒറ്റത്തവണ പരിശോധന, അഭിമുഖം, നിയമനശുപാർശ, സർവീസ് വെരിഫിക്കേഷൻ തുടങ്ങിയ സമയങ്ങളിലും വ്യക്തിഗതവിവരങ്ങൾ ബയോമെട്രിക് സംവിധാനത്തിലൂടെ ഉറപ്പാക്കും.\nവിദ്യാഭ്യാസയോഗ്യത, തൊഴിൽപരിചയം എന്നിവ സംബന്ധിച്ച് തെറ്റായ വിവരങ്ങൾ നൽകിയശേഷം പരീക്ഷയിൽ പങ്കെടുക്കുകയും പിന്നീട് വിട്ടുനിൽക്കുകയും ചെയ്യുന്നവർക്കെതിരേ ശിക്ഷാനടപടി സ്വീകരിക്കാനും പി.എസ്.സി. യോഗം തീരുമാനിച്ചു.\nവ്യാജ വിദ്യാഭ്യാസയോഗ്യതയും തൊഴിൽപരിചയവും കാണിച്ച് ആയിരക്കണക്കിന് പേരാണ് പി.എസ്.സി. പരീക്ഷ എഴുതുന്നത്. ഓരോ തസ്തികയിലേക്കും ലക്ഷക്കണക്കിന് പേർ അപേക്ഷിക്കുമെന്നതിനാൽ വ്യാജന്മാരെ കണ്ടെത്താൻ പി.എസ്. സിക്ക് കഴിയാറില്ല. ഇവർക്കായി പരീക്ഷാകേന്ദ്രങ്ങൾ ഒരുക്കുകയും ചോദ്യക്കടലാസ് അച്ചടിക്കുകയും ചെയ്യുന്നത് ലക്ഷക്കണക്കിന് രൂപയുടെ പാഴ്ച്ചെലവുണ്ടാക്കുന്നു. അത് തടയുകയെന്ന ലക്ഷ്യത്തിലാണ് വ്യാജവിവരങ്ങൾ നൽകുന്നവർക്കെതിരേ നടപടിയെടുക്കാൻ തീരുമാനിച്ചത്.\nപരീക്ഷാഹാളിൽ ഇനിമുതൽ ഉദ്യോഗാർഥികളുടെ ഒപ്പ് ഇൻവിജിലേറ്റർമാർ പരിശോധിക്കും. ഉദ്യോഗാർഥി പ്രൊഫൈലിൽ അപ്ലോഡ് ചെയ്തിട്ടുള്ള ഒപ്പിന്റെ മാതൃക ഇൻവിജിലേറ്റർമാർക്ക് നൽകും. പുതുക്കിയ പരിഷ്കാരങ്ങളുടെ കൂട്ടത്തിലായിരിക്കും ഇതും നടപ്പാക്കുന്നത്\nCMDA Recruitment 2020-131 Junior Assistant, Typist & Other Vacancies, Apply online\nകേരളത്തിൽനിന്ന് 500 വനിതാസംരംഭകരെ പ്രതീക്ഷിക്കുന്നതായി സ്റ്റാര്‍ട്ടപ്പ് ഇന്ത്യ- മിഷൻ ‘വിങ്’


രാജ്യദ്രോഹ നിയമം പുനഃപരിശോധിക്കുമെന്ന് കേന്ദ്രം സുപ്രിംകോടതിയെ അറിയിച്ചു » Newsthen\nരാജ്യദ്രോഹ നിയമം പുനഃപരിശോധിക്കുമെന്ന് കേന്ദ്രം സുപ്രിംകോടതിയെ അറിയിച്ചു.നിയമത്തിന്റെ വ്യവസ്ഥകൾ പുനഃപരിശോധിക്കുന്നത് വരെ ഹർജി പരിഗണിക്കരുതെന്നും കേന്ദ്രസർക്കാർ ആവശ്യപ്പെട്ടു. നാളെയാണ് ഹർജി വിശാലബെഞ്ചിന് വിടുന്നകാര്യത്തിൽ വാദം ആരംഭിക്കുക.\nനിയമം പുനഃപരിശോധിക്കണമെന്ന് ആവശ്യപ്പെട്ട് സമർപ്പിച്ച ഹർജി കോടതി നാളെ പരിഗണിക്കാനിരിക്കെയാണ് കേന്ദ്രം നിലപാടറിയിച്ചത്. നിയമം പുനഃപരിശോധിക്കേണ്ടെന്ന് ഇന്നലെ കേന്ദ്രസർക്കാർ സത്യവാങ്മൂലം നൽകിയിരുന്നു. ഇതിന് പിന്നാലെയാണ് കേന്ദ്രത്തിന്റെ നിലപാടുമാറ്റം.\nഎഡിറ്റേഴ്‌സ് ഗിൽഡ് ഓഫ് ഇന്ത്യയും തൃണമൂൽ എംപി മഹുവ മൊയ്ത്രയും ഉൾപ്പെടെ അഞ്ച് കക്ഷികളാണ് കൊളോണിയൽ കാലത്തെ രാജ്യദ്രോഹ നിയമത്തെ ചോദ്യം ചെയ്യുന്ന ഹരജികൾ സമർപ്പിച്ചത്. കൊളോണിയൽ നിയമത്തിന്റെ പേരിൽ മാധ്യമപ്രവർത്തകരുൾപ്പെടെ നിരവധി ആളുകൾ ഇപ്പോഴും ജയിലിൽ കഴിയുകയാണെന്നാണ് ഹർജിക്കാരുടെ വാദം.\nanti national issues National security\nകുഞ്ഞുങ്ങളെ കിടത്തി ഉറക്കുന്നതിനായി പ്രത്യേക സീറ്റുമായി ഇന്ത്യൻ റയിൽവേ


അധികം ഉയരത്തിൽ വളരാത്ത ഇന്ന് നമ്മുടെ കേരളത്തിൽ നിന്ന് അപ്രത്യക്ഷമായിക്കൊണ്ടിരിക്കുന്ന ഒരു അത്ഭുത സസ്യം തന്നെയാണ് അരുത എന്നത്. ചേച്ചിയെ കുറിച്ച് ഒത്തിരി കാര്യങ്ങളുണ്ട് ഈ ചെടി നമ്മുടെ വീട്ടിൽ ഉണ്ടെങ്കിൽ ഒത്തിരി കാര്യങ്ങൾ നമുക്ക് വളരെയധികം അനുയോജ്യമാണ് എന്നാണ് പറയപ്പെടുന്നത്. നമ്മുടെ പൂർവികർ പറയടി വിശേഷിപ്പിക്കുന്നത് സത്യം ശുദ്ധതയും ഉള്ള ചെടി എന്നാണ്. അതിൽ ഏതെങ്കിലും വീടുകളിൽ നിന്നാൽ ആ വീട്ടിൽ ആർക്കും അപസ്മാരം വരില്ല എന്ന് വിശ്വസിക്കുന്നു കാരണം ആർക്കെങ്കിലും അപസ്മാരം വന്നു വീഴാൻ തുടങ്ങുമ്പോൾ അരുത് വരരുത്.\nഎന്ന് പറയുന്നതൊക്കെ ഔഷധമൂല്യമുള്ള ചെടിയാണിത്. ഇങ്ങനെ ആദ്യത്തെ എന്നുള്ളതിനാൽ അരൂത എന്നപേര് വന്നതാണ് ഇതിനിടെ പേരിലെ ഐതിഹ്യം. ഈ സസ്യത്തിന് ഇലകൾ കൈക്കുള്ളിൽ വച്ച് തിരുമ്മിയാൽ അവയ്ക്ക് കാച്ചിയ വെളിച്ചെണ്ണയുടെ മണം അനുഭവപ്പെടുന്നു കൂടാതെ ഇലകളിൽ നിന്നും ഉൽപ്പാദിപ്പിക്കുന്ന എന്ന ഔഷധഗുണമുള്ളതാണ്. നേത്രരോഗങ്ങൾക്ക് ഈ സസ്യത്തിന് ഇലകൾ കഴുത്തിൽ കിട്ടിയാൽ ആശ്വാസം ലഭിക്കും എന്നും.\nവിശ്വസിക്കുന്നു മാത്രമല്ല കുട്ടികൾക്കുണ്ടാകുന്ന അപസ്മാരത്തിന് അടിയിൽ കാണപ്പെടുന്ന ഗുളിക രൂപത്തിലുള്ള പുഴുക്കളെ എണ്ണയിൽ തിളപ്പിച്ച ദിവസത്തിൽ രണ്ടുനേരം പത്തു തുള്ളികൾ വീതം നൽകിയാൽ ആശ്വാസം ലഭിക്കും എന്നും പറയപ്പെടുന്നു. ഒത്തിരി ഔഷധഗുണങ്ങളുള്ള ഈ ചെടി ഇന്ന് മിക്ക വീടുകളിലും അപ്രത്യക്ഷമായിക്കൊണ്ടിരിക്കുന്നു കുട്ടികളിലെ അപസ്മാര പ്രത്യേകിച്ച് പത്ത് വയസ്സിൽ താഴെയുള്ള.\nകുട്ടികളിൽ വരുന്ന അപസ്മാരം പനി ശ്വാസംമുട്ടൽ അസുഖങ്ങൾക്ക് സമൂലം ഇടിച്ചുപിഴിഞ്ഞ നീര് സമം വെളിച്ചെണ്ണയും പശുവിൻ നെയ്യും ചേർത്ത് അരുത് യുടെ ഇല തന്നെ അരച്ച് ചൂടിൽ വേവിച്ച് കട്ടിയാകുമ്പോൾ അരിച്ചെടുത്ത വണ്7തവണ തുള്ളി വീതം കഴിക്കുക ശരീരമാസകലം പുരട്ടുകയും ചെയ്താൽ ആശ്വാസം ലഭിക്കും. കൂടാതെ യുദ്ധം അതിസാരം വയറുവേദന തുടങ്ങിയ അസുഖങ്ങൾക്കും വളരെയധികം ഫലപ്രദമാണ്. തുടർന്ന് അറിയുന്നതിന് വീഡിയോ മുഴുവനായി കാണുക.


ഏഷ്യയിലെ ഏറ്റവും ഉയരത്തില് സ്ഥിതി ചെയ്യുന്ന ഗ്രാമം എതാണെന്നറിയാമോ? | The highest village in asia is located in India\nMay 14, 2021, 02:56 PM IST\nസമുദ്ര നിരപ്പില് നിന്നും ഏകദേശം 18000 അടി മുകളിലാണ് ഈ ഗ്രാമം സ്ഥിതി ചെയ്യുന്നത്.\nഏഷ്യയിലെ തന്നെ ഏറ്റവും ഉയരത്തില് സ്ഥിതി ചെയ്യുന്ന മനുഷ്യവാസമുള്ള ഇടമുള്ളത് നേപ്പാളിലായിരിക്കുമെന്ന് തെറ്റിധരിക്കുന്നവര് ഒരുപാടുണ്ട്. എന്നാല് ഏഷ്യയിലെ ഏറ്റവും ഉയരത്തില് സ്ഥിതി ചെയ്യുന്ന ഗ്രാമമുള്ളത് ഇന്ത്യയിലാണ്.\nഹിമാചല് പ്രദേശിലുള്ള കോമിക് ഗ്രാമമാണ് ഈ റെക്കോഡ് സ്വന്തമാക്കിവെച്ചിരിക്കുന്നത്. സമുദ്ര നിരപ്പില് നിന്നും ഏകദേശം 18000 അടി മുകളിലാണ് ഈ ഗ്രാമം സ്ഥിതി ചെയ്യുന്നത്. ഹിമായലത്തിലാണ് ഈ ഗ്രാമം കുടികൊള്ളുന്നത്.\n14-ാം നൂറ്റാണ്ടില് ലുണ്ടപ് സെമോ ഗോംപ ആരംഭിച്ച ബുദ്ധ വിഹാരത്തിലൂടെയാണ് കോമിക് ഗ്രാമത്തെ ലോകമറിഞ്ഞുതുടങ്ങിയത്. മൈത്രേയ ബുദ്ധനെ ആരാധിക്കുന്ന സന്ന്യാസികള് ഇവിടെ വസിക്കുന്നു.\nലോകത്തിലെ ഏറ്റവും ഉയരത്തില് ബൈക്കില് ചെന്നെത്താവുന്ന ബുദ്ധവിഹാരമാണിത്. മണ്ണുകൊണ്ടുണ്ടാക്കിയ ബുദ്ധ ക്ഷേത്രങ്ങളാണ് ഇവിടത്തെ പ്രധാന സവിശേഷത.\nബുദ്ധ സന്ന്യാസികളെക്കൂടാതെ സാധാരണക്കാരും കോമികില് ജീവിക്കുന്നു. ഇവിടത്തെ മുഖംമൂടി വെച്ചുള്ള നൃത്തം ലോകപ്രശസ്തമാണ്. ചാം നൃത്തം എന്നാണ് ഇതിന്റെ പേര്. ജാക്കറ്റുകള്, തൊപ്പികള്, വിരിപ്പുകള്, പരവതാനികള് എന്നിവ നിര്‍മിക്കലാണ് ഇവിടത്തെ ജനങ്ങളുടെ പ്രധാന തൊഴില് മാര്‍ഗം.\nസഞ്ചാരികള് ഇവിടേക്ക് അധികം എത്തിപ്പെടാറില്ല. കൊടും തണുപ്പ് തന്നെയാണ് പ്രധാന കാരണം. വളരെ ചെറിയ താമസ സൗകര്യങ്ങള് മാത്രമേ ഇവിടെയുള്ളൂ. മിക്കവയും ഹോം സ്‌റ്റേകളാണ്. അതുകൊണ്ടുതന്നെ സഞ്ചാരികള് കാസയിലാണ് താമസിക്കാറ്. റോഹ്താങ് പാസ് തുറന്നാല് ഇവിടേക്ക് സഞ്ചാരികള്‍ക്ക് യാത്ര നടത്താം.\nContent Highlights: The highest village in asia is located in India\nഇടയ്ക്ക് ഒരു മഡ്കാ ചാ (ഒരു കപ്പ് ചായ), അനുഭവത്തെളിച്ചമുള്ള ബംഗാളി ഗ്രാമീണകഥകള് ..\nസാനിറ്റൈസ് ചെയ്യാത്ത വാഹനങ്ങള്‍ക്ക് ഹിമാചലില് പ്രവേശനമില്ല


മൂന്നുവയസ്സു തികഞ്ഞപ്പോൾത്തന്നെ അച്ഛനെന്നെ ആശാൻകളരിയിൽ കൊണ്ടുപോയി എഴുത്തിനിരുത്തി. ഇന്നിതെഴുതുമ്പോൾ എനിക്കു വയസ്സെഴുപത്തേഴ്. എങ്കിലും ആശാൻ കളരിയിലെ ആ പഠനത്തെക്കുറിച്ച് ഇന്നെന്നപോലെ ഞാനോർക്കുന്നു. ഇത്രയും കാലത്തെ ജീവിതത്തിനിടയിൽ എന്തെല്ലാം അനുഭവങ്ങളുണ്ടായിട്ടുണ്ട്. അവയിൽ പലതും ഓർമ്മയിൽ തങ്ങി നിൽക്കുന്നില്ല. എങ്കിലും ആശാൻ കളരിയിലെ പഠിത്തം മരണം വരെ മറക്കില്ല.\nമുണ്ടയ്ക്കൽ തറവാട്ടിലെ രാമനാശാനാണ് എന്റെ ആദ്യഗുരു. അന്ന് മഹാനവമി നാളിൽ ആശാന്റെ മടിയിലിരുത്തിയാണ് എന്റെ നാവിൽ ഹരിശ്രീ കുറിച്ചതു. എന്നോടൊപ്പം വെറെയും കുട്ടികളുണ്ടായിരുന്നു. എല്ലാവരുടെയും നാവിൽ അക്ഷരം കുറിച്ചതിനുശേഷം അവലും മലരും ശർക്കരയും കൽക്കണ്ടവും ഉണക്കമുന്തിരിങ്ങയും എല്ലാം ചേർത്ത് വയറുനിറയെ കഴിക്കാൻ തന്നു.\nആദ്യദിവസം തന്നെ ഹരിശ്രീ കുറിച്ച ഒരോല ആശാൻ എനിക്കു തന്നു. അതുവാങ്ങിക്കൊണ്ട് ആശാണ് ദക്ഷിണ കൊടുത്തത് നന്നായി ഓർക്കുന്നു. ദക്ഷിണ വാങ്ങിക്കൊണ്ട് ആശാൻ നിറുകയിൽ കൈവച്ച് അനുഗ്രഹം ചൊരിഞ്ഞു. പിറ്റേദിവസം മുതൽ ഒരു കുടുക്ക പൊടിമണലും തലക്കെട്ടോടുകൂടിയ എഴുത്തോലയും ഇരിക്കാനുള്ള തടക്കുമായാണ് കളരിയിൽ പോയത്.\nഉള്ളിലുള്ള സ്നേഹം പുറത്തുകാണിക്കാത്ത ആളാണ് ആശാൻ. ചിലപ്പോൾ ആശാനു ദേഷ്യം വന്നാൽ വിരൽ പിടിച്ച് മണലിൽ അമർത്തി എഴുതിക്കും. ചൂരൽ പ്രയോഗവുമുണ്ട്. കളരിയോട് ചേർന്ന് ഒരുമൂട് ചൂരൽ നട്ടു പിടിപ്പിച്ചിരുന്നു. ഞങ്ങൾ കുട്ടികൾ എന്നും അതിനു ചുവട്ടിൽ ആശാൻ കാണാതെ മൂത്രമൊഴിച്ചു വയ്ക്കും. മൂത്രമൊഴിച്ചാൽ ചൂരൽ ഉണങ്ങിപ്പോകുമെന്ന് ആരോ ഞങ്ങൾക്കു പറഞ്ഞു തന്നിരുന്നു.\nരണ്ടു വർഷക്കാലം ആശാൻ കളരിയിൽ പഠിച്ചു. പക്ഷേ, ആ ചൂരൽ ഉണങ്ങിയില്ല. അത് പൂർവ്വാധികം ശക്തിയായി വളർന്നു വന്നു. സത്യത്തിൽ കളരിയിൽ പോകുന്നത് ഒരു പേടി സ്വപ്നമായിരുന്നു. ആശാന്റെ അടി കൊള്ളാത്ത ദിവസങ്ങളുണ്ടാവില്ല. അതൊരു പീഡനകാലമായിരുന്നുവേന്നു പറയാതെവയ്യ. കളരിയിലേക്കു പോകണമെന്നു പറയുമ്പോഴേ കുട്ടികൾ കരയാൻ തുടങ്ങും. കളരിയിൽ നിന്നു തിരിച്ചു വരുമ്പോൾ പിഞ്ചുതുടയിൽ ചൂരലിന്റെ പാട് തിണർത്തു കിടക്കും. പഠിച്ചില്ലെങ്കിൽ നല്ല അടികൊടുത്തുകൊള്ളണമെന്നാണ് രക്ഷാകർത്താക്കൾ ആശാനോടു പറയുന്നത്. എവിടെ നിന്നുമില്ല ഒരിറ്റു കാരുണ്യം. സഹിക്കുക തന്നെ. ചില ആശാന്മാർ നാരായം (എഴുത്താണി) കൊണ്ട് നല്ല കിഴുക്കുതരുമത്രെ! എന്തായാലും ആ പീഡനം എനിക്ക് സഹിക്കേണ്ടി വന്നിട്ടില്ല.\n'ചിന്തം കയറ്റം' കിട്ടുന്നതോടെ മണലിലുള്ള അഭ്യാസം കഴിയും. മണൽക്കുടുക്കയോടും തലക്കെട്ടുള്ള ഓലയോടും വിട പറയും. ചിന്തം കയറുക എന്നു പറഞ്ഞാൽ ക്ലാസ് കയറ്റം കിട്ടുക എന്നാണർത്ഥം. അക്ഷരം മുഴുവൻ പഠിച്ചു കഴിഞ്ഞാലാണ് ചിന്തം കയറുന്നത്. ഓരോ കുട്ടിയും അവൻ പഠിച്ചു തീരുന്ന ക്രമത്തിലാണ് ചിന്തം കയറ്റം. അതൊരാഘോഷമാണ്. കളരിയിൽ നിലവിളക്കു കൊളുത്തി വയ്ക്കും. വിളക്കിനുമുമ്പിൽ ഒരു തൂശനിലയിൽ അവലും മലരും പഴവും ശർക്കരയും മുന്തിരിങ്ങയും കൽക്കണ്ടവുമൊക്കെ കൂട്ടിക്കലർത്തിവൈക്കും.\nചിന്തം കയറുന്ന കുട്ടിയെ ആശാൻ മടിയിലിരുത്തി അക്ഷരം മുഴുവൻ ഉച്ചാരണശുദ്ധിയോടെ ചൊല്ലിക്കും. പിന്നെ ദക്ഷിണവാങ്ങി അനുഗ്രഹിക്കും. അനുഗ്രഹം നൽകിക്കഴിഞ്ഞ് എല്ലാ കുട്ടികൾക്കും രക്ഷാകർത്താക്കൾക്കും പ്രസാദം നൽകും. ഇനി ഒരുവർഷക്കാലം കൂട്ടി എഴുതാനും കൂട്ടി വായിക്കാനും പഠിപ്പിക്കും. കണക്കുപട്ടികയും പഠിപ്പിക്കും. അവിടെയും കിട്ടും നല്ല പ്രഹരം. ഉച്ചാരണം അൽപമൊന്നുപിഴച്ചാൽ അടി ഉറപ്പാണ്.\nഇന്ന് നല്ല പഠിപ്പുള്ളവർപോലും അക്ഷരശുദ്ധിയില്ലാതെ മലയാളം പറയുന്നത് കേൾക്കുമ്പോൾ ചൂരലുമോങ്ങി നിൽക്കുന്ന ആശാന്റെ രൂപം മനസ്സിൽ തെളിഞ്ഞുവരും. ഇന്ന് കുട്ടികളെ അക്ഷരം പഠിപ്പിക്കുന്നത് കളി തമാശകളിൽക്കൂടിയാണ്. പീഡനമശേഷമില്ല. പഠനം ലഘൂകരിക്കാൻ പുതിയ സമ്പ്രദായങ്ങളും ആവിഷ്കരിച്ചിട്ടുണ്ട്. ഇത് വളരെ നല്ലകാര്യമാണ്. കുട്ടികളെ തല്ലിപഠിപ്പിക്കണമെന്നൊരു ചൊല്ലുണ്ടായിരുന്നു. ആ കാലമൊക്കെ പോയി. ഇന്ന് പഠിക്കാനെന്തെന്ത് സൗകര്യങ്ങൾ. പഠിത്തം രസകരമാണിന്ന്. പക്ഷേ, ഒരുകാര്യം പറയാതെവയ്യ. ഇന്നത്തെ തലമുറയ്ക്ക് അക്ഷരശുദ്ധി അശേഷമില്ല. പഠിപ്പിക്കുന്നവർക്കുമില്ല അക്ഷരശുദ്ധിയും ഭാഷാശുദ്ധിയും. പഠിപ്പിക്കുന്ന എല്ലാവരെക്കുറിച്ചുമല്ല പറഞ്ഞത്. ഏറിയപങ്കും അത്തരക്കാരാണ്.\nഅക്ഷരം പഠിപ്പിക്കാൻ ബാല്യത്തിൽ ആശാൻ തന്നെ എത്തണം. എന്തൊക്കെ പീഡനങ്ങൾ അന്ന് സഹിക്കേണ്ടിവന്നുവേങ്കിലും ഗുരുനാഥനെന്നു പറയുമ്പോൾ മനസ്സിൽ തെളിയുന്നത് ആശാന്റെ ഭവ്യരൂപമാണ്.\nസ്നേഹപൂർവ്വം മടിയിലിരുത്തി നാവിലക്ഷരംകുറിച്ചു തന്ന, ചെവിയിൽ അക്ഷരമന്ത്രമോതിത്തന്ന ആ ഗുരുനാഥൻ ഈശ്വരതുല്യനാണ്. അദ്ദേഹത്തിന് പ്രണാമം.\n28 ambattu sukumarannair\nLabels: 28 ambattu sukumarannair


Donte expect miracles from Priyanka in just two months- രണ്ട് മാസത്തിനുള്ളില് തന്നെ പ്രിയങ്കയില് നിന്നും അത്ഭുതമൊന്നും പ്രതീക്ഷിക്കരുത്: രാഹുല്\nDonte Expect Miracles From Priyanka In Just Two Months\nരണ്ട് മാസത്തിനുള്ളില് തന്നെ പ്രിയങ്കയില് നിന്നും അത്ഭുതങ്ങള് പ്രതീക്ഷിക്കരുത്: രാഹുല്\nഒന്നില് കൂടുതല് തവണ മത്സരിച്ച് പരാജയപ്പെട്ടവര്‍ക്കു സീറ്റ് നല്‍കേണ്ടതില്ലെന്നും രാഹുല്\nFebruary 08, 2019 09:06:29 am\nന്യൂഡല്‍ഹി: ആര്‍എസ്എസിന്റേയും ബിജെപിയുടേയും ആശയങ്ങള്‍ക്കെതിരെ പോരാടാന് താന് പ്രതിജ്ഞ എടുത്തിരിക്കുകയാണെന്ന് പ്രിയങ്ക ഗാന്ധി. കിഴക്കൻ ഉത്തര്‍പ്രദേശിന്റെ ചുമതലയുള്ള ജനറല് സെക്രട്ടറിയായി ചുമതല ഏറ്റെടുത്തതിന് ശേഷമുള്ള ആദ്യ ഔദ്യോഗിക യോഗത്തില് സംസാരിക്കുകയായിരുന്നു പ്രിയങ്ക. പുതുതായി തിരഞ്ഞെടുക്കപ്പെട്ട ജനറല് സെക്രട്ടറിമാരുടേതായിരുന്നു യോഗം.\nആർഎസ്എസിന്റേയും ബിജെപിയുടേയും ആശയത്തേയും ചിന്താഗതിയേയും പ്രതിരോധിക്കേണ്ടതുണ്ടെന്നും തനിക്ക് പരിചയ സമ്പത്ത് കുറവാണെങ്കിലും തന്റെ കഴിവിന്റെ പരമാവധി ചെയ്യുമെന്നും പ്രിയങ്ക പറഞ്ഞു.\nഅതേസമയം, പുതുതായി തിരഞ്ഞെടുക്കപ്പെട്ട പ്രിയങ്കയില് നിന്നും ജ്യോതിരാദിത്യ സിന്ധ്യയില് നിന്നും രണ്ട് മാസത്തിനുള്ളില് അത്ഭുതങ്ങളൊന്നും പ്രതീക്ഷിക്കരുതെന്ന് കോണ്‍ഗ്രസ് അധ്യക്ഷന് രാഹുല് ഗാന്ധി പറഞ്ഞു. 2022 ലെ നിയമസഭാ തിരഞ്ഞെടുപ്പ് ലക്ഷ്യമാക്കി കോണ്‍ഗ്രസിനെ നവീകരിക്കാന് സാധിക്കുമെന്നും രാഹുല് പറഞ്ഞു.\nഅതേസമയം, തിരഞ്ഞെടുപ്പില് രാജ്യസഭാ അംഗങ്ങള്‍ക്കും നിലവിലെ ജനപ്രതിനിധികള്‍ക്കും അത്യാവശ്യമല്ലെങ്കില് സീറ്റ് നല്‍കില്ലെന്ന് രാഹുല് വ്യക്തമാക്കി. ഒന്നില് കൂടുതല് തവണ മത്സരിച്ച് പരാജയപ്പെട്ടവര്‍ക്കും സീറ്റ് നല്‍കേണ്ടതില്ലെന്നും രാഹുല് പറഞ്ഞു. പുതുമുഖങ്ങള്‍ക്കും യുവാക്കള്‍ക്കും അവസരം നല്‍കാനാണ് രാഹുലിന്റെ തീരുമാനം.\nപ്രാര്‍ത്ഥനകള് വിഫലം, അത് സാല തന്നെ; മൃതദേഹം തിരിച്ചറിഞ്ഞു


By സമകാലിക മലയാളം ഡെസ്‌ക് | Published: 10th January 2022 11:25 AM |\nLast Updated: 10th January 2022 11:25 AM | A+A A- |\nപൾസർ സുനി /ഫയല് ചിത്രം\nകൊച്ചി: നടിയെ ആക്രമിച്ച കേസില് ഒന്നാം പ്രതിയായ പള്‍സര് സുനിയെ ക്രൈംബ്രാഞ്ച് ചോദ്യം ചെയ്യും. ഇതിനായി ക്രൈംബ്രാഞ്ച് കോടതിയില് അപേക്ഷ നല്‍കും. സംവിധായകന് ബാലചന്ദ്രകുമാറിന്റെ അടക്കം പുതിയ വെളിപ്പെടുത്തലുകളുടെ പശ്ചാത്തലത്തിലാണ് സുനിയെ വീണ്ടും ചോദ്യം ചെയ്യാനൊരുങ്ങുന്നത്.\nദിലീപിനൊപ്പം പലതവണ പൾസർ സുനിയെ കണ്ടതായി ബാലചന്ദ്രകുമാർ പൊലീസിന് മൊഴി നൽകിയിരുന്നു. പൾസർ സുനി എന്ന സുനിൽ കുമാറുമായി നടൻ ദിലീപിന് അടുത്ത ബന്ധമുണ്ട്. നടിയെ ആക്രമിച്ച ദൃശ്യങ്ങൾ ദിലീപിനൊപ്പം താൻ കണ്ടതായും, ഒരു വിഐപിയാണ് ഈ ദൃശ്യങ്ങൾ ദിലീപിന്റെ കൈവശം എത്തിച്ചതെന്നും ബാലചന്ദ്രകുമാർ വെളിപ്പെടുത്തിയിരുന്നു. പൾസർ സുനിയുടെ ക്രൂരകൃത്യങ്ങൾ കണ്ടോളൂ എന്നാണ് ദിലീപ് പറഞ്ഞതെന്നും ബാലചന്ദ്രകുമാർ പറഞ്ഞു.\nപൊലീസുകാരെ വധിക്കാൻ ദിലീപ് ഗൂഢാലോചന നടത്തി\nബാലചന്ദ്രകുമാറിന്റെ വെളിപ്പെടുത്തലിന് പിന്നാലെ ദിലീപിനെ ഒന്നാം പ്രതിയാക്കി ക്രൈംബ്രാഞ്ച് കേസ് രജിസ്റ്റർ ചെയ്തു. ദിലീപിന്റെ സഹോദരൻ അനൂപ്, അളിയൻ സുരാജ് എന്നിവരടക്കം പ്രതിയാണ്. കേസിലെ അന്വേഷണ ചുമതലയുണ്ടായിരുന്ന കൊച്ചി മുൻ സിറ്റി പൊലീസ് കമ്മീഷണർ എവി ജോർജ് ഉൾപ്പടെയുള്ള പൊലീസ് ഉദ്യോഗസ്ഥരെ വധിക്കാൻ പ്രതികൾ ഗൂഢാലോചന നടത്തിയെന്നാണ് എഫ്ഐആറിൽ പറയുന്നത്.\nതന്റെ ദേഹത്ത് കൈ വച്ച പൊലീസുകാരന്റെ കൈ വെട്ടുമെന്ന് ദിലീപ് പറഞ്ഞു. ബി സന്ധ്യ, സോജൻ, സുദർശൻ, ബൈജു പൗലോസ്, എ വി ജോർജ് എന്നിവർക്കെതിരെ പ്രതികൾ ഗൂഡാലോചന നടത്തിയെന്നും എഫ്ഐആര് പറയുന്നു. 2017 നവംബര് 15ന് രാവിലെ പത്തരയ്ക്കും പന്ത്രണ്ടരയ്ക്കും ഇടയിലാണ് പ്രതികള് ഗൂഢാലോചന നടത്തിയത്. ദിലീപിന്റെ ആലുവ കൊട്ടാരക്കടവിലുള്ള പത്മസരോവരം എന്ന വീട്ടില്‍വെച്ചാണ് ഗൂഢാലോചന നടന്നതെന്നും എഫ്‌ഐആറില് പറയുന്നു.\nപൾസർ സുനിയുടെ ജയിലിലെ ഫോൺവിളി പുറത്ത്\nഅതിനിടെ ദിലീപിന് കുരുക്കായി ജയിലില് നിന്നുള്ള പൾസർ സുനിയുടെ ഫോൺവിളിയും പുറത്തുവന്നു. പൾസർ സുനി സാക്ഷിയായ ജിൻസനുമായി നടത്തിയ ഫോൺ സംഭാഷണമാണ് പുറത്തുവന്നത്. സംവിധായകൻ ബാലചന്ദ്രകുമാറിനെ മൂന്നിലേറെ തവണ കണ്ടിട്ടുണ്ടെന്ന് സുനിൽ ഫോൺ സംഭാഷണത്തിൽ പറയുന്നുണ്ട്. ദിലീപിന്റെ വീട്ടില് വച്ചാണോ, ഹോട്ടലില് വെച്ചാണോ എന്ന ചോദ്യത്തിന്, വീട്ടില് വെച്ചും ഹോട്ടലില് വെച്ചും കണ്ടിട്ടുണ്ട് എന്ന് പള്‍സര് സുനി വ്യക്തമാക്കുന്നു.\npulsar suni police പള്‍സര് സുനി Actress Attacked Case crime branch സമകാലിക മലയാളം ക്രൈംബ്രാഞ്ച് Latest News kerala latest news Latest Kerala varthakal Kerala ബാലചന്ദ്രകുമാർ കമ്മീഷണർ എവി ജോർജ്


കോടതിയലക്ഷ്യ കേസ് തള്ളി; രാഹുൽ വാക്കുകൾ ഉപയോഗിക്കുമ്പോൾ സൂക്ഷിക്കണം: കോടതി-Supreme Court drops contempt proceedings against Rahul Gandhi\nSupreme Court Drops Contempt Proceedings Against Rahul Gandhi\nരാജ്യത്തിന്റെ കാവല്‍ക്കാരന് കള്ളനാണെന്ന് കോടതി കണ്ടെത്തിയെന്നായിരുന്നു രാഹുലിന്റെ പരാമര്‍ശം\nNovember 14, 2019 02:03:34 pm\nന്യൂഡൽഹി: റഫാൽ കേസിൽ സുപ്രീംകോടതി ഇടപെടലിനെ തെറ്റായി വ്യാഖ്യാനിച്ച് പ്രധാനമന്ത്രി നരേന്ദ്ര മോദ യെ ആക്ഷേപിച്ചുവെന്ന് ചൂണ്ടിക്കാട്ടി രാഹുൽ ഗാന്ധിക്കെതിരേ നൽകിയ അപകീർത്തി കേസ് തള്ളി. രാഹുൽ വാക്കുകൾ സൂക്ഷിച്ച് ഉപയോഗിക്കണമെന്ന് സുപ്രീംകോടതി കോടതി അഭിപ്രായപ്പെട്ടു.\nറഫാൽ കേസിൽ സുപ്രീംകോടതി ഇടപെടലിനെ തെറ്റായി വ്യാഖ്യാനിച്ച് പ്രധാനമന്ത്രിയെ കാവൽക്കാരൻ കള്ളനെന്ന് ആക്ഷേപിച്ചുവെന്ന് ചൂണ്ടിക്കാട്ടി ബിജെപി എംപി മീനാക്ഷി ലേഖിയാണു അപകീർത്തി കേസ് ഫയൽ ചെയ്തത്.\nനിജസ്ഥിതി അറിയാതെ പ്രധാനമന്ത്രിക്കെതിരേ രാഹുല് ഗാന്ധി നടത്തിയ പരാമര്‍ശം ദൗര്‍ഭാഗ്യകരമായിപ്പോയെന്നു ചീഫ് ജസ്റ്റിസ് രഞ്ജന് ഗൊഗോയ് തലവനായുള്ള മൂന്നംഗ ബഞ്ച് നിരീക്ഷിച്ചു. ഇത്തരം കാര്യങ്ങളില് രാഹുല് ഗാന്ധി ഭാവിയില് കൂടുതല് ശ്രദ്ധപുലര്‍ത്തേണ്ടതുണ്ടെന്നും കോടതി പറഞ്ഞു. ജസ്റ്റിസുമാരായ എസ്.കെ.കൗൾ, കെ.എം.ജോസഫ് എന്നിവരായിരുന്നു ബഞ്ചിലെ മറ്റംഗങ്ങൾ.\nറാഫേല് അഴിമതി കേസില് സുപ്രീംകോടതി ഇടപെടലിന്റെ പശ്ചാത്തലത്തില് നടത്തിയ പ്രസംഗത്തിലായിരുന്നു രാഹുല് ഗാന്ധിയുടെ വിവാദ പരാമർശം. ചൗകിദാര് ചോര് ഹേ എന്ന് സുപ്രീം കോടതിയും സമ്മതിച്ചിരിക്കുന്നുവെന്നായിരുന്നു രാഹുൽ തന്റെ പ്രസംഗത്തിൽ പറഞ്ഞത്. കോടതി പറഞ്ഞത് രാഹുൽ ഗാന്ധി തെറ്റായി വ്യാഖ്യാനിച്ചതായി സുപ്രീം കോടതി നേരത്തെയും വിമർശിച്ചിരുന്നു. അതേസമയം, രാഹുല് മാപ്പു പറഞ്ഞെന്നും കേസ് നടപടികള് അവസാനിപ്പിക്കണമെന്നും രാഹുലിനു വേണ്ടി ഹാജരായ അഭിഷേക് സിങ്‌വി വാദിച്ചിരുന്നു.\nഅതേസമയം, റഫാൽ ഇടപാടിൽ കേന്ദ്രസർക്കാരിന് ആശ്വാസമാണ് സുപ്രീംകോടതിയുടെ വിധി. റഫാൽ യുദ്ധവിമാന ഇടപാടിൽ അഴിമതി ആരോപിച്ച ഹർജികൾ തള്ളിയത് പുനഃപരിശോധിക്കണമെന്ന് ആവശ്യപ്പെട്ടുളള ഹർജികൾ സുപ്രീം കോടതി തളളി. ചീഫ് ജസ്റ്റിസ് രഞ്ജൻ ഗൊഗോയ് അധ്യക്ഷനായ മൂന്നംഗ ബഞ്ചാണ് വിധി പറഞ്ഞത്.


അഡ്മിൻ വഴി 20-11-20\nശരിയായ കട്ടിംഗ് മെഷീൻ കണ്ടെത്താത്തതിൽ നിങ്ങൾ ഇപ്പോഴും ആശങ്കാകുലരാണോ? ഈ വർഷം മെയ് മാസത്തിൽ, ഞങ്ങളുടെ ജിയാവാവോ കമ്പനി ഒരു പുതിയ ഗ്യാസോലിൻ കട്ടിംഗ് മെഷീൻ രൂപകൽപ്പന ചെയ്തു, അതിൽ സവിശേഷമായ ആധുനിക ഡിസൈൻ ശൈലി ഉണ്ട്, അത് നിങ്ങളുടെ കാഴ്ചയെ സ്വാധീനിക്കും. JH350 ഗ്യാസോലിൻ ഡിസ്ക് കട്ടർ എളുപ്പത്തിൽ കോൺക്രീറ്റ്, കല്ല്, ഇഷ്ടിക, നടപ്പാത എന്നിവ മുറിക്കുന്നു.\n2020 ഓഗസ്റ്റ്7ന് ഉച്ചകഴിഞ്ഞ് 3: 30 ന് ഞങ്ങളുടെ കമ്പനി യോങ്‌കാംഗ് ആസ്ഥാനത്തിന്റെ മധ്യത്തിൽ ഒരു മഹത്തായ ഉൽപ്പന്ന എക്‌സ്‌ക്ലൂസീവ് കോൺഫറൻസ് നടത്തി. ഹാർഡ്‌വെയർ വ്യവസായത്തിൽ നിന്നുള്ള സംരംഭങ്ങളെ സമ്മേളനത്തിൽ പങ്കെടുക്കാൻ പ്രത്യേകം ക്ഷണിച്ചു. ഞങ്ങളുടെ ശ്രദ്ധാപൂർവ്വമായ തയ്യാറെടുപ്പിന് കീഴിൽ, ഞങ്ങളുടെ കമ്പനി JH-168A 2200W വൈദ്യുത പൊളിക്കൽ കാണിച്ചു ...\nഒക്ടോബർ 20, യോങ്‌കാംഗ് മെഷിനറികളും ഹാർഡ്‌വെയർ എക്‌സ്‌പോയും യോങ്‌കാംഗ് ഇന്റർനാഷണൽ കൺവെൻഷൻ ആന്റ് എക്സിബിഷൻ സെന്ററിൽ നടന്നു. എക്സിബിഷൻ പ്രധാനമായും ഹാർഡ്‌വെയർ, മെഷിനറി വ്യവസായം കാണിച്ചു. ഈ എക്സിബിഷനിലൂടെ, ഞങ്ങളുടെ കമ്പനി ഉപയോക്താക്കൾക്ക് ഞങ്ങളുടെ ഉൽപ്പന്നങ്ങൾ കാണിച്ചു, ഒപ്പം ഓൺ-സൈറ്റ് ആശയവിനിമയത്തിലൂടെയും ഞങ്ങൾ ...


aji nettoor aji nettoor -Bala's close relationship with Monson; Aji Nettoor to Twentyfour\nപുരാവസ്തു തട്ടിപ്പ് കേസ് പ്രതി മോന്‍സണ് മാവുങ്കലിന് നടന് ബാലയുമായി അടുത്ത ബന്ധമുണ്ടായിരുന്നെന്ന് വെളിപ്പെടുത്തി മുന്‍ഡ്രൈവര് അജി നെട്ടൂര്. പുരാവസ്തു എന്ന പേരില് വസ്തുക്കള് പലതും കിട്ടിയത് എറണാകുളം, തിരുവനന്തപുരം, കോയമ്പത്തൂര് എന്നിവിടങ്ങളില് നിന്നാണെന്നും അജി നെട്ടൂര് ട്വന്റിഫോറിനോട് പറഞ്ഞു. ഇതുമായി ബന്ധപ്പെട്ട് നടന് ബാലയുടെ വെളിപ്പെടുത്തലുകള് നുണയാണെന്നും അജി നെട്ടൂര് വെളിപ്പെടുത്തി. aji nettoor\nഅജി നെട്ടൂരിന്റെ പ്രതികരണം; ‘ബാലച്ചേട്ടന് പറയുന്നത് നുണയാണ്. കഴിഞ്ഞ മാസം ബാല വിവാഹിതനാകാന് പോകുന്നു എന്നറിഞ്ഞപ്പോഴാണ് അദ്ദേഹത്തെ വിളിക്കുന്നത്. വ്യക്തിപരമായി സംസാരിച്ചത് ബാലച്ചേട്ടന്റെ വിവാഹകാര്യം മാത്രമാണ്. മോന്‍സണുമായുള്ള ശമ്പളത്തിന്റെ പ്രശ്‌നം പറഞ്ഞ് ബാലയെ ഒരിക്കല്‍പോലും വിളിച്ചിട്ടില്ല. നാല് മാസം മുന്‍പാണ് ഇതൊക്കെ നടന്നതെന്നാണ് ബാല പറഞ്ഞത്. അതും തെറ്റാണ്. കഴിഞ്ഞമാസം വിവാഹക്കാര്യം അറിഞ്ഞപ്പോള് വിളിച്ചതാണ്. ബാലച്ചേട്ടന് മോന്‍സണ് കൊടുത്ത സാധനങ്ങളില് ചിലത് ചില ജ്വല്ലറികളില് കാണിച്ചപ്പോള് ഒറിജിനലല്ലെന്ന് മനസിലായതായി അദ്ദേഹം എന്നോട് പരാതി പറഞ്ഞിരുന്നു.\n‘എനിക്കെതിരെ മോന്‍സണ് സാര് നല്‍കിയ പരാതി കള്ളക്കേസാണെന്നും അത് അന്വേഷിപ്പിക്കണമെന്നും ആവശ്യപ്പെട്ട് കഴിഞ്ഞ മാസം മുഖ്യമന്ത്രിക്ക് പരാതി നല്‍കിയിരുന്നു. അതില് ആലപ്പുഴ സ്‌പെഷ്യല് ബ്രാഞ്ചിന് മൊഴി നല്‍കി തിരികെ വരുമ്പോഴായിരുന്നു ബാല വീണ്ടും വിളിച്ചത്. കേസ് എല്ലാം ഒഴിവാക്കാമെന്നും മോന്‍സണ് സാറിനെതിരെ ഇനി മോശമായിട്ടൊന്നും പറയരുതെന്നും ബാലച്ചേട്ടന് പറഞ്ഞു. അനൂപ് അഹമ്മദുമായി ബാലച്ചേട്ടന്5ലക്ഷം രൂപയുടെ ഇടപാടുണ്ടായിരുന്നു. അതില് ഇടനില നിന്നത് ഞാനാണ്.\nപുരാവസ്തു എന്ന പേരില് തട്ടിപ്പാണ് നടത്തിയതെന്ന് അറിയില്ലായിരുന്നു. ആ വസ്തുക്കളില് കാല്‍ശതമാനവും മട്ടാഞ്ചേരിയില് നിന്ന് സംഘടപ്പിച്ചവയായിരുന്നു. 70 ശതമാനത്തോളം സാധനങ്ങളും തിരുവനന്തപുരത്തുള്ള സന്തോഷ് എന്നയാളുടെ പക്കല് നിന്നും ബാക്കി കോയമ്പത്തൂരുള്ള ഡോ. പ്രഭു എന്നയാളുടെ പക്കല് നിന്നും വാങ്ങിയതാണ്’. തന്റെ ജീവന് ഭീഷണിയുണ്ടെന്നും അജി നെട്ടൂര് പ്രതികരിച്ചു.\nഅജി നെട്ടൂരും ബാലയും തമ്മിലുള്ള ഫോണ് സംഭാഷണം പുറത്തുവന്നിരുന്നു. പത്ത് വര്‍ഷക്കാലം മോന്‍സണ് മാവുങ്കലിന്റെ ഡ്രൈവറായിരുന്നു അജി നെട്ടൂര്. ഇദ്ദേഹത്തിന്റെ സുഹൃത്തിനെ മോന്‍സണ് തട്ടിപ്പിനിരയാക്കിയതോടെയാണ് ഇരുവരും തമ്മില് പ്രശ്നങ്ങള് ഉടലെടുത്തത്. തുടര്‍ന്ന് അജിയെ ജോലിയില് നിന്ന് പിരിച്ചുവിടുകയും പൊലീസില് പരാതി നല്‍കുകയും ചെയ്തു. പൊലീസിന്റെ ഭാഗത്തു നിന്നുള്‍പ്പെടെ അജിക്ക് പീഡനമേല്‍ക്കേണ്ടി വന്നു. ഇതിന് പിന്നാലെ മോന്‍സണിനെതിരെ അജിയും പരാതി നല്‍കി. ഇതോടെയാണ് ബാലയുടെ ഇടപെടല്.\nമോന്‍സണ് മാവുങ്കലിന്റെ ഉറ്റ സുഹൃത്തുക്കളില് ഒരാളാണ് ബാല. ഈ ഒരു ബന്ധത്തിന്റെ പുറത്താണ് ബാല വിഷയത്തില് ഇടപെട്ടത്. തന്നെ ഒരു സഹോദരനായിട്ടാണ് കാണുന്നതെങ്കില് മോന്‍സണിനെതിരായ പരാതി പിന്‍വലിക്കണമെന്ന് ബാല പറയുന്നുണ്ട്. അജിക്കെതിരായ കേസുകള് ഒഴിവാക്കാന് താന് പറഞ്ഞിട്ടുണ്ടെന്നും സ്നേഹത്തോടെ മുന്നോട്ടു പോകണമെന്നും ബാല പറയുന്നുണ്ട്.\nStory Highlights: aji nettoor, monson mavunkal\nRead more on: actor bala | aji nettoor | monson mavunkal


ലെബനൻ ചില ചിന്തകളും കാഴ്ചകളും | gulf feature\nDec 5, 2019, 11:23 PM IST\n# ഡോ: കാസിം റാവുത്തർ\nലെബനൻ ഇപ്പോൾ വസന്തത്തിന്റെ ഈറ്റുനോവിലാണ്. മഴയൊന്നടങ്ങി വെയിൽപരന്നാൽ ഈ താഴ്വരയാകെ പൂക്കളുടെ ഒരു പ്രപഞ്ചമാവും.\nചരിത്രത്തിൽ ഇടംപിടിച്ച ഒരു ചെറുപുരാതന നഗരം മൗണ്ട് ലെബനൻ ഗവർണറേറ്റിൽ ഉണ്ട്. ലോഹയുഗം മുതൽ ചരിത്രത്തെ സജീവമാക്കിയ ഇടം. ബി ബ്‌ളൂസ് എന്ന ഈ നഗരം ജബൈൽ എന്ന് അറബിയിലും ഹീബ്രുവിലും അറിയപ്പെടുന്നു. നഗരത്തെക്കുറിച്ച് ആദ്യലിഖിതങ്ങൾ നൽകിയിരിക്കുന്നത് നാലാം ഫറവോൻമാരുടെ കാലത്താണ്. ക്രിസ്തുവിനുമുമ്പ് അയ്യായിരം വർഷങ്ങൾക്കപ്പുറം നാമറിയുന്ന ആദിമസംസ്കാരങ്ങളെല്ലാംതന്നെ ഇന്ത്യയിലും ഈജിപ്തിലും ചൈനയിലും മറ്റനേകം നാടുകളിലും മണ്ണിനടിയിൽനിന്ന് പുരാവസ്തുഗവേഷകർ കുഴിച്ചെടുത്ത തെളിവുകളുടെ അനുമാനത്തിലായിരുന്നു. എന്നാൽ, ചരിത്രത്തിന്റെ തിരയോട്ടത്തിൽ തളർന്നുവീഴാതെയും നാമാവശേഷമാവാതെയും തുടർച്ചയായ മനുഷ്യസാന്നിധ്യംകൊണ്ട് ഏഴായിരത്തിലേറെ വർഷങ്ങൾ ഈ ചെറുപട്ടണം ഒരു വിസ്മയത്തുരുത്തായി നിലകൊള്ളുന്നു.\nഹീബ്രു ബൈബിളിൽ ഗെവാൽ എന്ന് നാമകരണം ചെയ്യപ്പെട്ട നഗരത്തിന് കേവലം 15 ചതുരശ്ര കിലോമീറ്റർ വിസ്തൃതിയും ഒരു ലക്ഷം ജനസംഖ്യയും. അണ്ഡാകൃതിയിലുള്ള വെള്ളക്കൽ പാകിയ കയറ്റിറക്കങ്ങളുള്ള നഗരവീഥികൾ, ഇടവഴിയരികുകളിൽ ചെറിയ ഭക്ഷണശാലകൾ, ബി ബ്‌ളൂസിന്റെയും ലെബനന്റെയും സ്മരണികകളും കൗതുകങ്ങളും വിൽക്കുന്ന കടകൾ. അത്തരം കടകളിൽ ഏറിയകൂറും കച്ചവടക്കാർ സ്ത്രീകളാണ്. ചരിത്രസ്മരണികകൾ നോക്കി അത്തരം കടകളിൽ എത്രനേരം വേണമെങ്കിലും ചെലവഴിക്കാം. ഒരു കടയിൽനിന്ന് സിഡാർ മരത്തിൽത്തീർത്ത ഖലീൽ ജിബ്രാന്റെ ചിത്രവും ലിഖിതങ്ങളും പതിച്ച ഒരു ഫലകം വാങ്ങി. ജിബ്രാനെ അറിയുമോ നിങ്ങൾ എന്നായി അവരുടെ ചോദ്യം. 108 ഭാഷകളിൽ വിവർത്തനം ചെയ്യപ്പെട്ട, ഷേക്‌സ്പിയറിനുശേഷം അക്ഷരലോകത്തിന്റെ ആഘോഷമായിമാറിയ ജിബ്രാൻ ഞങ്ങൾക്കും പ്രിയങ്കരനാണെന്നു പറഞ്ഞപ്പോൾ അവരുടെ കണ്ണുകൾ വിടർന്നു. ജിബ്രാൻ ലെബനീസ് പാരമ്പര്യത്തിന്റെയും ദേശീയതയുടെയും അഭിമാനമാണെന്നും നിങ്ങൾ ഗാന്ധിജിയെ എങ്ങനെ ആദരിക്കുന്നുവോ അതുപോലെ ഞങ്ങൾ ജിബ്രാനെയും ആദരിക്കുന്നു എന്നും അവർ പറഞ്ഞു. ലോകത്തിന്റെ വിദൂരമായ ഒരു കോണിൽ ആദിമമനുഷ്യന്റെ പാദസ്പർശമേറ്റ ഒരിടത്തിരുന്ന് ഒരു ഗ്രാമീണസ്ത്രീ ഇന്ത്യക്കാരനെ കാണുമ്പോൾ ഗാന്ധിജിയെ ഓർമിക്കുന്നു. മഹാത്മാവേ... അങ്ങേയ്ക്ക് നന്ദി.\nഒരു പുരാതന നിർമിതി\nജിബ്രാന്റെ ജന്മനാടായ വടക്കൻ ലെബനനിലെ ഷാര എന്ന ഗ്രാമം മഞ്ഞുമൂടിക്കിടക്കുകയാണിപ്പോൾ. പോരാത്തതിന് വല്ലാത്ത പേമാരിയും തണുപ്പും. സന്ദർശനത്തിന് ഒട്ടും പറ്റാത്ത സമയം. വസന്തത്തിന്റെ അവസാനത്തോടെ വടക്കൻ ലെബനനിലെ മഞ്ഞുമലകൾ അപ്രത്യക്ഷമാകുകയും ആയിരമാണ്ടുകൾക്കുമപ്പുറം പ്രായമായ സിഡാർ മരച്ചില്ലകൾ നമ്മെ മാടിവിളിക്കുകയും ചെയ്യും. പൂക്കൾ താഴ്വരകളെ സമ്പന്നമാക്കുന്ന, സുഗന്ധം പേറുന്ന ഇളംകാറ്റുവീശുന്ന ആഷാഢത്തിലെ ഒരു പ്രഭാതത്തിൽ ഇനിയും വരണം, ഷാരയിലെ മലഞ്ചെരിവുകൾ താണ്ടണം, ജിബ്രാന്റെ ജന്മഗേഹം കാണണം.\nകരിങ്കൽ വീഥികളിലൂടെ കുന്നിറങ്ങി ബി ബ്‌ളൂസ് തുറമുഖത്തെത്തി. ചില കോട്ടകളുടെയും പുരാതന നിർമിതികളുടെയും അവശിഷ്ടങ്ങൾ. മനോഹരമായ ചില പുരാതന പ്രതിമകൾ ഫിനീഷ്യൻ കാലഘട്ടത്തിന്റെ സാക്ഷികളായി കടലോരത്ത് കാണാനാവും. ബി ബ്‌ളൂസിലെ പുരാതന പ്രതിമകൾ പലതും 1981-ൽ ആഭ്യന്തരയുദ്ധത്തിൽ നശിപ്പിക്കപ്പെടുകയോ മോഷ്ടിക്കപ്പെടുകയോ ചെയ്യുകയുണ്ടായി. ഇവിടെ മെഡിറ്ററേനിയൻ തിരകൾ തഴുകുന്നത് ബി ബ്‌ളൂസിന്റെ മണൽത്തരികളെ മാത്രമല്ല സഹസ്രാബ്ദങ്ങളുടെ പഴക്കമുള്ള മാനവസംസ്‌കാരത്തെയുമാണ്.\nബയ്‌റൂത്ത് ഡൗൺ ടൗണിലെ മുഹമ്മദ് അൽ അമീൻ പള്ളി സവിശേഷമായ ഒരു സുന്നി മുസ്‌ലിം ദേവാലയമാണ്. ബെയ്‌റൂത്തിന്റെ സ്വന്തം ബ്‌ളൂ മോസ്‌ക് എന്നറിയപ്പെടുന്നു ലെബനനിലെ ഏറ്റവും വലിയ ഈ ദേവാലയം. കെട്ടിലും മട്ടിലും തുർക്കിയുടെ ബ്‌ളൂ മോസ്‌കിന്റെ തനിപ്പകർപ്പ്. പള്ളിയുടെ മുറ്റത്ത് പൂക്കൾ അതിരിട്ട തറനിരപ്പിലുള്ള ഒരു ശവക്കല്ലറ കാണാം. ആധുനിക ലെബനന്റെ ശില്പിയും മുൻ പ്രധാനമന്ത്രിയും രക്തസാക്ഷിയുമായ റഫീക് ഹറീരിയുടെ ശവക്കല്ലറയാണ്. ആഭ്യന്തരകലാപങ്ങൾക്ക് അറുതിവന്നശേഷം ലെബനൻ പ്രധാനമന്ത്രിയായ റഫീക് ഹരീരിയുടെ നേതൃത്വത്തിൽ തുടങ്ങിവെച്ച പുനർനിർമാണ പ്രക്രിയ ഇപ്പോഴത്തെ പ്രധാനമന്ത്രിയും റഫീക് ഹരീരിയുടെ മകനുമായ സാദ് ഹരീരിയും തുടരുന്നു. ആഭ്യന്തരയുദ്ധത്തിന്റെ മുറിപ്പാടുകളുമായി പഴഞ്ചൻ കെട്ടിടങ്ങളും തൊട്ടട്ടത്തുതന്നെ ആധുനിക രമ്യഹർമങ്ങളും ലെബനനിലെ ഡൗൺ ടൗണിലല്ലാതെ മറ്റൊരിടത്തും കാണാനാവില്ല.\nറഫീക് ഹരീരിയുടെ ശവക്കല്ലറ\nജൂനി മെഡിറ്ററേനിയൻ കടലോരത്തെ ഒരു ചെറു പട്ടണമാണ്. തലസ്ഥാനമായ ബെയ്‌റൂത്തിൽനിന്ന് കഷ്ടിച്ച് 30 കിലോമീറ്റർ വടക്കുമാറി മൗണ്ട് ലെബനൻ ഗവർണറേറ്റിന്റെ ഭാഗം. ഇവിടെനിന്ന് ഹരീസ പർവതദേശത്തേക്ക് യാത്രചെയ്യാം. കാറിലും ടെലി ഫ്രീക്ക എന്നറിയപ്പെടുന്ന കേബിൾ കാറിലുമായി യാത്രചെയ്യാൻ സൗകര്യമുണ്ട്. മലമടക്കുകൾ മഞ്ഞിന്റെ ചേലത്തുണ്ടുകൊണ്ട് മുഖംതുടച്ചുനിൽക്കുന്ന കാഴ്ചകൾ കണ്ടുതീരവേ പർവതമുകളിലെ ഹരീസ എന്ന ചെറുപട്ടണം നമ്മോടൊപ്പം വരും. അവിടെ സവിശേഷമായ ഒരു തീർഥാടനകേന്ദ്രമുണ്ട്. ഔവർ ലേഡി ഓഫ് ലെബനൻ എന്ന പേരിൽ 1904-ൽ നിർമിച്ച ക്രിസ്തീയദേവാലയം. ക്രിസ്ത്യാനികൾക്കും മുസ്‌ലിങ്ങൾക്കും ഒരുപോലെ പ്രധാന്യമുള്ള ദേവാലയത്തിനു മുകളിൽ മാതാവിന്റെ വലിയ ഒരു പ്രതിമയുണ്ട്. തൂവെള്ളനിറത്തിൽ കരങ്ങൾ ബെയ്‌റൂത്ത് നഗരത്തിലേക്ക് നീട്ടി ശാന്തഗംഭീരമായി നിലകൊള്ളുകയാണ് എട്ടരമീറ്റർ ഉയരവും 15 ടൺ ഭാരവുമുള്ള ഈ വിശ്വപ്രസിദ്ധ നിർമിതി.\nപർവതങ്ങളുടെയും കടലിന്റെയും ലെബനൻ ദേശത്തിന്റെയും രാജ്ഞിയും കാവൽമാലാഖയുമാണ് ഔവർ ലേഡി ഓഫ് ലെബനൻ. മലമുകളിൽനിന്നുനോക്കുമ്പോൾ ജൂനി പട്ടണവും അകലങ്ങളിൽ ബെയ്‌റൂത്ത് നഗരത്തിന്റെ ചില ചിത്രങ്ങളും സവിശേഷമായ കാഴ്ചയാവും. നേരം മയങ്ങുകയാണ്. കാറ്റിനു തണുപ്പുകൂടുന്നു. നേരിയ മഴച്ചാറ്റൽ നിരത്തുകളിൽ താളമേളങ്ങൾ തീർക്കുന്നുണ്ട്. മലയിറങ്ങവേ ഇടയ്ക്കിടെ കാർ നിർത്തി ഫോട്ടോ എടുക്കാൻ സൗകര്യമുണ്ടാക്കി ലെബനീസ് ഡ്രൈവർ. മധ്യപൗരസ്ത്യദേശത്തെ ഏറ്റവും മനോഹരമായ ഭൂമികയാണ് ലെബനൻ എന്ന് അഭിമാനിക്കുന്നയാളാണ് ആ ഡ്രൈവർ. അകലങ്ങളിൽ പർവതശിഖരത്തിലെ മാതാവിന്റെ ദേവാലയത്തിൽനിന്ന് മണിമുഴങ്ങി. ഒരു സംഗീതം പോലെ അത് താഴ്വരയെ തഴുകി. ഇപ്പോഴും മഴനൂലിഴകളിലൂടെ ചരിഞ്ഞെത്തുന്ന അന്തിസൂര്യൻ താഴ്വരയിലെ പൂത്തുനിൽക്കുന്ന ഒലീവുമരത്തെ പുണർന്നുനിൽക്കുന്നു, പിരിയാൻ നേരത്തെ പ്രണയാശ്ലേഷംപോലെ.\nഅടുത്തദിവസത്തെ യാത്ര ജയ്തയിലെ ചുണ്ണാമ്പു കൽഗുഹകൾ കാണാനായിരുന്നു. ഗ്രോട്ടോ എന്നറിയപ്പെടുന്ന ഈ ചുണ്ണാമ്പു കൽഗുഹ അത്തരത്തിൽ ലോകത്തിലെ ഏറ്റവും വലിയ പ്രകൃതിനിർമിത ഗുഹയാണ്. നീളം ഒൻപതു കിലോമീറ്റർ. ഗുഹയുടെ അടിയിലൂടെ ഒരു ഭൂഗർഭ നദി ഒഴുകുന്നു എന്നതും സവിശേഷമായ ഒരു പ്രതിഭാസമാണ്. പ്രകൃതിജന്യമായ ഏഴു പുതിയലോകാദ്‌ഭുതങ്ങളിൽ ഒന്നാവാനുള്ള തയ്യാറെടുപ്പിലാണ് ജയ്തയിലെ ഈ ശിലാഗുഹകൾ. ഗുഹയുടെ മേൽക്കൂരയിൽനിന്ന് അസംഖ്യം ചുണ്ണാമ്പു ജലപാതങ്ങൾ ഘനീഭവിച്ചുണ്ടായ പ്രകൃതിജന്യരൂപങ്ങൾ ഭാവനകൾക്കപ്പുറത്തേക്കുള്ള ഒരു ലോകത്തിലേക്ക് നമ്മെ വഴിനടത്തും. 12 മീറ്ററോളം ഉയരമുള്ള ഭീമാകാരമായ ഗാലറികൾ പക്ഷേ, ക്യാമറക്കണ്ണുകൾക്ക് ചുംബിക്കാനുള്ളതല്ല. ഫോട്ടോയെടുക്കുകയോ ഉച്ചത്തിൽ ഒച്ചവെക്കുകയോ പോലും അനുവദനീയമല്ല.\nജയ്തയിലെ ഗുഹകളും മലനിരകളും ലെബനീസ് ചരിത്രത്തിന്റെയും സംസ്കാരത്തിന്റെയും നേർക്കാഴ്ചയ്ക്കുമപ്പുറം ടൂറിസത്തിന്റെയും സാമ്പത്തികഭദ്രതയുടെയും നിലനിൽപ്പുകൂടിയാണ്. മൂന്നുലക്ഷത്തോളം സന്ദർശകർ വർഷംതോറും പ്രകൃതിസൗന്ദര്യം നുകരാനും ഭൂമിയുടെ ഗർഭഗൃഹങ്ങളിലെ രഹസ്യങ്ങൾ അനാവരണം ചെയ്യാനുമായി ജയ്തയിൽ എത്തുന്നു. ജയ്തയിലെ മലമടക്കുകളിലൂടെ കാട്ടരുവികൾ ഒഴുകിവരുന്ന കാഴ്ച മനോഹരമാണ്. ജയ്ത എന്ന വാക്കിന് അരുവികൾ പുറപ്പെടുവിക്കുന്ന ശബ്ദം എന്നാണർഥം. മലമുകളിലേക്ക് അടിവാരത്തുനിന്ന് കേബിൾ കാറിൽ ഗുഹയിലെത്തിയെങ്കിലും ഇറക്കം കാൽനടയായിരുന്നു. വെല്ലുവിളിനിറഞ്ഞ ആ മലയിറക്കം ലെബനനിലെ പ്രകൃതിയെ തൊട്ടറിയാൻ സഹായിച്ചു. വഴിവക്കിൽ ചില കൂറ്റൻ പ്രതിമകൾ, ഒരു ചെറിയ മൃഗശാല, പിന്നെ പരശ്ശതം കാട്ടുപക്ഷികളുടെ സംഗീതം.\n1977-ൽ സഞ്ജയ് ഖാനും പർവീൺ ബാബിയും അഭിനയിച്ച ചാന്ദി സോന എന്ന ബോളിവുഡ് സിനിമയുടെ പല ഭാഗങ്ങളും ഷൂട്ടചെയ്തത് ജയ്തയിലാണ്. ബോളിവുഡ് സിനിമയുടെ ആരാധകരും ആസ്വാദകരുമാണ് പല ലെബനൻകാരും. വിശ്വപ്രസിദ്ധ അറബ് ഗായിക ഫൈറൂസ് ബയ്‌റൂത്തുകാരിയാണ്. വശ്യസൗന്ദര്യം ശബ്ദത്തിൽ മാത്രമല്ല രൂപത്തിലും ഏറെയുള്ള ഫൈറൂസ് ലെബനന്റെ കൾച്ചറൽ അംബാസഡറാണ്.\nബയ്‌റൂത്ത് ഡൗൺ ടൗൺ\nപതിറ്റാണ്ടുകളുടെ ആഭ്യന്തരസംഘർഷങ്ങളുടെ മുറിവുണങ്ങിയ ലെബനൻ ദേശം ഇന്ന് തിരിച്ചുവരവിന്റെ പാതയിലാണ്. ഷിയ മുസ്‌ലിം പ്രധാനമന്ത്രിയും ക്രിസ്ത്യൻ പ്രസിഡന്റും സുന്നി പാർലമെന്ററി സ്പീക്കറുമുള്ള ജനാധിപത്യ മതേതരരാഷ്ട്രം. സിഡാർ മരങ്ങൾ ലെബനന്റെ ദേശീയ വൃക്ഷം മാത്രമല്ല പതാകയിലെ ദേശീയചിഹ്നം കൂടിയാണ്. 103 തവണ ബൈബിളിൽ വിവക്ഷയുള്ള സിഡാർ മരങ്ങൾ ലോകത്തിലെ ഏറ്റവും പ്രാചീനമായവയാണ്. അയ്യായിരം വർഷങ്ങളുടെ ചരിത്രവും പേറിനിൽക്കുന്ന സിഡാർ വൃക്ഷങ്ങൾ കാണാൻ ധാരാളം സന്ദർശകർ എത്തുന്നു.\nബയ്‌റൂത്തിലെ ഹംറ തെരുവിലെ എന്റെ താമസകേന്ദ്രത്തിൽനിന്ന് 15 മിനിറ്റ് നടന്നാൽ മെഡിറ്ററേനിയൻ കടലോര സൗന്ദര്യം ആസ്വദിച്ച് മടങ്ങാം. അഞ്ചു കിലോമീറ്റർ നീളത്തിൽ മനോഹരമായ കടലോരനിർമിതി കാൽനടക്കാർക്ക് നല്ല ദൃശ്യാനുഭവം നൽകുന്നു. പാതയോരത്തിന് കിഴക്ക് മെഡിറ്ററേനിയൻ കടൽത്തിരകൾ കരയിലെ പാറക്കെട്ടുകളിൽ വീണുചിതറുന്നു. പടിഞ്ഞാറ് ലെബനീസ് ഗിരിശൃംഗങ്ങൾ മേഘങ്ങളെ ഉമ്മവെക്കുന്നു. വൃത്തിയുള്ള കടലോരം. കാറ്റേറ്റു നടക്കുന്ന എല്ലാ പ്രായത്തിലുംപെട്ടവർ. തീരത്തെ പാറക്കെട്ടുകളിൽനിന്ന് ചൂണ്ടയിടുന്നവർ. വഴിവക്കിലെ തട്ടുകടകൾ. ലെബനീസ് ജീവിതത്തിന്റെ താളമേളങ്ങൾ കണ്ടുനടക്കാൻ ഏറ്റവും പറ്റിയ സ്ഥലം. പാതവക്കിലെ മരങ്ങളിൽ ആഭ്യന്തരസംഘർഷത്തിന്റെ വടുക്കൾ നൽകിയ വെടിയുണ്ടവീണ തുളകൾ. അലകൾ പാറക്കെട്ടുകളിൽ കാലങ്ങൾകൊണ്ടുതീർത്ത അമൂർത്തങ്ങളായ ശില്പങ്ങൾ. 'പിജിയൻ റോക്ക് ' എന്നറിയപ്പെടുന്ന ഇരട്ടപ്പാറകൾ ബയ്‌റൂത്തിലെ മനോഹരമായ ഒരു കാഴ്ചയാണ്.


എസ് പി ബാലസുബ്രഹ്മണ്യം (S P Balasubramaniam): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs S P Balasubramaniam\nഇന്ത്യൻ സിനിമാ രംഗത്തെ പ്രശസ്ത ഗായകനും നടനും സംഗീത സംവിധായകനും നിർമ്മാതാവുമാണ് എസ് പി ബാലസുബ്രഹ്മണ്യം (ശ്രീപതി പണ്ഡിതാരാധ്യുല ബാലസുബ്രഹ്മണ്യം). എസ് പി ബി എന്നും ബാലു എന്നും ഇദ്ദേഹം അറിയപ്പെടുന്നു. ആന്ധ്രപ്രദേശിലെ നെല്ലൂരിനടുത്തുള്ള... ReadMore\nഇന്ത്യൻ സിനിമാ രംഗത്തെ പ്രശസ്ത ഗായകനും നടനും സംഗീത സംവിധായകനും നിർമ്മാതാവുമാണ് എസ് പി ബാലസുബ്രഹ്മണ്യം (ശ്രീപതി പണ്ഡിതാരാധ്യുല ബാലസുബ്രഹ്മണ്യം). എസ് പി ബി എന്നും ബാലു എന്നും ഇദ്ദേഹം അറിയപ്പെടുന്നു. ആന്ധ്രപ്രദേശിലെ നെല്ലൂരിനടുത്തുള്ള കൊനെട്ടമ്മപേട്ട എന്ന സ്ഥലത്താണ് എസ് പി യുടെ ജനനം.\nതന്റെ കുട്ടിക്കാലത്ത് തന്നെ സംഗീതത്തോട് വലിയ താത്പര്യം പ്രകടിപ്പിച്ചിരുന്നു. എന്നാൽ അദ്ദേഹത്തിന്റെ പിതാവ് ആഗ്രഹിച്ചിരുന്നത്, എസ്.പി.ബി. ഒരു എൻ‌ജിനീയർ ആവണമെന്നായിരുന്നു. അനന്തപൂരിലെ JNTU എൻ‌ജിനീയറിംഗ് കോളേജിൽ ചേർന്നുവെങ്കിലും ടൈഫോയിഡ് പിടിപെട്ടതിനാൽ അവിടുത്തെ വിദ്യാഭ്യാസം തുടരാൻ അദ്ദേഹത്തിന് സാധിച്ചില്ല. പിന്നീട് എസ്.പി.ബി. ചെന്നൈയിലെ...\nDirected by സോനു ശിശുപാൽ\nസി ഐ ഡി മൂസ\nDirected by ബിജു വർക്കി\nഎസ് പി ബാലസുബ്രഹ്മണ്യം അഭിപ്രായം


മോദിയുടെ 2019 മന്ത്രം: അച്ഛേ ദിൻ മറക്കൂ; ഭീകരതയെ, പാകിസ്താനെ, മുസ്ലിങ്ങളെ പേടിക്കൂ: ശേഖര് ഗുപ്ത\nമോദിയുടെ 2019 മന്ത്രം:...\n31 March 2019 3:25 AM GMT\nവീണ്ടുമൊരു തെരഞ്ഞെടുപ്പിനെ നേരിടുമ്പോൾ അധികാരത്തിലുള്ളയാൾ വോട്ടർമാരോട് ചോദിക്കേണ്ടത് എന്തായിരിക്കണം. അത് തീർച്ചയായും തന്റെ ഭരണകാലയളവിനെക്കുറിച്ചുള്ള ചോദ്യമായിരിക്കണമെന്നുറപ്പ്. എന്നെ തെരഞ്ഞെടുത്ത കാലത്തെക്കാളും മികച്ച നിലയിലാണോ നിങ്ങളിപ്പോഴുള്ളത് എന്ന ചോദ്യം. എന്നാൽ മോദിയുടെ ചോദ്യം ഇതാണ്: എന്നെ തെരഞ്ഞെടുത്തപ്പോഴേക്കാൾ സുരക്ഷിതത്വം തോന്നുന്നുണ്ടോ ഇപ്പോൾ? മുതിര്‍ന്ന മാധ്യമപ്രവര്‍ത്തകനായ ശേഖര് ഗുപ്ത ദി പ്രിന്റില് എഴുതിയ ലേഖനത്തില് ചോദിക്കുന്നത് ഇതാണ്.\nഅതെ എന്നാണുത്തരമെങ്കിൽ വീണ്ടും അരക്ഷിതാവസ്ഥകളുടെ കഥകൾക്ക് പ്രസക്തിയില്ല. പിന്നെന്ത് കാര്യത്തിനാണ് അതേ ജനങ്ങൾ വീണ്ടു നിങ്ങളെ തെരഞ്ഞെടുക്കേണ്ടത്? മോദിയുടെ ലോകത്ത് ഇതിന് മറ്റൊരു പരിഹാരം ഉയർന്നു വരുന്നു. 2008ലെ 26/11 ഭീകരാക്രമണത്തെക്കാൾ സുരക്ഷിതത്വം തോന്നുന്നുണ്ടോ ഇപ്പോൾ എന്നാകും ചോദ്യം. സാധാരണ രാഷ്ട്രീയക്കാർ തങ്ങളുടെ സ്വന്തം പൂർവ്വ പ്രവർത്തനങ്ങളെ പ്രതി വോട്ടർമാരെ കാണുന്നു. കുടിലബുദ്ധിയായ രാഷ്ട്രീയക്കാരൻ തന്റെ എതിരാളികളുടെ മുൻകാല പ്രവൃത്തികളെ പ്രതി വോട്ടർമാരെ കാണുന്നു. കുടിലതയില്ലെങ്കിൽ മോദി എന്ന രാഷ്ട്രീയക്കാരനില്ല.\nവിശദാംശങ്ങളുദ്ധരിച്ച് പ്രതിരോധിക്കാൻ നിങ്ങൾക്ക് ശ്രമിക്കാം. എന്നാൽ നിങ്ങളെക്കാൾ വിദഗ്ധമായി മോദി കഴിഞ്ഞ അഞ്ചു കൊല്ലമായി അത് ചെയ്തു കൊണ്ടിരിക്കുന്നു. കശ്മീരിനു പുറത്ത് വലിയൊരു ഭീകരാക്രമണമുണ്ടായിട്ടില്ലെന്നാണ് മോദി വാദിക്കുക. അതിനു മുമ്പുള്ള യുപിഎ കാലത്തും സമാനമായ ശാന്തത നിലനിന്നിരുന്നു എന്നത് കോൺഗ്രസ്സ് പോലും മറന്നുപോകുന്ന വിധത്തിലുള്ള പ്രചാരണമാണ് നടക്കുന്നത്.\nമോദി തന്റെ നേട്ടങ്ങളെക്കുറിച്ചല്ല പ്രചാരണം നടത്തുന്നത്. ദേശീയ സുരക്ഷിതത്വം വർധിച്ചതിനെക്കുറിച്ചല്ല സംസാരിക്കുന്നത്. പകരം കൂടുതൽ അരക്ഷിതത്വം രാജ്യത്ത് വളർത്താനാണ് അദ്ദേഹം ശ്രമിക്കുന്നത്. 2014ൽ പ്രതീക്ഷകളുടെ ഭാരം കയറ്റിവെച്ചാണ് മോദി ജയിച്ചത്. ഇത്തവണ വീണ്ടുമൊരു അവസരം ചോദിക്കുന്നത് പാകിസ്താനിൽ നിന്നുള്ള ഭീകരവാദ ഭീഷണിയെ ചൂണ്ടിക്കാട്ടിയാണ്. തന്നെ എതിർക്കുന്നവരെല്ലാം ഭീകരരെ സഹായിക്കുന്നവരും പാകിസ്താനോട് അനുഭാവമുള്ളവരുമാണെന്ന് പറഞ്ഞുണ്ടാക്കുന്നു. സൈന്യം പാകിസ്താനെതിരെ നടത്തിയ തിരിച്ചടിയുടെ വിശദാംശങ്ങൾ ചോദിക്കുന്നവരെ സായുധസേനയെ അപമാനിക്കുന്നവരായി ചിത്രീകരിക്കുന്നു.\nഎന്താണ് 2014ലെ ശുഭാപ്തിചിന്തയിൽ നിന്നും 2019ലെ ഭീതിയിലേക്കുള്ള മോദിയുടെ പരിണാമത്തിന്റെ അർത്ഥം?\nമോദിയും ഷായും വിശ്വസിക്കുന്നത് 'ടോട്ടൽ പൊളിറ്റിക്സി'ലാണ്. രാഷ്ട്രീയം എല്ലാത്തിനും എല്ലാമായിത്തീരുന്ന അവസ്ഥയാണത്. അധികാരം കൈയാളുക എന്നതിൽക്കുറഞ്ഞ് യാതൊന്നിനും അവിടെ സാധുതയില്ല. ഏതു മാർഗമുപയോഗിച്ചും അധികാരം നേടാം.\nഭീകരത എന്ന് പറയുമ്പോൾ അത് പാകിസ്താനുമായി മാത്രമല്ല, മുസ്ലിങ്ങളുമായിക്കൂടി മോദി ബന്ധിപ്പിക്കുന്നതായി കാണാം. മുസ്ലിങ്ങളെ അന്യവൽക്കരിച്ചു നിർത്തുന്ന പ്രചാരണങ്ങളിലൂടെയാണ് മോദി-ഷാ കൂട്ടുകെട്ട് 2014ൽ വിജയം കണ്ടത്. ലോകസഭാ തെരഞ്ഞെടുപ്പ് അവർ വിജയിച്ചത് വെറും7മുസ്ലിം സ്ഥാനാർത്ഥികളെ ഉൾപ്പെടുത്തിയാണ്. രാജ്യത്ത് 14 ശതമാനം മുസ്ലിങ്ങളുള്ളതിൽ വെറും ഏഴുപേർ! ഒരു മുസ്ലിം സ്ഥാനാർത്ഥിയെ പോലും നിർത്താതെ ഉത്തർപ്രദേശ് തെരഞ്ഞെടുപ്പ് അവർ തൂത്തുവാരി. ഇപ്പോൾ കോൺഗ്രസ്സിനെ 'മുസ്ലിം പാർട്ടി' എന്നു വിളിച്ചാണ് വൻ ഭീതിയുടെ അന്തരീക്ഷം അവർ സൃഷ്ടിക്കുന്നത്. മുസ്ലിങ്ങളുടെ വോട്ട് കിട്ടിയില്ലെങ്കിലും സാരമില്ല, തനിക്ക് ഹിന്ദുക്കളുടെ പൂർണ പിന്തുണ കിട്ടുമെന്നുള്ള സന്ദേശവും മോദി പകർന്നു കൊണ്ടിരിക്കുന്നു....\nachhe din modi muslim pakistan terror


നിരക്ക് വര്‍ധിപ്പിച്ചിട്ടും സ്വകാര്യ ബസുകള് കട്ടപ്പുറത്ത് - Ezhome Live\nHome / Bus / Kerala / നിരക്ക് വര്‍ധിപ്പിച്ചിട്ടും സ്വകാര്യ ബസുകള് കട്ടപ്പുറത്ത്\nനിരക്ക് വര്‍ധിപ്പിച്ചിട്ടും സ്വകാര്യ ബസുകള് കട്ടപ്പുറത്ത്\nയാത്രാനിരക്ക് വര്‍ധിപ്പിച്ചിട്ടും ജില്ലയിലെ ഭൂരിഭാഗം സ്വകാര്യ ബസുകളും നിരത്തിലിറങ്ങിയില്ല. യാത്രക്കാര് കുറവാണെന്ന കാരണം പറഞ്ഞാണ് ഉടമകള് സര്‍വിസുകള് പുനരാരംഭിക്കാന് മടിക്കുന്നത്. ഇതോടെ യാത്രക്കാരും ബസ് ജീവനക്കാരും ദുരിതത്തിലായി.\nകിഴക്കന് മലയോര മേഖലയിലെ യാത്രക്കാരാണ് കൂടുതല് വലയുന്നത്. കൂലിത്തൊഴിലാളികളും ആശുപത്രികളില് പോകുന്നവരുമുള്‍പ്പെടെ ബസില്ലാത്തതിനാല് പെരുവഴിയിലാകുന്ന അവസ്ഥയാണ്. ഉയര്‍ന്ന വാടക നല്‍കി ടാക്സികളും ഓട്ടോകളും ആശ്രയിക്കേണ്ട ഗതികേടാണ് ഇവര്‍ക്ക്.\nബസ് ജീവനക്കാരില് പലരും മറ്റു തൊഴിലുകളില് അഭയം തേടി. നാളിതുവരെ ട്രേഡ് യൂനിയന് എന്ന നിലയില് പണം പിരിച്ച സംഘടനകള് പോലും ദുരിതകാലത്ത് സഹായത്തിനെത്തിയില്ലെന്ന് തൊഴിലാളികള് പറയുന്നു. ഓടുന്ന ബസുകളില് തന്നെ ക്ലീനര്‍മാരെ ഒഴിവാക്കിയതുമുണ്ട്.\nഅതേസമയം, ഉടമകള്‍ക്ക് മൂന്നുമാസത്തെ നികുതിയും ക്ഷേമനിധി വിഹിതം അടക്കുന്നതും സര്‍ക്കാര് ഒഴിവാക്കിനല്‍കിയിട്ടുണ്ട്. ബസ് സര്‍വിസ് പുനരാരംഭിക്കാത്തവരുടെ പെര്‍മിറ്റ് റദ്ദാക്കണമെന്ന ആവശ്യം ഉയര്‍ന്നിട്ടുണ്ട്. ഓണ ബോണസും ത്രിശങ്കുവിലാണ്. കഴിഞ്ഞ വിഷുവിന് ഭൂരിഭാഗം തൊഴിലാളികള്‍ക്കും ബോണസ് ലഭിച്ചിരുന്നില്ല.\nമുഴുവന് തൊഴിലാളികള്‍ക്കും ബോണസ് നല്‍കണമെന്ന് ബസ് തൊഴിലാളി യൂനിയന് (സി.ഐ.ടി.യു) തളിപ്പറമ്ബ് ഡിവിഷന് കമ്മിറ്റി ആവശ്യെപ്പട്ടു.എന്നാല്, ഒരുവിധത്തിലും മുന്നോട്ടുപോകാനാവാത്തതിനാലാണ് ബസ് ഓടാത്തതെന്ന് ഉടമകള് പറയുന്നു.


നമ്മുടെ ചുറ്റുവട്ടത്തും ഒത്തിരി ആയുർവേദ ഗുണങ്ങളുള്ള ചെടികൾ തെളിഞ്ഞിട്ടുണ്ട് ഇതൊന്നു മനസ്സിലാക്കി ഉപയോഗിക്കുകയാണെങ്കിൽ വളരെ നല്ല രീതിയിൽ നമ്മുടെ ആരോഗ്യത്തെ സംരക്ഷിക്കുന്നതിനും നിലനിർത്തുന്നതിനും സാധിക്കുന്നത് ആയിരിക്കും. തമിഴ്നാട്ടിൽ മുഖങ്ങളിലും വഴിയോരങ്ങളിലും വളരെയധികമായി കണ്ടുവരുന്ന ഒരു കുറ്റിച്ചെടിയാണ് ചെറുള എന്നത് . പല തരത്തിലുള്ള വിശ്വാസങ്ങൾ നിറഞ്ഞതാണ് ചെറൂള ചെറൂള മുടിയിൽ വെറുതെ ചൂടിൽ പോലും ആയുസ്സ് വർധിക്കും എന്നാണ് നമ്മുടെ പൂർവികന്മാർ പറയുന്നത്.\nകാരണം അത്രയ്ക്കും ആരോഗ്യ ഔഷധഗുണങ്ങൾ ആണ് ചെറൂളയിൽ അടങ്ങിയിരിക്കുന്നത്. ചെറൂള എന്നത് ഔഷധസസ്യം മാത്രമല്ല തദ്ദേശ പുഷ്പങ്ങളുടെ കൂട്ടത്തിൽ ഒഴിവാക്കാൻസാധിക്കാത്ത ഒരു ഔഷധസസ്യമാണ്. ഇതിനെ സാധാരണയായി ബലിപ്പൂവ് എന്ന പേരിലും അറിയപ്പെടുന്നുണ്ട്. ശരീരത്തിലെ വിഷാംശങ്ങളെ പുറത്തു കളയുന്നതിനും രക്തപ്രവാഹം നല്ലരീതിയിൽ വർദ്ധിപ്പിക്കുന്നതിനും കൃമിശല്യം ഇല്ലാതാക്കുന്നതിനും വൃക്കരോഗങ്ങൾ തടയുന്നതിനും ഇത് ഫലപ്രദമായി ഉപയോഗിക്കാൻ സാധിക്കുന്ന ഒരു ഔഷധസസ്യം തന്നെയാണ്.\nമൂത്രാശയ രോഗങ്ങൾക്ക് പരിഹാരം കാണുന്നതിന് വളരെയധികം മികച്ച ഒന്നാണ് ചെറൂള. ഇത് സ്ത്രീകൾക്കും പുരുഷന്മാർക്കും ഒരുപോലെ ഉപയോഗിക്കാൻ സാധിക്കുന്ന ഒന്നാണ്. കിഡ്നി സ്റ്റോൺ പോലുള്ള പ്രശ്നങ്ങൾക്ക് പരിഹാരം കാണുന്നതിന് ചെറൂള ഉപയോഗിക്കുന്നത് വളരെയധികം ഗുണം ചെയ്യും. പ്രമേഹരോഗ പരിഹാരം കാണുന്നതിന് ഏറ്റവും മികച്ച ഒന്നുതന്നെയാണ് ചെറൂള. അല്പം ചെറൂള ഇല അരച്ച് മോരിൽ കഴിക്കുന്നത് പ്രമേഹരോഗത്തെ ഇല്ലാതാക്കുന്നതിന് വളരെയധികം സഹായകരമായിരിക്കും.\nഅതുപോലെതന്നെ ഓർമശക്തിയും ബുദ്ധിശക്തിയും വർധിപ്പിക്കുന്നതിന് വളരെയധികം സഹായിക്കുന്ന ഒന്നാണ് ചെറൂള കഴിക്കുന്നതിലൂടെ ഒത്തിരി ആരോഗ്യഗുണങ്ങൾ ആണ് നമുക്ക് ലഭിക്കുന്നത്. തുടർന്ന് അറിയാൻ വീഡിയോ മുഴുവനായി കാണുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.


'എന്തൊരു പ്രകടനം'- ഇന്ത്യയുടെ റെക്കോർഡ് വിജയത്തിൽ ആവേശം പങ്കുവെച്ച് താരങ്ങൾ -\nHome Cinema ‘എന്തൊരു പ്രകടനം’- ഇന്ത്യയുടെ റെക്കോർഡ് വിജയത്തിൽ ആവേശം പങ്കുവെച്ച് താരങ്ങൾ\nഓസ്ട്രേലിയക്കെതിരായ അവസാന ടെസ്റ്റിൽ മിന്നുന്ന വിജയം കരസ്ഥമാക്കി പരമ്പര സ്വന്തമാക്കിയിരിക്കുകയാണ് ഇന്ത്യ. രാജ്യത്തിന് അഭിമാനമായി മാറിയ അവസരത്തിൽ ഇന്ത്യൻ ടീമിന് അഭിനന്ദനം അറിയിച്ചിരിക്കുകയാണ് സിനിമാ താരങ്ങൾ. ആവേശത്തോടെയാണ് സമൂഹമാധ്യമങ്ങളിൽ താരങ്ങൾ ഇന്ത്യയുടെ അഭിമാന നിമിഷം ആഘോഷമാകുന്നത്. ദുൽഖർ സൽമാൻ. ഉണ്ണി മുകുന്ദൻ, പൃഥ്വിരാജ് തുടങ്ങിയവർ ഇന്ത്യൻ ടീമിന് അഭിനന്ദനം അറിയിച്ചു.\n‘മൂന്ന് പതിറ്റാണ്ടുകളിലെ ചരിത്രം തകര്‍ത്തു എന്നത് ഒരു ശരാശരി കാര്യമല്ല.വെല് ഡണ് ടീം ഇന്ത്യ. എന്തൊരു പ്രകടനം!! ഇത് കാത്തുസൂക്ഷിക്കുക’- ദുൽഖർ സൽമാൻ കുറിക്കുന്നു. ഇന്ത്യൻ ടീമിന്റെ ഔദ്യോഗിക പേജിനെ താരം ടാഗ് ചെയ്തിട്ടുണ്ട്. നടന് പൃഥ്വിരാജും ഇന്ത്യന് ടീമിന് അഭിനന്ദനം അറിയിച്ചിരുന്നു.\n‘ഞാന് കണ്ട ഏറ്റവും വലിയ പോരാട്ടം 2001 ഈഡന് ഗാര്‍ഡന്‍സ് ആയിരിക്കാം. എന്നാല് ഇത് ഒരു പരമ്പര മുഴുവനായി, ഇത് ക്രിക്കറ്റിന്റെ ചരിത്രത്തില് പാടി നടക്കാനുള്ള ഒരു നാടോടി കഥയാണ്. ആസ്‌ട്രേലിയ നിങ്ങള് നന്നായി കളിച്ചു. എന്നാല് നിങ്ങള്‍ക്ക് നേരിടേണ്ടി വന്നത് ഇന്ത്യയുടെ പുതിയ തലമുറയെ ആണ്. ബോര്‍ഡര്-ഗവാസ്‌കര് ട്രോഫി ടെസ്റ്റ് ക്രിക്കറ്റിന്റെ മൂല്യം ഉയര്‍ത്തിയിരിക്കുന്നു’ എന്നാണ് പൃഥ്വിരാജ് ഇന്ത്യയുടെ വിജയത്തെ പറ്റി കുറിച്ചത്.\nപൃഥ്വിരാജിന്റെ പോസ്റ്റിന് രസകരമായ ഒരു കമന്റുമായി സുപ്രിയയും എത്തി. കാലത്ത് മുതല് ടിവിക്ക് മുന്നിലാണല്ലോ ഇനിയെങ്കിലും അവിടെ നിന്ന് എണീറ്റൂടെ എന്നാണ് സുപ്രിയ കമന്റ് ചെയ്തിരിക്കുന്നത്.\nRead More: സുകുമാരക്കുറുപ്പിന്റെ ജീവിതകഥയുമായി ‘കുറുപ്പ്’ മെയ് 28ന് തിയേറ്ററുകളിലേയ്ക്ക്\nഅതേസമയം, മൂന്ന് വിക്കറ്റിനാണ് ഓസീസിനെ സ്വന്തം മണ്ണില് ഇന്ത്യ കീഴടക്കിയത്. വിജയത്തോടെ ഇന്ത്യ ബോര്‍ഡര് ഗവാസ്‌കര് ട്രോഫി നിലനിര്‍ത്തി. രണ്ടാം ഇന്നിംഗ്സില് 91 റണ്‍സെടുത്ത ശുഭ്മാന് ഗില്(91), അര്‍ധസെഞ്ച്വറി നേടിയ ചേതേശ്വര് പൂജാര(56), ഋഷഭ് പന്ത് (89) എന്നിവരാണ് ഇന്ത്യയുടെ വിജയശില്‍പ്പികള്.\nStory highlights- celebrities about india’s success


(goutham gambir) | കോഹ്ലിയും രോഹിത്തും ഒരേ കാലത്താണ് ക്യാപ്റ്റനായത്, എന്നിട്ടും അവന്റെ റെക്കോർഡുകൾ നോക്കൂ;5IPL കിരീടങ്ങളായില്ലേ, ഇനിയെങ്കിലും രോഹിത്തിനെ ക്യാപ്റ്റനാക്ക്! | gambir about captiancy\nകോഹ്ലിയും രോഹിത്തും ഒരേ കാലത്താണ് ക്യാപ്റ്റനായത്, എന്നിട്ടും അവന്റെ റെക്കോർഡുകൾ നോക്കൂ;5IPL കിരീടങ്ങളായില്ലേ, ഇനിയെങ്കിലും രോഹിത്തിനെ ക്യാപ്റ്റനാക്ക്!\nBy സ്പോർട്സ് ഡെസ്ക് • 11/11/2020 at 3:37PM\nരോഹിത്തിനെ ഇന്ത്യന് ടീമിന്റെ ക്യാപ്റ്റനായി നിയമിക്കണമെന്ന് ആവശ്യപ്പെട്ട് രംഗത്തെത്തിയിരിക്കുകയാണ് നിലവിലെ ക്യാപ്റ്റൻ വിരാട് കോഹ്ലിയുടെ വലിയ വിമർശകൻ കൂടിയായ മുൻ ഓപണർ ഗൗതം ഗംഭീര്.\nരോഹിത്തിന്റെ 200ാമത് ഐ പി എൽ മത്സരം കൂടിയായിരുന്നു കഴിഞ്ഞ ദിവസത്തെ ഫെെനൽ. ഈ മത്സരത്തിലും അർധശതകം തികച്ചതോടെ രോഹിത് 50, 100, 150, 200 എന്നീ മത്സരങ്ങളിൽ അർധസെഞ്ച്വറി തികച്ചു എന്ന കൗതുകകരമായ നേട്ടത്തിനും ഉടമയായി. ഇതിനൊപ്പം രോഹിത്തിന്റെ ആറാമത്തെ ഐ പി എൽ കിരീടം കൂടിയായിരുന്നു കഴിഞ്ഞ ദിവസം ചൂടിയത്. ക്യാപ്റ്റനെന്ന നിലയിൽ അഞ്ചാമത്തെ കിരീടവും. 2009, 13, 15, 17, 19, 20 എന്നീ വർ‍ഷങ്ങളിലാണ് രോഹിത് കിരീടം ചൂടിയത്. 2009 ൽ ഡെക്കാൻ ചാർജേഴ്സിന്റെ കളിക്കാരനായിരുന്നു രോഹിത്.\nഐപിഎല് കിരീടം ഒരിക്കല് കൂടി രോഹിത് ശര്‍മ നേടിയതോടെ ക്രിക്കറ്റ് ലോകത്ത് വീണ്ടും ക്യാപ്റ്റന്‍സി ചര്‍ച്ചകള് സജീവമായിരിക്കുകയാണ്. രോഹിത്തിനെ ഇന്ത്യന് ടീമിന്റെ ക്യാപ്റ്റനായി നിയമിക്കണമെന്ന് ആവശ്യപ്പെട്ട് രംഗത്തെത്തിയിരിക്കുകയാണ് നിലവിലെ ക്യാപ്റ്റൻ വിരാട് കോഹ്ലിയുടെ വലിയ വിമർശകൻ കൂടിയായ മുൻ ഓപണർ ഗൗതം ഗംഭീര്.\nഐപിഎല്ലില് ഇതുവരെ ഒരു കിരീടം പോലും നേടാന് വിരാട് കോഹ്ലിയുടെ ആര്‍സിബിക്ക് സാധിച്ചിട്ടില്ല. ഇന്ത്യന് ടീമിന് വേണ്ടിയും കോഹ്ലി കാര്യമായ കിരീടങ്ങള് നേടിയിട്ടില്ല. ഏകദിന, ടി20 മത്സരങ്ങളില് വിരാട് കോഹ്ലിയേക്കാള് വളരെ മികച്ച ക്യാപ്റ്റനാണ് രോഹിത് ശര്‍മ. ഗംഭീര് പറയുന്നത് ഇങ്ങനെ.\nരോഹിത് ക്യാപ്റ്റനായിട്ടില്ലെങ്കില് അത് അദ്ദേഹത്തിന്റെ നഷ്ടമല്ല, ഇന്ത്യന് ടീമിന്റെ തന്നെ നഷ്ടമാണ്. ഒരു ക്യാപ്റ്റനെ തെരഞ്ഞെടുക്കുന്നത് നേടിയ വിജയങ്ങളും കിരീടങ്ങളും മാനണ്ഡമാക്കിയാണ്. നല്ലതും മോശവും ആയ ക്യാപ്റ്റന്‍മാരെ അങ്ങനെയാണ് നമ്മള് കാണുന്നത്. രോഹിത് അങ്ങനെ നോക്കുമ്പോള് ഗംഭീര ക്യാപ്റ്റനാണ്. അഞ്ച് ഐപിഎല് കിരീടങ്ങള് അദ്ദേഹത്തിന്റെ പേരിലുണ്ടല്ലോ. ഗംഭീര് ചൂണ്ടിക്കാട്ടുന്നു.\nധോണി എന്തുകൊണ്ടാണ് ഇന്ത്യയുടെ ഏറ്റവും വിജയിച്ച ക്യാപ്റ്റനാണെന്ന് പറയുന്നത്. രണ്ട് ലോകകപ്പും മൂന്ന് ഐപിഎല് കിരീടവും ധോണി എന്ന ക്യാപ്റ്റന്റെ പേരിലുണ്ട്. രോഹിത്തും അതുപോലെ തന്നെയല്ലേ? തീര്‍ച്ചയായും ടി20 ടീമിന്റെ ക്യാപ്റ്റന്‍സിയെങ്കിലും രോഹിത് അര്‍ഹിക്കുന്നുണ്ട്. കാരണം രോഹിത്തിന് ഈ പറയുന്നതിലും ഒരുപാട് കാര്യങ്ങള് ചെയ്യാനാവും. രോഹിത് ഏത് ടീമിന്റെ ക്യാപ്റ്റനാവുന്നുവോ, അവരെ വിജയത്തിലേക്ക് നയിക്കാന് അദ്ദേഹത്തിന് സാധിക്കും. ഇതാണ് ഇന്ത്യ പരിഗണിക്കേണ്ടത്. അല്ലാത്ത കാലത്തോളം അത് ഇന്ത്യന് ടീമിന്റെ നഷ്ടമായിരിക്കും. ഗംഭീർ പറയുന്നു.\nകോഹ്ലിയുടെ ക്യാപ്റ്റന്‍സി മോശമാണെന്ന് ഞാന് പറയില്ല. പക്ഷേ ഈ ടീമിനെ നയിക്കാന് രോഹിത്താണ് കൂടുതല് അനുയോജ്യൻ. കോഹ്ലിക്കും രോഹിത്തിനും ഏകദേശം ഒരേസമയത്താണ് ക്യാപ്റ്റന് സ്ഥാനം ലഭിച്ചത്. വെട്ടോറിയില് നിന്ന് കോഹ്ലിയും പോണ്ടിംഗില് നിന്നും രോഹിത്തും ക്യാപ്റ്റന്‍സി ഏറ്റെടുത്തു. എന്നാല് ആരാണ് വിജയിച്ചതെന്ന് നോക്കൂ. ഒരേ പ്ലാറ്റ്‌ഫോമാണ് ഇരുവർക്കും കിട്ടിയത്. കോഹ്ലി ടെസ്റ്റ് ക്രിക്കറ്റില് ക്യാപ്റ്റനായി തുടരുകയും രോഹിത് വൈറ്റ് ബോള് ക്യാപ്റ്റന്‍സി ഏറ്റെടുക്കുകയും ചെയ്യുന്നതാണ് ടീമിന് ഗുണകരം. ഗൗതം ഗംഭീർ വിലയിരുത്തുന്നു.\nകാലാളിനെ നീക്കിയാല് തേരിനെ വച്ച് ചെക്ക് വിളിക്കും; കോഹ്ലി- രോഹിത് 'യോദ്ധ'!


Janmabhumi| ജെയിംസ് കാമറൂണ്‍ന്റ 'കടലിനടിയിലെ മായാ ലോകം'; അവതാര് രണ്ടിന്റെ ടീസര് ലീക്കായി\nMay 09, 2022, 09:35 p.m.\nലോകസിനിമാ ചരിത്രത്തില് ചരിത്രം കുറിച്ച ജെയിംസ് കാമറൂണ് സിനിമ അവതാറിന്റെ രണ്ടാം ഭാഗത്തിന്റെ ടീസര് ലീക്കായി.എച്ച് ഡി ക്വാളിറ്റിയുള്ള ടീസറാണ് ഇന്റര്‍നെറ്റിലൂടെ പുറത്തുവന്നിരിക്കുന്നത്. എന്നാല് നിര്‍മാണ കമ്പനിയുടെ ഔദ്യോഗിക വെബ്സൈറ്റില് ടീസര് റിലീസ് ചെയ്തിട്ടില്ല.\n2009 ലെ അവതാറിനു ശേഷം പാന്‍ഡോറിലെ 'നവി'യെന്ന അന്യഗ്രഹജീവികളുടെ ജീവിതം നാല് ഭാഗങ്ങളിലായി പ്രേക്ഷകര്‍ക്ക് മുന്നിലെത്തിക്കുമെന്ന് കാമറൂണ് പ്രഖ്യാപിച്ചിരുന്നു. വര്‍ഷങ്ങളോളം നീണ്ട സാങ്കേതിക ഗവേഷണവും അഭിനയേതാക്കളുടെ പരിശീലനവും കഴിഞ്ഞതിനു ശേഷം വെള്ളത്തിനടിയിലായിരുന്നു അവതാര് 2ന്റെ ചിത്രീകരണം.


emalayalee.com - രജനി ചിത്രം 2.0 നവംബര് 29ന് തീയേറ്ററുകളിലെത്തും: ചിത്രം എത്തുന്നത് 10,000ല്‍പരം സ്‌ക്രീനുകളില്\nശങ്കര് സംവിധാനം ചെയ്യുന്ന ബിഗ് ബജറ്റ് ചിത്രം 2.0 യുടെ റിലീസ് ഡേറ്റ് പുറത്തുവിട്ടു. നവംബര് 29ന് ചിത്രം തീയേറ്ററുകളിലെത്തും. വളരെ മുമ്പ് തന്നെ റിലീസ് പ്രഖ്യാപിച്ചിരുന്ന ബ്രഹ്മാണ്ഡചിത്രത്തിന്റെ വിഫ്‌എക്‌സ് വര്‍ക്കുകള് നീണ്ടു പോയത് കൊണ്ടാണ് കാലതാമസമുണ്ടായത്. ഇന്ത്യന് സിനിമയിലെ തന്നെ ഏറ്റവും വലിയ ബഡ്‌ജറ്റില് ഒരുങ്ങുന്ന ചിത്രത്തിന്റെ ഗ്രാഫിക്‌സ് വര്‍ക്കുകള് ഹോളിവുഡ് നിലവാരത്തിലാണ് അണിയിച്ചൊരുക്കുന്നത്. 10,000ല് പരം സ്‌ക്രീനുകളിലായി തമിഴ്,ഹിന്ദി, തെലുഗ് ഭാഷകളില് ചിത്രം പുറത്തിറങ്ങും. വിദേശ രാജ്യങ്ങളില് പിന്നീടായിരിക്കും റിലീസ്.\nമുഴുനീള 3ഡി ചിത്രമായിട്ടാണ് പ്രദര്‍ശനത്തിനെത്തുന്നത്. കാലക്ക് ശേഷം വീണ്ടും ഒരു രജനികാന്ത് ചിത്രം ഈ വര്‍ഷം തന്നെ റിലീസിനായി ഒരുങ്ങുന്നു എന്ന ആവേശത്തിലാണ് ആരാധകര്. ശങ്കര്, ജയമോഹന് എന്നിവര് ചേര്‍ന്നാണ് ചിത്രത്തിന്റെ തിരക്കഥ ഒരുക്കുന്നത്. മലയാളി താരങ്ങളായ കലാഭവന് ഷാജോന്, റിയാസ് ഖാന് തുടങ്ങിയവര് ചിത്രത്തില് പ്രധാന വേഷങ്ങളിലെത്തുന്നുണ്ട്. എ. ആര് റഹ്മാനാണ് സംഗീതം നിര്‍വഹിച്ചിരിക്കുന്നത്.\nനീരവ് ഷായാണ് ഛായാഗ്രഹണം നിര്‍വഹിച്ചിരിക്കുന്നത്. എഡിറ്റിംഗ് വര്‍ക്കുകള് ആന്റണിയാണ് കൈകാര്യം ചെയ്‌തിരിക്കുന്നത്. സാബു സിറിലാണ് ആര്‍ട്ട് ഡയറക്ടര്. ലൈക്കാ പ്രൊഡക്ഷന്റെ ബാനറില് പുറത്തിറങ്ങുന്ന ഈ ബ്രഹ്മാണ്ഡ ചിത്രത്തിന്റെ ടീസര് വൈകാതെ തന്നെ പുറത്തിറങ്ങും.


ആകർഷകമായ ഫീച്ചറുകളുമായി സാംസങ് ഗ്യാലക്സി എ52 വിപണിയിൽ | Samsung Galaxy A52 Smartphones Launched and Price and Specifications – News18 Malayalam\n30,200 രൂപയാണ് വിപണിയിൽ ഗ്യാലക്സി എ52 - വിന്റെ വില. ഗാലക്‌സി A52 5ജി, ഗാലക്‌സി A72 എന്നിവയാണ് ഈ ശ്രേണിയിൽ സാംസങ് പുറത്തിറക്കിയ മറ്റു മോഡലുകൾ.\nടെക് ലോകത്തെ ഭീമനായ സാംസങ്, ഗ്യാലക്സി എ ശ്രേണിയിലേക്ക് അടുത്തിടെ അവതരിപ്പിച്ച പുത്തൻ സ്മാർട്ടഫോണുകളിൽ ഒന്നാണ് ഗ്യാലക്സി എ 52. 2021 മാർച്ച് 17നാണ് ഈ മോഡൽ വിപണിയിൽ എത്തിയത്. ആകർഷകമായ ഫീച്ചറുകളോടു കൂടിയാണ് ഈ മോഡൽ സാംസങ് വിപണിയിൽ എത്തിച്ചിരിക്കുന്നത്. 6.5 ഇഞ്ച് വലിപ്പമുള്ള ഡിസ്‌പ്ലേ സ്‌ക്രീനോടു കൂടിയ ഗ്യാലക്സി എ 52-ന്റെ റെസൊല്യൂഷൻ 1080 x 2400 ആണ്. പോരാത്തതിന് സൂപ്പർ അമോലെഡ് ഇൻഫിനിറ്റി-ഒ ഡിസ്‌പ്ലേയാണ്ആകർഷകമായ ഈ ഹാൻഡ്സെറ്റിനുള്ളത്.4ജി ബി റാം മെമ്മറിയുള്ള ഈ മോഡലിന്റെ പ്രൊസസർ ക്വാൽകം സ്നാപ്ഡ്രാഗൺ 720G ആണ്. ആൻഡ്രോയിഡ് 11 ഓപ്പറേറ്റിങ് സിസ്റ്റമാണ് ഗ്യാലക്സി എ52-ൽ ലഭ്യമായിട്ടുള്ളത്. 4500 mAh-ന്റെ ബാറ്ററിയും ഈ മോഡലിന്റെ മറ്റൊരു ആകർഷണമാണ്. ഫാസ്റ്റ് ചാർജിങ് സപ്പോർട്ട് ചെയ്യുന്ന മോഡലാണ് ഇത്.\nഗ്യാലക്സി എ52 - വിന്റെ പ്രധാന ആകർഷണം അതിന്റെ ക്യാമറ തന്നെയാണ്. പുറകിൽ രണ്ട് ക്യാമറകളാണ് ഈ മോഡലിനുള്ളത്. 64 മെഗാ പിക്സലിന്റേതാണ് ആദ്യത്തെ ക്യാമറ. അതിന് f/1.8 അപ്പർച്ചറാണ് ഉള്ളത്. രണ്ടാമത്തെ ക്യാമറയാകട്ടെ f/2.2 അപ്പർച്ചറോടു കൂടിയ 12 മെഗാപിക്സലിന്റെ ക്യാമറയാണ്. മൊത്തത്തിൽ നല്ല ക്വാളിറ്റിയുള്ള ചിത്രങ്ങളും വീഡിയോകളും എടുക്കാൻ ഉതകുന്ന വിധത്തിലുള്ള മികച്ച ക്യാമറകളാണ് ഈ സ്മാർട്ട് ഫോണിൽ സാംസങ് ഉൾപ്പെടുത്തിയിരിക്കുന്നത്. പ്രധാന ക്യാമറയ്ക്ക് ഓട്ടോ ഫോക്കസുമുണ്ട്. ഇനി ഫ്രണ്ട് ക്യാമറയാകട്ടെ, f/2.2 അപ്പർച്ചറോടു കൂടിയ 32 മെഗാപിക്സലിന്റെ മികച്ച ക്യാമറയാണ്.\nExplained| എന്താണ് ഓർഡ്നൻസ് ഫാക്റ്ററികൾ? ലോകത്തെ ഏറ്റവും വലിയ നിർമാണ സംവിധാനത്തെക്കുറിച്ച് കൂടുതലറിയാം\nആൻഡ്രോയിഡ് 11-നെ അടിസ്ഥാനപ്പെടുത്തിയുള്ള യു ഐ 3.1 ആണ് ഗ്യാലക്സി എ52-ന്റെ ഓപ്പറേറ്റിംഗ് സിസ്റ്റം. 128 ജി ബി സ്റ്റോറേജുള്ള ഈ മോഡലിൽ 1000 ജി ബി വരെയുള്ള മെമ്മറി കാർഡും ഉപയോഗിക്കാൻ കഴിയുന്നതാണ്. രണ്ട് സിം കാർഡുകൾ ഉപയോഗിക്കാൻ കഴിയുന്ന ഈ ഫോണിൽ നാനോ സിം കാർഡുകളാണ് സപ്പോർട്ട് ചെയ്യുക. 189 ഗ്രാമാണ് ഈ ഫോണിന്റെ ഭാരം. 159.9 mm ഉയരവും 75.10 mm വീതിയും 8.40 mm തിക്ക്നസുമാണ് ഫോണിന്റെ മറ്റ് സവിശേഷതകൾ. ഓസംബ്ലാക്ക്, ഓസംബ്ലൂ, ഓസം വയലറ്റ്, ഓസം വൈറ്റ് എന്നീ നിറങ്ങളിൽ ഈ ഫോൺ ലഭ്യമാണ്.\nആരാണ് റിതിക ഫൊഗാട്ട്? ഗുസ്തി താരങ്ങളായ ഫൊഗാട്ട് സഹോദരിമാരുമായുള്ള ബന്ധം എന്ത്?\nവൈഫൈ, ജി പി എസ്, യു എസ് ബി ടൈപ്പ് സി,3ജി,4ജി എന്നിവയാണ് കണക്റ്റിവിറ്റിയുമായി ബന്ധപ്പെട്ട് ഈ മോഡലിൽ ലഭ്യമായിരിക്കുന്ന ഫീച്ചറുകൾ. ആക്സിലറോമീറ്റർ, ആമ്പിയന്റ് ലൈറ്റ് സെൻസർ, കോമ്പസ്, മാഗ്നറ്റോമീറ്റർ, ഗൈറോസ്കോപ്പ്, ഇൻ-ഡിസ്‌പ്ലേ ഫിംഗർപ്രിന്റ് സെൻസർ, പ്രോക്സിമിറ്റി സെൻസർ, ഫിംഗർപ്രിന്റ് സെൻസർ എന്നീ സെൻസറുകളും ഈ ഫോണിൽ ലഭ്യമാണ്.


യൂ ട്യൂബ് ആസ്ഥാനത്ത് വെടിവയ്പ്: ഒരാൾ മരിച്ചു; മൂന്ന് പേർക്ക് പരിക്ക് - MALABAR FLASH\nHome Attack News World YouTube ലോകം യൂ ട്യൂബ് ആസ്ഥാനത്ത് വെടിവയ്പ്: ഒരാൾ മരിച്ചു; മൂന്ന് പേർക്ക് പരിക്ക്\nയൂ ട്യൂബ് ആസ്ഥാനത്ത് വെടിവയ്പ്: ഒരാൾ മരിച്ചു; മൂന്ന് പേർക്ക് പരിക്ക്\nകലിഫോർണിയ: വടക്കൻ കലിഫോർണിയയിൽ സാൻ‌ഫ്രാൻസിസ്കോയ്ക്കു സമീപം സാൻബ്രൂണോയിലെ യൂട്യൂബ് ആസ്ഥാനത്തുണ്ടായ വെടിവയ്പിൽ മൂന്നുപേർക്കു പരുക്കേറ്റു. ആക്രമണം നടത്തിയ മുപ്പത്തൊൻപതുകാരി നസീം അഘ്ദാമിനെ കെട്ടിടത്തിനുള്ളിൽ മരിച്ചനിലയിൽ കണ്ടെത്തി.[www.malabarflash.com]\nതന്റെ വിഡിയോകൾ ഫിൽട്ടർ ചെയ്യുന്നതായി ഇവർ യൂട്യൂബിനെതിരെ ആരോപണം ഉന്നയിച്ചിരുന്നു. ടേംസ് ഓഫ് കണ്ടീഷൻസ് ലംഘിച്ചെന്ന് ആരോപിച്ച് യൂട്യൂബ് ഇവരുടെ ചാനൽ സസ്പെൻഡ് ചെയ്തിരിക്കുകയാണ്. ഇതിനിടയിലാണ് അക്രമസംഭവം ഉണ്ടായത്. nasimesabz.com എന്ന വെബ്സൈറ്റും ഇവർക്കുണ്ട്.\nകൈത്തോക്കുമായി യൂട്യൂബ് ആസ്ഥാനത്തെത്തിയ ഇവർ ജീവനക്കാർക്കുനേരെ വെടിയുതിർക്കുകയായിരുന്നു. പരുക്കേറ്റ ജീവനക്കാരെ ആശുപത്രിയിൽ പ്രവേശിപ്പിച്ചു. ഇതിലൊരാളുടെ അവസ്ഥ ഗുരുതരമാണ്.\nസ്ഥാപനത്തിന്റെ ഔട്ട്ഡോർ പാഷ്യോ, ഡൈനിങ് കോർട്ട്‌യാർഡ് ഭാഗത്തേക്കാണ് ഉച്ചഭക്ഷണസമയത്തു നസീമെത്തിയത്. കെട്ടിടത്തിനുള്ളിൽ പ്രവേശിക്കുന്നതിനു മുൻപുതന്നെ വെടിയുതിർത്തുതുടങ്ങിയിരുന്നു.\nഈ മേഖലയിൽനിന്ന് ഒഴിഞ്ഞുനിൽ‌ക്കണമെന്നു പോലീസ് സമൂഹമാധ്യമങ്ങളിലൂടെ മുന്നറിയിപ്പു നൽകിയിരുന്നു. വെടിയൊച്ച കേട്ടതായും ആളുകൾ പരിഭ്രാന്തരാണെന്നും ജീവനക്കാരിൽ ചിലർ ട്വീറ്റ് ചെയ്തു. അന്വേഷണം നടക്കുകയാണെന്ന് യുട്യൂബ് ഉടമകളായ ഗൂഗിൾ അറിയിച്ചു.


നമ്പർ വൺ കേരളത്തിന് അവരിപ്പോൾ ട്രോൾ മെറ്റീരിയലാണ് ; രഹസ്യമായി കുശുകുശുക്കാനുള്ള നേരമ്പോക്കുകൾ ; ഇസ്രയേലിൽ ജോലി ചെയ്യുന്നവരെ അധിക്ഷേപിച്ചവർക്ക് മറുപടി\nMay 20, 2021, 08:31 pm IST\n”അവളുമാര് അവിടെ എന്തൊക്കെയാണ് പരിപാടി എന്നാർക്കറിയാം? കാശിനു വേണ്ടി ” !\nയാഥാർത്ഥ്യം അതല്ല. അങ്ങനല്ല.\nനിങ്ങളാ സ്ത്രീകളോട് ഒന്നു സംസാരിച്ചു നോക്കൂ. അവർക്ക് പറയാനുള്ളത് കേൾക്കാൻ ആരുമുണ്ടാവില്ല. ഭർത്താവോ മക്കളോ അപ്പനോ അമ്മയോ സുഹൃത്തുക്കളോ, ആരും! എല്ലാവരുടെയും മുന്നിൽ അവർ ഫോറിൻകാരികളാണ്. ലക്ഷങ്ങൾ ശമ്പളം വാങ്ങാൻ കെട്യോനെയും മക്കളേയും ഇട്ടിട്ട് ഇസ്രായേലിൽ പോയി സുഖിക്കുന്നവരാണ്. പക്ഷേ അതൊന്നുമല്ല സത്യം .\nഫെമിനിസ്റ്റുകളെ വിട്ടേക്കൂ. യാഥാസ്ഥിതികരായ ബഹുഭൂരിപക്ഷം സ്ത്രീകൾക്കും സമാധാനമുള്ള ഒരു കുടുംബാന്തരീക്ഷം, കെട്ടുറപ്പുള്ള ഒരു വീട്, അടിസ്ഥാന സൗകര്യങ്ങൾ, നല്ല ഭക്ഷണം – വസ്ത്രം, ഭർത്താവിനോടും മക്കളോടുമൊപ്പം ഉള്ള സൗകര്യങ്ങളിൽ സന്തോഷകരമായ എന്നാൽ കടവും ബാധ്യതയുമില്ലാതെ നാലു പേരുടെ മുന്നിൽ നാണം കെടുന്ന സാഹചര്യമുണ്ടാവാത്ത ഒരു കൊച്ചു ജീവിതം. അത്രയൊക്കെയേ അവർക്കാഗ്രഹമുള്ളു. ആഡംബരമാളികകളോ, ആർഭാടങ്ങളോ ഒന്നുമവർ പ്രതീക്ഷിക്കുന്നില്ല. ഒരു കൊച്ചു കുടുംബം സന്തോഷം സമാധാനം. അതു ലഭിക്കാൻ വേണ്ടി പരമാവധി അവർ സഹിക്കും ക്ഷമിക്കും പരിശ്രമിക്കും കാത്തിരിക്കും.\nസംരക്ഷണം തരേണ്ട ഭർത്താക്കന്മാരും വീട്ടുകാരും ഉത്തരവാദിത്തമെടുക്കാതെ നാലു പിള്ളേരുമുണ്ടായി കള്ളും കുടിച്ചു തേരാ പാരാ നടന്ന് നുള്ളിപ്പെറുക്കിയുണ്ടാക്കിയ കെട്ടുതാലി വരെ വിറ്റു തുലച്ച് കിടപ്പാടവും പണയത്തിലാക്കിയ അവസ്ഥയിൽ ഒന്നുമറിയാത്ത കുഞ്ഞുങ്ങളേ നോക്കി ഇനി മുന്നോട്ടെങ്ങനെ ജീവിക്കും എന്ന ചോദ്യത്തിന് യാതൊരുത്തരവും കിട്ടാത്ത സാഹചര്യത്തിലാണ് യാതൊരു നിവൃത്തിയുമില്ലാതെ ഇസ്രായേൽ എങ്കിൽ ഇസ്രായേൽ എന്ന കടും വെട്ട് തീരുമാനമെടുക്കാൻ അവർ നിർബന്ധിതരാവുന്നത്. അതായത് മറ്റുള്ളവർ ഉണ്ടാക്കി വച്ച കടം വീട്ടിത്തീർക്കുക എന്നത് അവരുടെ ആദ്യ ലക്ഷ്യവും മറ്റുള്ളവർക്ക് നാട്ടിൽ അന്തസായി ജീവിക്കാനുള്ള സാഹചര്യമുണ്ടാക്കുക എന്നത് അവരുടെ അവസാനത്തെ ലക്ഷ്യവുമാണ്. സ്വന്തം കാര്യത്തെക്കുറിച്ച് ചിന്തിക്കുന്നവർ അക്കൂട്ടത്തിലുണ്ടാേ എന്നു പോലും സംശയമാണ്.\nവല്ല കാലത്തും നാട്ടിൽ വരുമ്പോൾ എയർപോർട്ടിൽ എത്താനും തിരികൊണ്ടെ വിടാനുമുള്ള ടാക്സി ചാർജു പോലും അഡ്വാൻസായി കെട്യോൻ്റെ പോക്കറ്റിലിടേണ്ടി വരുന്ന ഭാര്യയുടെ മാനസികാവസ്ഥ മനസിലാക്കിത്തരുന്ന പി എച്ച് ഡി കോഴ്സുകളൊന്നും കോട്ടയത്തെ മഹാത്മ ഗാന്ധി യൂണിവേഴ്സിറ്റിയിൽ പോലുമില്ല.\nഅവിടെ ചെന്നിട്ട് കിട്ടുന്ന ഷെക്കേലുകളെല്ലാം കുടുക്കയിലിട്ട് സൂക്ഷിച്ചു സൂക്ഷിച്ചു വച്ച് നാട്ടിലേയ്ക്കയച്ച് നിർവൃതിയടയുന്ന മണ്ടികളാണവർ. സ്വന്തമായി ഒരു തരി പൊന്നോ, ഒരു നല്ല ഡ്രെസ്സോ പോലും വാങ്ങാത്ത വിവരദോഷികൾ. നല്ല പ്രായത്തിൽ നാടുവിട്ടിട്ട് എരിഞ്ഞടങ്ങി തിരിച്ചു വരുന്നവർ . മറ്റുള്ളവർക്ക് അവർ ആഗ്രഹിക്കുന്ന ജീവിത സാഹചര്യങ്ങൾ ഉണ്ടാക്കിക്കൊടുക്കാൻ സ്വന്തം ആഗ്രഹങ്ങളെ ഒരു പാസ്പോർട്ട് അപേക്ഷയിൽ എഴുതിത്തള്ളിയവർ.\nഇവിടുത്തേ ആണുങ്ങൾക്ക് ഉത്തരവാദിത്തമുണ്ടായിരുന്നെങ്കിൽ ആ പാവങ്ങൾക്കിങ്ങനെ പോയി മാനസികമായി നരകിക്കേണ്ടി വരില്ലായിരുന്നു.\nപിന്നെ നമ്പർ വൺ നവകേരളത്തിന് അവരൊക്കെയിപ്പോ ഒരു ട്രോൾ മെറ്റി രിയലാണ്. രഹസ്യമായി കുശുകുശുക്കാനുള്ള നേരമ്പോക്കുകൾ. എന്നാൽ കേട്ടോ, നിങ്ങളീ തള്ളിമറിച്ചു പൊക്കിപ്പിടിക്കുന്ന നമ്പർ വൺ ഉണ്ടാക്കിയെടുക്കാനായി മാസാമാസം നാട്ടിലേക്ക് തുട്ടയച്ചു കൊടുക്കുന്നവരിലേ അവസാന ബാച്ചുകളിലൊന്നാണവർ.\nഇസ്രായേൽ എന്ന രാജ്യമായതിനാൽ മാത്രം, അവിടുത്തെ സിസ്റ്റം അത്ര മാത്രം കറപ്ഷൻ ഫ്രീ ആയതിനാൽ മാത്രം പെൺവാണിഭ റാക്കറ്റുകളുകളുടെയും മനുഷ്യക്കടത്തു ചൂഷണ സംഘങ്ങളുടെയും തൊഴിൽ തട്ടിപ്പുകാരുടെയും വലയിൽ കുടുങ്ങാതെ ജീവിക്കുന്നവർ. ഈ ലോകത്ത് എന്തു തന്നെ സംഭവിച്ചാലും ഇസ്രയേൽ സർക്കാർ അവരെ എങ്ങനെയും നാട്ടിൽ തിരികെയെത്തിക്കും എന്ന് ഉറപ്പുള്ളവർ.\nഅവർ അവിടെ ആരുടെയും കൂടെ കിടക്കാൻ പോവുന്നതല്ല. ഇവിടെ കൂടെ കിടന്നവന് ജീവിതമുണ്ടാക്കാൻ പോകുന്നവരാണ്.\n‘ഇന്ത്യന് നീതിന്യായ വകുപ്പില് സ്ത്രീ പ്രാതിനിധ്യം വര്‍ദ്ധിപ്പിക്കണം’; സുപ്രീം കോടതിയില് കഴിഞ്ഞ മാസം മൂന്ന് വനിതാ ജഡ്ജിമാരെ നിയമിച്ച തീരുമാനം ചരിത്രത്തില് അടയാളപ്പെടുത്തേണ്ടതാണെന്ന് രാഷ്ട്രപതി രാംനാഥ് കോവിന്ദ്\n''അവളുമാര് അവിടെ എന്തൊക്കെയാണ് പരിപാടി എന്നാർക്കറിയാം? കാശിനു വേണ്ടി " ! നോക്കൂയാഥാർത്ഥ്യം അതല്ല. അങ്ങനല്ല….\nPosted by Jinu Thomas on Thursday, May 20, 2021\n'കോവിഡ് മൂലം അനാഥരായ കുട്ടികള്‍ക്ക് സൗജന്യ വിദ്യാഭ്യാസം നല്‍കണം'; പ്രധാനമന്ത്രിക്ക് സോണിയയുടെ കത്ത്


സമ്പൂർണ്ണ ശുചീകരണം ലക്ഷ്യമിട്ട് പാലാ നഗരസഭ\nHomePALAസമ്പൂർണ്ണ ശുചീകരണം ലക്ഷ്യമിട്ട് പാലാ നഗരസഭ\nmeenachilnews January 23, 2021\nപാലാ: നഗരത്തിൽ സമ്പൂർണ്ണ ശുചീകരണം ലക്ഷ്യമിട്ട് സമഗ്ര പദ്ധതികളുമായി നഗരസഭാ ആരോഗ്യം വിഭാഗം കർമ്മപദ്ധതികൾ ആരംഭിച്ചതായി ആരോഗ്യ സ്ഥിരം സമിതി ചെയർമാൻ ബൈജു കൊല്ലം പറമ്പിൽ അറിയിച്ചു. ചെയർമാൻ ആന്റോ പടിഞ്ഞാറേക്കരയുടെ നിർദ്ദേശപ്രകാരം ഇക്കഴിഞ്ഞ ദിവസം ചേർന്ന ആരോഗ്യ സ്ഥിരം സമിതി യോഗം വിവിധ പദ്ധതികൾക്ക് രൂപം നൽകി നടപടികളാരംഭിച്ചു.\nനഗരത്തിലെ നൂറിൽപരം പൊതു ശുചിമുറി കളും ദിനംതോറും വൃത്തിയാക്കിയും പോരായ്മകൾ ഉണ്ടെങ്കിൽ കണ്ടെത്തി പരിഹരിക്കുന്നതിനുള്ള നടപടി സ്വീകരിക്കും. ഇവിടെ വെള്ളവും വൈദ്യുതിയും ഉറപ്പുവരുത്തും.\nഹരിത കർമ്മ സേനയുടെ പ്രവർത്തനം ഊർജ്ജിതപ്പെടുത്തും. ബോധവൽക്കരണ പരിപാടികൾ സoഘടിപ്പിക്കും.\nപ്ലാസ്റ്റിക് ഷെഡിംഗ് യൂണിറ്റ് പ്രവർത്തിപ്പിക്കും. രണ്ട് സ്വകാര്യ ബസ് സ്റ്റേഷനുകളും ശുചീകരിക്കും.\nചിൽഡ്രൻസ് പാർക്ക് തുറന്നുകൊടുക്കും, ആർ.വി. പാർക്ക് നവീകരിക്കും. ജനറൽ ആശുപത്രിയിൽ തുമ്പൂർ മോഡൽ മാലിന്യ സംസ്കരണ പദ്ധതി നടപ്പാക്കും.\nനഗരമദ്ധ്യത്തിലൂടെ ഒഴുകുന്ന ളാലം തോടിന്റെയും മീനച്ചിലാറിന്റെയും പാർശ്വങ്ങളിലെയും കൽകെട്ടുകളിലെയും കാടും വള്ളി പടർപ്പുകളും നീക്കം ചെയ്യും.\nനഗരസഭാ സ്റ്റേഡിയത്തിലെ സിന്തറ്റിക് ട്രാക്കിൽ പ്രളയത്തിൽ അടിഞ്ഞുകൂടിയ ചെളിയും മണ്ണും നീക്കം ചെയ്യുവാൻ നടപടി സ്വീകരിക്കും. ഇതിനായുള്ള ഉപകരണങ്ങൾ നഗരസഭ വാങ്ങും.\nനഗരത്തിന്റെ വിവിധ ഭാഗങ്ങളിലെ റോഡുകളിൽ മഴവെള്ളം ഒഴുകി എത്തി വെള്ളക്കെട്ട് രൂപം കൊള്ളുന്നത് ഒഴിവാക്കുന്നതിന് പൊതുമരാമത്ത് വകുപ്പുമായി ചേർന്ന് ഓടകൾ വൃത്തിയാക്കുന്നതിന് നടപടി സ്വീകരിക്കും. ഉറവിട മാലിന്യ സംസ്കരണം പ്രോത്സാഹിപ്പിക്കുന്നതിന് ബോധവൽക്കരണ നടപടികൾ കൂടുതൽ നടത്തുമെന്നും ബൈജു കൊല്ലം പറമ്പിൽ അറിയിച്ചു.\nമാലിന്യം റോഡുകളിലും തോടുകളിലേക്കും ആറ്റിലേക്കും വലിച്ചെറിയുന്നവർക്കെതിരെ കർശന ശിക്ഷാ നടപടികൾ ഉണ്ടാകുമെന്നും അദ്ദേഹം പറഞ്ഞു. ആരോഗ്യസ്ഥിരം സമിതി യോഗത്തിൽ കൗൺസിലർമാരായ ഷീബ ജിയോ, ലിസി കുട്ടി മാത്യൂ എന്നിവർ ചർച്ചകൾക്ക് നേതൃത്വം നൽകി.


ധർമടം മണ്ഡലത്തിൽ കള്ളവോട്ട് നടന്നതായി പരാതി | Madhyamam\ndate_range 18 May 2016 2:00 PM GMT\nധർമടം മണ്ഡലത്തിൽ കള്ളവോട്ട് നടന്നതായി പരാതി\nകണ്ണൂർ: സി.പി.എം പൊളിറ്റ് ബ്യൂറോ അംഗം പിണറായി വിജയൻ സ്ഥാനാർഥിയായ ധർമടം മണ്ഡലത്തിൽ കള്ളവോട്ട് നടന്നതായി പരാതി. തെരഞ്ഞെടുപ്പ് കമീഷൻ പോളിങ്ങ് ബൂത്തിൽ സ്ഥാപിച്ച ക്യാമറയിലെ ദൃശ്യങ്ങൾ പരിശോധിച്ചപ്പോഴാണു കള്ളവോട്ട് ചെയ്തതായി കണ്ടെത്തിയത്. യു.ഡി.എഫ് സ്ഥാനാർഥി മമ്പറം ദിവാകരൻ സംഭവത്തിൽ തെരഞ്ഞെടുപ്പ് കമീഷനു പരാതി നൽകി. എന്നാൽ, ആരോപണം സി.പി.എം നിഷേധിച്ചു.\nധർമടത്തെ അഞ്ചു ബൂത്തുകളിൽ ഉച്ചക്ക് മൂന്നുമണിക്ക് ശേഷം വ്യാപകമായ രീതിയിൽ കള്ളവോട്ട് നടന്നുവെന്നാണ് യു.ഡി.എഫ് ആരോപിക്കുന്നത്. സംഭവ ദിവസം തന്നെ യു.ഡി.എഫ് പരാതി നൽകിയിരുന്നെങ്കിലും തെളിവുകൾ ഹാജരാക്കാൻ സാധിച്ചിരുന്നില്ല. പിന്നീട് തെരഞ്ഞെടുപ്പ് കമീഷൻ സ്ഥാപിച്ച ക്യാമറയിലെ ദൃശ്യങ്ങൾ തന്നെ തെളിവായി നൽകുകയായിരുന്നു. ഒരാൾ ഒന്നിൽ കൂടുതൽ ബൂത്തുകളിൽ വോട്ടു ചെയ്യുന്ന ദൃശ്യങ്ങൾ ഉൾപ്പെടെ ക്യാമറയിൽ പതിഞ്ഞിട്ടുണ്ട്.\nപിണറായി പഞ്ചായത്തിൽ മാത്രം 5000ലധികം കള്ളവോട്ട് നടന്നെന്നാണ് യു.ഡി.എഫ് ആരോപണം. പിണറായി വോട്ടു ചെയ്ത ആർസി അമല സ്കൂളിലെ 135, 136, 137 തുടങ്ങിയ ബൂത്തുകളിൽ വ്യാപകമായ രീതിയിൽ കള്ളവോട്ട് നടന്നു. സി.പി.എമ്മിന്റെ ശക്തി കേന്ദ്രമായ പാറപ്പുറത്ത് ജൂനിയർ ബേസികിലെ 138, 139, ബൂത്തുകൾ, പിണറായി എ.കെ.ജി സ്കൂളിലെ 129, 130, 131 ബൂത്തുകൾ, പിണറായിലെ 127, 128, 129, 122, 124, 125, 126 തുടങ്ങിയ ബൂത്തുകളിലായി സി.പി.എം അയ്യായിരത്തിലധികം കള്ളവോട്ടുകൾ ചെയ്തതായാണ് ആരോപണം. ആധികാരിക തെളിവുകൾ സഹിതമാണ് പരാതി നൽകിയത്. കൂടുതൽ തെളിവുകൾ ശേഖരിക്കുന്നുണ്ടെന്നും ദിവാകരൻ വ്യക്തമാക്കി.\nകള്ളവോട്ട് ആരോപണം അടിസ്ഥാനരഹിതമാണെന്ന് സി.പി.എം കണ്ണൂർ ജില്ലാ സെക്രട്ടറി എം.വി. ജയരാജൻ പ്രതികരിച്ചു. പരാജയഭീതിയിലാണ് കോൺഗ്രസ് ഇത്തരം ആരോപണങ്ങൾ ഉന്നയിക്കുന്നത്. ജയിക്കുമ്പോൾ നല്ലവോട്ടും തോൽക്കുമ്പോൾ കള്ള വോട്ടുമാകുന്നത് പതിവ് പ്രചാരണ വേലയാണെന്നും ജയരാജൻ പറഞ്ഞു.


കേരളത്തിന്റെ പ്രശ്‌നം വരുമ്പോള് ആന്റണി മൗനിബാബയെപോലെ: വി.എസ്\nWednesday 14th March 2012 10:11am\nWednesday 14th March 2012 10:00am\nകൊച്ചി:സ്വര്‍ണവില പവന് 280 രൂപ കുറഞ്ഞ് 20,320 രൂപയായി. ഗ്രാമിന് 35 രൂപയാണ് ഇന്നു കുറഞ്ഞത്. ആഗോള വിപണിയിലെ വിലയിടിവാണ് ആഭ്യന്തര വിപണിയിലും പ്രതിഫലിച്ചത്. കുറച്ചു നാളുകളായി സ്വര്‍ണവിലയിലെ ചാഞ്ചാട്ടം തുടരുകയാണ്. 21,760 രൂപയാണു സ്വര്‍ണവിലയില് ഇതുവരെ രേഖപ്പെടുത്തിയ ഏറ്റവും ഉയര്‍ന്ന നിരക്ക്.


യു.ഡി.എഫ് പിന്തുണയോടെ മുട്ടം പഞ്ചായത്ത് പ്രസിഡന്റായ കുട്ടിയമ്മ മൈക്കിൾ പ്രസിഡന്റ് സ്ഥാനം രാജിവച്ചു,Muttam Panchayath presiden resignedkeralaonlinenews.com | Malayalam news, kerala news, onlinenews,\nSaturday May 26th, 2018 - 3:49:am\nയു.ഡി.എഫ് പിന്തുണയോടെ മുട്ടം പഞ്ചായത്ത് പ്രസിഡന്റായ കുട്ടിയമ്മ മൈക്...\nയു.ഡി.എഫ് പിന്തുണയോടെ മുട്ടം പഞ്ചായത്ത് പ്രസിഡന്റായ കുട്ടിയമ്മ മൈക്കിൾ പ്രസിഡന്റ് സ്ഥാനം രാജിവച്ചു\nPublished: Sunday 18 June 2017 01:34:53 PM\nമുട്ടം: യു.ഡി.എഫ് പിന്തുണയോടെ മുട്ടം പഞ്ചായത്ത് പ്രസിഡന്റായ കുട്ടിയമ്മ മൈക്കിൾ പ്രസിഡന്റ് സ്ഥാനം രാജിവച്ചു. എൽ.ഡി.എഫിൽ ചേരുമെന്നാണ് കരുതുന്നത്. ഇന്നലെ ഉച്ചയ്ക്ക് 12 മണിയോടെ എൽ.ഡി.എഫ് മെമ്പർമാർക്കൊപ്പമെത്തി പഞ്ചായത്ത് സെക്രട്ടറി പി.എസ്. തുളസീധരൻ പിള്ളയ്ക്ക് കുട്ടിയമ്മ രാജി കത്ത് നൽകി. പഞ്ചായത്ത് ഭരണസമിതിയിലുള്ള യു.ഡി.എഫ് മെമ്പർമാരിൽ നിന്നും പ്രാദേശിക യു.ഡി.എഫ് നേതൃത്വത്തിൽ നിന്ന് കുട്ടിയമ്മയ്ക്ക് മതിയായ പിന്തുണ ലഭിച്ചിരുന്നില്ല.\nപഞ്ചായത്ത് കമ്മിറ്റിയിലെ നിർണായകമായ പല തീരുമാനങ്ങൾ എടുക്കേണ്ടി വരുമ്പോഴും എൽ.ഡി.എഫ് മെമ്പർമാരാണ് കുട്ടിയമ്മയെ പിന്തുണച്ചത്. ഇതാണ് പ്രസിഡന്റ് സ്ഥാനം രാജിവെച്ച് എൽ.ഡി.എഫിൽ ചേരാൻ പ്രധാന കാരണം. 2015ലെ പഞ്ചായത്ത് തിരഞ്ഞെടുപ്പിൽ യു.ഡി.എഫ് റിബലായി മത്സരിച്ചാണ് കുട്ടിയമ്മ മൈക്കിൾ പഞ്ചായത്തംഗമായത്. കഴിഞ്ഞ ടേമിൽ യു.ഡി.എഫിൽ കേരള കോൺഗ്രസിന് പ്രസിഡന്റ് സ്ഥാനം ലഭിച്ചപ്പോൾ സീനിയറായ കുട്ടിയമ്മയെ പരിഗണിച്ചിരുന്നില്ല. 2015ലെ തിരഞ്ഞെടുപ്പിൽ വീണ്ടും മത്സരിക്കാൻ കുട്ടിയമ്മയ്ക്ക് പാർട്ടി സീറ്റും നൽകിയില്ല.\nപകരം മറ്റൊരാളെ ഒമ്പതാം വാർഡിൽ സ്ഥാനാർത്ഥിയാക്കുകയുമായിരുന്നു. ഇതിൽ പ്രതിഷേധിച്ചാണ് കുട്ടിയമ്മ റിബലായി മത്സരിക്കാൻ തീരുമാനിച്ചത്. തനിക്കെതിരെ മത്സരിച്ച യു.ഡി.എഫ് സ്ഥാനാർത്ഥിയെ 330 വോട്ടുകളുടെ വ്യത്യാസത്തിലാണ് കുട്ടിയമ്മ പരാജയപ്പെടുത്തിയത്. ഇടതുമുന്നണി സ്ഥാനാർത്ഥിക്ക് 95 വോട്ടുകൾ മാത്രമാണ് ലഭിച്ചത്. പതിമൂന്നംഗ പഞ്ചായത്ത് കമ്മിറ്റിയിൽ യു.ഡി.എഫിനും എൽ.ഡി.എഫിനും ആറുവീതം അംഗങ്ങൾ ആയതോടെയാണ് സ്വതന്ത്രയായി വിജയിച്ച കുട്ടിയമ്മയെ തേടി മുന്നണികൾ എത്തിയത്.\nഇരുമുന്നണികളോടും കുട്ടിയമ്മയുടെ ഡിമാൻഡ് പ്രസിഡന്റ് സ്ഥാനമായിരുന്നു. ഒടുവിൽ യു.ഡി.എഫ് തന്നെ കുട്ടിയമ്മയുടെ ഡിമാന്റ് അംഗീകരിക്കുകയായിരുന്നു. 1988 മുതൽ 1995 വരെയുള്ള ഏഴ് വർഷവും 1995- 2000, 2010- 2015 കാലഘട്ടത്തിലും മുട്ടം പഞ്ചായത്ത് മെമ്പറായിരുന്നു കുട്ടിയമ്മ. 2005 മുതൽ 2010 വരെ തൊടുപുഴ ബ്ലോക്ക് പഞ്ചായത്ത് തുടങ്ങനാട് ഡിവിഷൻ മെമ്പറുമായിരുന്നു.\nപഞ്ചായത്ത് സ്റ്റാൻഡിംഗ് കമ്മിറ്റി ചെയർമാൻ ടി.കെ. മോഹനൻ, പഞ്ചായത്ത് മെമ്പർമാരായ ഔസേപ്പച്ചൻ ചാരക്കുന്നത്ത്, സതീശൻ പി.എസ്, സുമോൾ ജോയിസൻ, റിൻസി സുനീഷ്, ഷീല സന്തോഷ്, സർവീസ് സഹകരണ ബാങ്ക് പ്രസിഡന്റ് അലക്സ് പ്ലാത്തോട്ടം, എൽ.ഡി.എഫ്. നേതാക്കളായ കെ.പി. സുനീഷ്, എം.കെ. ഷാജി, കെ.എ. സന്തോഷ്, ബിജി ചിറ്റാട്ടിൽ, ഷാജൻ പി.ടി, നൗഷാദ് എം.ഐ, വി. രാധാകൃഷ്ണണപിള്ള എന്നിവരും രാജി സമർപ്പിക്കാൻ കുട്ടിയമ്മയ്ക്കൊപ്പം ഉണ്ടായിരുന്നു.\nRead more topics: muttam, UDF, president, resigned,\nMuttam Panchayath president Kuttiyamma Michael president resigned\nചെങ്ങന്നൂരില് യുഡിഎഫിന് തോല്‍വിഭയം; ചെന്നിത്തല മാണിയോട് മാപ്പു പറഞ്ഞു\nപിന്തുണ തേടി വിജയകുമാര് മാണിയെ സന്ദര്‍ശിച്ചു; വിജയാശംസ നേര്‍ന്ന് മാണിയും\nഅട്ടപ്പാടിയില് 12വയസുകാരിയെ പീഡിപ്പിച്ചക്കേസിലെ പ്രതി പോലീസ് ജീപ്പില് നിന്നും ചാടി രക്ഷപ്പെട്ടു\nബസ്സിനുള്ളില് സീറ്റുതര്‍ക്കം; തല അടിച്ചുപൊട്ടിച്ചു\n'സംരക്ഷിത തൊഴിലാളി' ആനുകൂല്യം നിയമാനുസൃതമല്ലെന്ന് ടോമിന് തച്ചങ്കരി\nകാത്തിരിപ്പിനു വിട : പൈങ്ങോട്ടൂര് തൊണ്ണൂറാം കോളനിയിൽ കുടിവെള്ളമെത്തി\nമേളയില് അല്‍പം ചക്കകാര്യം..!\nതൊഴിലാളികള്‍ക്കൊപ്പം ഒരു ദിനം; തോട്ടം മേഖലയില് പ്രത്യാശ പകര്‍ന്ന് തൊഴില് മന്ത്രി\nജനാധിപത്യത്തിനും പൗരാവകാശങ്ങൾക്കും മുകളിലല്ല വികസനം; പ്രതിഷേധ സംഗമം\nസ്കൂൾ പ്രവേശനോത്സവം മുന്നൊരുക്കങ്ങൾ വിലയിരുത്തി\nനിപ; പള്ളികളില് ബോധവത്കരണം നടത്തണമെന്ന് ജില്ലാ കലക്ടര്\nകാസര്‍കോടിന്റെ മനസില് നവകേരളത്തെ അടയാളപ്പെടുത്തി 'പെരുമ'യ്ക്ക് സമാപനം


Prithviraj in Tamil - Malayalam Filmibeat\nപൃഥ്വിരാജ് തമിഴില് വില്ലന്!\nമലയാളത്തില് പൃഥ്വിരാജിന് ഇപ്പോള് അത്ര നല്ല സമയമല്ല. താരസംഘടനയായ അമ്മയെ വെല്ലുവിളിച്ച് സത്യത്തില് അഭിനയിക്കാന് പോയതിന് വലിയ വിലയാണ് പൃഥ്വിരാജിന് കൊടുക്കേണ്ടിവന്നത്. സത്യത്തിന് ശേഷം വന്ന പല ഓഫറുകളും പല കാരണങ്ങളാല് പൃഥ്വിക്ക് പിന്നീട് നഷ്ടപ്പെട്ടു. ചില ചിത്രങ്ങളില് നിന്ന് പൃഥ്വിയെ ഒഴിവാക്കി.\nമലയാളത്തില് പുതിയ വിനയന് ചിത്രത്തിലെ നായക കഥാപാത്രം മാത്രമാണ് പൃഥ്വിക്ക് ലഭിച്ചിട്ടുള്ള പുതിയ അവസരം. പുതിയ അവസരങ്ങള് ഒന്നും പൃഥ്വിയെ തേടിയെത്തുന്നില്ല. വളര്‍ന്നുവരുന്ന യുവനടനെ സംബന്ധിച്ച് ഇത് കരിയര് തന്നെ പ്രതിസന്ധിയിലാവുന്ന ഒരു ഘട്ടമാണ്. മലയാളത്തില് നിന്നുള്ള തുടര്‍ച്ചയായ തിരസ്കാരങ്ങളില് മനംമടുത്താവാം പൃഥ്വി ഇതാ തമിഴില് വില്ലനാവാന് ഒരുങ്ങുന്നു.\nമലയാളത്തിലെ ഒരു നായകനടന് തമിഴില് വില്ലനായി അഭിനയിക്കുന്നത് ഒരു അപൂര്‍വതയാണ്. അതും ജനയപ്രിയനായനായ ദിലീപിന് വരെ വെല്ലുവിളിയാവുന്ന നടനെന്ന് മാധ്യമങ്ങള് വിശേഷിപ്പിച്ച ഒരു യുവതാരമാണ് തമിഴില് വില്ലന് വേഷം പരീക്ഷിക്കുന്നത്.\nഛായാഗ്രാഹകനായ കെ. വി. ആനന്ദാണ് ചിത്രം സംവിധാനം ചെയ്യുന്നത്. ആനന്ദ് തന്നെയാണ് ചിത്രത്തിന്റെ തിരക്കഥ രചിക്കുന്നതും. തമിഴിലെ പ്രഗത്ഭ നിര്‍മാതാവായ എം. എ. രതിനമാണ് ചിത്രം നിര്‍മിക്കുന്നത്. സൂര്യയാണ് ഈ ചിത്രത്തിലെ നായകന്.\nജ്യേഷ്ഠനായ ഇന്ദ്രജിത്ത് തമിഴില് നായകവേഷത്തിലൂടെ അരങ്ങേറ്റം കുറിക്കുമ്പോഴാണ് പൃഥ്വിരാജ് തമിഴില് വില്ലന് വേഷമണിയുന്നത്. കെ. ധര്‍മരാജ് സംവിധാനം ചെയ്യുന്ന അധിപന് എന്ന ചിത്രത്തിലാണ് ഇന്ദ്രജിത്ത് നായകനാവുന്നത്.\nമലയാളത്തില് വില്ലനായി തുടങ്ങിയ ഇന്ദ്രജിത്ത് തമിഴില് നായകനാവുമ്പോള് മലയാളത്തിലെ നായകനടനായ പൃഥ്വിരാജ് തമിഴില് വില്ലനാവുന്നുവെന്നത് കൗതുകകരം തന്നെ. ഏതായാലും പൃഥ്വാരാജിന്റെ കരിയറില് തമിഴ് ചിത്രം ഏറെ നിര്‍ണായകമാണ്. മലയാളത്തില് അവസരങ്ങള് നഷ്ടപ്പെടുമ്പോള് തമിഴിലേക്ക് നീങ്ങുന്ന ഈ നടന് തമിഴ് തനിക്ക് തുണയാവണേയെന്ന പ്രാര്‍ഥനയിലാണ്.


Methil Devika talking to Media | വിവാഹ മോചനം രാഷ്ട്രീയ വിവാദമാക്കേണ്ട കാര്യമില്ല; വേദനാജനകമായ തീർത്തും വ്യക്തിപരമായ കാര്യം; പിരിയാമെന്ന് ആദ്യം വ്യക്തമാക്കിയത് താനാണ്; മുകേഷിന്റെ നിലപാട് അറിയില്ല; വിവാഹമോചനം കഴിഞ്ഞാലും ഒരു സുഹൃത്തായി തുടരാനാവണം; മാധ്യമങ്ങൾക്ക് മുന്നിലെത്തി മേതിൽ ദേവിക - MarunadanMalayalee.com\nവിവാഹ മോചനം രാഷ്ട്രീയ വിവാദമാക്കേണ്ട കാര്യമില്ല; വേദനാജനകമായ തീർത്തും വ്യക്തിപരമായ കാര്യം; പിരിയാമെന്ന് ആദ്യം വ്യക്തമാക്കിയത് താനാണ്; മുകേഷിന്റെ നിലപാട് അറിയില്ല; വിവാഹമോചനം കഴിഞ്ഞാലും ഒരു സുഹൃത്തായി തുടരാനാവണം; മാധ്യമങ്ങൾക്ക് മുന്നിലെത്തി മേതിൽ ദേവിക\nJuly 27, 202104:37 PM IST Permalink\nതിരുവനന്തപുരം: നടനും കൊല്ലം എംഎൽഎയുമായി മുകേഷുമായുള്ള വിവാഹ മോചന വാർത്തയിൽ മാധ്യമങ്ങൾക്ക് മുന്നിലെത്തി വിശദീകരണം നൽകി പ്രശസ്ത നർത്തകിയായ മേതിൽ ദേവിക. വിവാഹ മോചനത്തിനുള്ള നിയമ നടപടികൾ തുടങ്ങിയെന്ന് വ്യക്തമാക്കിയ മേതിൽ ദേവിക ഇത് വ്യക്തിപരമായ കാര്യമാണ്. ഇക്കാര്യം വിവാദമാക്കേണ്ടതില്ലെന്നും അവർ പറഞ്ഞു. തീർത്തും വേദനാജനകമായ കാര്യമാണിത്. പിരിയാമെന്ന് ആദ്യം വ്യക്തമാക്കിയത് താനാണെന്നും ഇക്കാര്യത്തിൽ മുകേഷിന്റെ നിലപാട് അറിയില്ലെന്നും ദേവിക മാധ്യമങ്ങളോട് പറഞ്ഞു.\nതാനും മുകേഷും രണ്ട് തരം ആദർശമുള്ളവരാണ്. വിവാഹ മോചനം ഒരു രാഷ്ട്രീയ വിവാദമാക്കേണ്ടതില്ല. പിരിയാമെന്ന് ആദ്യം വ്യക്തമാക്കിയത് താനാണെന്നും വിവാഹമോചനവുമായി ബന്ധപ്പെട്ട പ്രശ്‌നങ്ങൾ പുറത്തു പറയാൻ താത്പര്യമില്ലെന്നും മേതിൽ ദേവിക വ്യക്തമാക്കി. വിവാഹ മോചനം കഴിഞ്ഞാലും നല്ല സുഹൃത്തായി കഴിയാനാണ് താൽപ്പര്യമെന്നും മേതിൽ ദേവിക വ്യക്തമാക്കി. വിവാഹ മോചനത്തോട് മുകേഷിന്റെ നിലപാട് അറിയില്ല.\nതെരഞ്ഞെടുപ്പു കഴിഞ്ഞ ശേഷമാണ് വിവാഹ മോചന നടപടികളിലേക്ക് കടന്നതെന്നും അവർ പറഞ്ഞു. നാൽപത് വർഷത്തിലധികമായി അഭിനയ രംഗത്തുള്ള മുകേഷേട്ടനെ അപമാനിക്കാൻ താനാഗ്രഹിക്കുന്നില്ല. വിവാഹമോചനം എന്നത് വളരെ വ്യക്തിപരമായ കാര്യമാണെന്നും മേതിൽ ദേവിക പറഞ്ഞു. മുകേഷുമായി സൗഹാർദ്ദപരമായി പിരിയാനാണ് ശ്രമിക്കുന്നതെന്നും മേതിൽ ദേവിക അറിയിച്ചു.\nമുകേഷിനെതിരെ താൻ പരസ്യമായി യാതൊരു പ്രതികരണവും നടത്തിയിട്ടില്ല. മുകേഷിനെതിരെ ഒരു മോശം പ്രസ്താവനയും ഉണ്ടായിട്ടില്ല. വളരെ വ്യക്തിപരമായ കാര്യമാണ് വിവാഹമോചനം. ഒരു കുടുംബത്തിന് അകത്തു നടക്കുന്ന കാര്യങ്ങളാണിതൊക്കെ. സൗഹാർദ്ദപരമായി പിരിയാനാണ് ശ്രമിക്കുന്നത്. അതിനാൽ തന്നെ വ്യക്തിപരമായി അധിക്ഷേപിക്കാനുള്ള യാതൊരു താത്പര്യവും തനിക്കില്ല. ഞങ്ങൾക്കിടയിൽ അഭിപ്രായ ഭിന്നതകളുണ്ട്. ഞങ്ങൾക്കിടയിൽ പ്രശ്‌നങ്ങളുണ്ട് എന്നതിനർത്ഥം അദ്ദേഹം മോശക്കാരനായ ഒരു മനുഷ്യനാണ് എന്നല്ലെന്നു മേതിൽ വ്യക്തമാക്കി.\nനേരത്തെ മാധ്യമങ്ങളെ കാണും മുമ്പ് ചില മാധ്യമങ്ങളോടായി മേതിൽ ദേവിക വിവാഹ മോചന വാർത്തയെ കുറിച്ചു വ്യക്തമാക്കിയിരുന്നു. രാഷ്ട്രീയത്തിലേക്ക് വരാനുള്ള തീരുമാനം മുകേഷിന്റെയാണ്. അതിനാൽ തന്നെ ഇപ്പോൾ വിവാഹമോചനം രാഷ്ട്രീയമായി ഉപയോഗിക്കപ്പെടുമ്പോൾ അതിനെ നേരിടാൻ അദ്ദേഹം തയ്യാറായിരിക്കും എന്നാണ് തോന്നുന്നത്. ഇതൊരു രാഷ്ട്രീയ വിവാദമായി മാറുന്നതിനോട് എനിക്ക് യോജിപ്പില്ല. അങ്ങനെ ചെയ്യരുത് എന്നാണ് എനിക്ക് പറയാനുള്ളത്. പക്ഷേ ഒരു രാഷ്ട്രീയ നേതാവിന്റെ വിവാഹമോചനം സ്വാഭാവികമായും വിവാദമാകും അതിൽ നമ്മുക്കൊന്നും ചെയ്യാനില്ലെന്നായിരുന്നു അവരുടെ വാക്കുകൾ.\nവളരെ ആലോചിച്ച് മാത്രം കാര്യങ്ങൾ തീരുമാനിക്കുന്നയാളാണ്. ഞാൻ ഈ ഒരു കാര്യവും ഒരുപാട് ആലോചിച്ചെടുത്ത തീരുമാനമാണ്. ഒരു വിവാഹബന്ധം വേർപ്പെടുത്തുക എന്നത് അത്ര എളുപ്പമുള്ള കാര്യമല്ല. വളരെ വേദനിപ്പിക്കുന്ന കാര്യമാണിതൊക്കെ. വിവാഹമോചനത്തിലേക്ക് നയിച്ച കാര്യങ്ങളൊന്നും ചർച്ചയാവാൻ ഇടവരരുത് എന്നാണ് ഞാൻ ആഗ്രഹിക്കുന്നത്. അദ്ദേഹം ഒരു നല്ല ഭർത്താവായിരുന്നു എന്നു ഞാൻ പറയുന്നില്ല. വളരെ പക്വമതിയായ മനുഷ്യനായിരുന്നില്ല അദ്ദേഹം. ദേഷ്യം വന്നാൽ സ്വയം നിയന്ത്രണം നഷ്ടമാകുന്ന അവസ്ഥയുണ്ടായിരുന്നു.\nഅഭിഭാഷകർ അടക്കമുള്ള ഇടനിലക്കാർ ഇടപെട്ടാണ് ഇപ്പോൾ വിവാഹമോചനവുമായി ബന്ധപ്പെട്ട ചർച്ചകൾ നടക്കുന്നത്. രണ്ട് കൂട്ടർക്കും ബുദ്ധിമുട്ടില്ലാത്ത തരത്തിൽ നടപടികൾ പൂർത്തിയാവണം എന്നാണ് ആഗ്രഹിക്കുന്നത്. ഈ വക്കീൽ നോട്ടീസ് പോലും അതിനുള്ള ഒരു കളമൊരുക്കലാണ്. മുകേഷേട്ടനെ വിവരിക്കാൻ എനിക്ക് അറിയില്ല. ഇപ്പോൾ പ്രചരിക്കുന്ന പോലെ വലിയൊരു വില്ലനൊന്നുമല്ല അദ്ദേഹം. ഇക്കാര്യത്തിൽ എന്ത് നിലപാട് അദ്ദേഹമെടുക്കും എന്നറിഞ്ഞൂടാ. വിവാഹമോചനം കഴിഞ്ഞാലും ഒരു സുഹൃത്തായി തുടരാനാവണം എന്നാണ് ആഗ്രഹം -മേതിൽ ദേവിക പറഞ്ഞു.


ബിജെപിയെ നേരിടാന് മറ്റ് മാർഗങ്ങളില്ല; രമേശ് ചെന്നിത്തലയുടെ പഞ്ചായത്തില് സി പി എം-കോണ്‍ഗ്രസ് ധാരണയ്‌ക്ക് നീക്കം\nആലപ്പുഴ: ബിജെപിയെ നേരിടാന് പ്രതിപക്ഷ നേതാവായ രമേശ് ചെന്നിത്തലയുടെ ജന്മസ്ഥലമായ ചെന്നിത്തല-തൃപ്പെരുന്തുറ പഞ്ചായത്തില് സി പി എം-കോണ്‍ഗ്രസ് ധാരണയ്‌ക്ക് നീക്കം. ഒരു മുന്നണിക്കും വ്യക്തമായ ഭൂരിപക്ഷം പഞ്ചായത്തില് ഇല്ല. ഇതേ തുടര്‍ന്നാണ് ധാരണയുണ്ടാക്കാന് സി പി എമ്മും കോണ്‍ഗ്രസും തമ്മില് ശ്രമം നടക്കുന്നത്.\nകഴി‍ഞ്ഞതവണ എല് ഡി എഫ് ഭരിച്ചിരുന്ന പഞ്ചായത്തില് ഇത്തവണ യു ഡി എഫിനും ബി ജെ പിയ്ക്കും ആറു സീറ്റ് വീതവും എല് ഡി എഫിന് അഞ്ചു സീറ്റുമാണ് കിട്ടിയത്. പട്ടികജാതി വനിതയ്ക്ക് സംവരണം ചെയ്‌തിരിക്കുകയാണ് പ്രസിഡന്റ് സ്ഥാനം. എന്നാല് യു ഡി എഫില് പട്ടിക ജാതി വനിതകളാരും ജയിച്ചിട്ടില്ല.\nഅതേസമയം, എല് ഡി എഫിലും ബി ജെ പിക്കും പട്ടിക ജാതി വനിത പ്രതിനിധികളുണ്ട്. ഈ സഹാചര്യത്തിലാണ് രഹസ്യധാരണയ്‌ക്ക് സി പി എമ്മും കോണ്‍ഗ്രസും ശ്രമിക്കുന്നത്. പ്രസിഡന്റ് സ്ഥാനം സി പി എം പ്രതിനിധിയായ പട്ടികജാതി വനിതയ്‌ക്ക് നല്‍കാനാണ് ആലോചന. വൈസ് പ്രസിഡന്റ് സ്ഥാനം കോണ്‍ഗ്രസിനും ലഭിക്കും.\nപഞ്ചായത്തിലെ പതിനഞ്ചാം വാര്‍ഡില് നിന്ന് കോണ്‍ഗ്രസ് റിബലായി ജയിച്ച ദീപുവിന്റെ നിലപാടും അദ്ധ്യക്ഷ സ്ഥാനത്തേക്കുളള തിരഞ്ഞെടുപ്പില് നിര്‍ണായകമാണ്.\nTags: bjpramesh chennithalaldf-udf\nയു.എൻ വാഹനത്തിനു നേരെ അതിർത്തിയിൽ വെടിയുതിർത്തിട്ടില്ല : പാകിസ്ഥാന്റെ കുപ്രചരണം തള്ളി ഇന്ത്യ


Malayalam News - മോഷ്ടിച്ച വസ്ത്രം ധരിച്ച് ഇൻസ്റ്റഗ്രാമിൽ ഫോട്ടോ; ഉടമയുടെ പരാതിയിൽ ജോലിക്കാരി അറസ്റ്റിൽ | Filipina maid arrested for theft in dubai | News18 Kerala, Gulf Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Gulf » FILIPINA MAID ARRESTED FOR THEFT IN DUBAI\nമോഷ്ടിച്ച വസ്ത്രം ധരിച്ച് ഇൻസ്റ്റഗ്രാമിൽ ഫോട്ടോ; ഉടമയുടെ പരാതിയിൽ ജോലിക്കാരി അറസ്റ്റിൽ\n'ഹാൻഡ് ബാഗ്, ലിപ്സ്റ്റിക്, ചെരുപ്പുകൾ തുടങ്ങി മോഷ്ടിച്ച മറ്റ് പല വസ്തുക്കളും ഇവരുടെ മുറിയിൽ നിന്നും കണ്ടെടുത്തിരുന്നു. ഇതെല്ലാം കൂടി ഏകദേശം 500 ദിർഹത്തോളം വില വരും' സ്പോൺസർ പറയുന്നു\nUpdated: February 16, 2021, 10:51 AM IST\nLast Updated: February 16, 2021, 10:51 AM IST\nദുബായ്: ജോലിക്ക് നിന്ന വീട്ടിലെ ഉടമസ്ഥയുടെ വസ്ത്രം മോഷ്ടിച്ച ജോലിക്കാരിക്ക് മൂന്ന് മാസം തടവ്. ഫിലിപ്പൈൻ സ്വദേശിയായ 27കാരിക്കാണ് ദുബായ് കോടതി തടവുശിക്ഷ വിധിച്ചത്. ഒപ്പം അഞ്ഞൂറ് ദിർഹം (പതിനായിരത്തോളം രൂപ) പിഴയും വിധിച്ചിട്ടുണ്ട്. ജയിൽ ശിക്ഷ കഴിഞ്ഞ പുറത്തിറങ്ങിയ ശേഷം ഇവരെ നാടുകടത്തുമെന്നും അധികൃതർക്ക് അറിയിച്ചിട്ടുണ്ട്.\nAlso read-സ്വതന്ത്രയാകണം; വിവാഹമോചനം തേടി യുവതി; 'അനുസരണയുള്ള ഭാര്യ'യായി മടങ്ങിപ്പോകണമെന്ന് കോടതി\nകോടതി രേഖകൾ പ്രകാരം യുവതിയുടെ സ്പോൺസറായ 26കാരനാണ് തന്‍റെ ജോലിക്കാരിയുടെ കള്ളത്തരങ്ങൾ കയ്യോടെ പൊക്കിയത്. ഇക്കഴിഞ്ഞ ഡിസംബറിൽ ഇൻസ്റ്റഗ്രാം നോക്കുന്നതിനിടെ അപ്രതീക്ഷിതമായി തന്‍റെ വീട്ടുജോലിക്കാരിയുടെ അക്കൗണ്ടും ഇയാളുടെ ശ്രദ്ധയിൽപ്പെട്ടു. ഇതിൽ യുവതി തന്‍റെ ഭാര്യയുടെ വസ്ത്രം ധരിച്ചു നിൽക്കുന്നത് കണ്ട് അമ്പരന്നുവെന്നാണ് ഇയാൾ അറിയിച്ചത്.\nAlso Read-റൂംമേറ്റിന് വാട്സാപ് സന്ദേശം അയച്ചു; ദുബായിൽ ബ്രിട്ടീഷ് യുവതിക്ക് ജയിൽ ശിക്ഷയും 140,000 ഡോളർ പിഴയും\n'ജോലിക്കാരിയുടെ ഇൻസ്റ്റഗ്രാം അക്കൗണ്ട് തന്നെയായിരുന്നു അത്. എന്‍റെ ഭാര്യയുടെത് പോലുള്ള വസ്ത്രങ്ങള് ധരിച്ച് ഒരു ഫോട്ടോ അവർ പോസ്റ്റ് ചെയ്തിരുന്നു. ഇക്കാര്യം ഞാൻ ഭാര്യയോട് പറഞ്ഞു. അത് തന്‍റെ വസ്ത്രങ്ങളാണെന്ന് ഭാര്യയാണ് അപ്പോൾ സ്ഥിരീകരിച്ചത്. ഞങ്ങളുടെ വീടിനുള്ളിൽ നിന്നെടുത്ത ഫോട്ടോയാണിതെന്നും വ്യക്തമായി' സ്പോൺസർ പരാതിയില് പറയുന്നു. ഇതിന് പിന്നാലെ ഇരുവരും ചേർന്ന് നടത്തിയ പരിശോധനയിലാണ് യുവതിയുടെ മുറിയിൽ ഒളിപ്പിച്ചിരുന്ന മോഷണ മുതൽ കണ്ടെടുത്തത്.\n'ഹാൻഡ് ബാഗ്, ലിപ്സ്റ്റിക്, ചെരുപ്പുകൾ തുടങ്ങി മോഷ്ടിച്ച മറ്റ് പല വസ്തുക്കളും ഇവരുടെ മുറിയിൽ നിന്നും കണ്ടെടുത്തിരുന്നു. ഇതെല്ലാം കൂടി ഏകദേശം 500 ദിർഹത്തോളം വില വരും' സ്പോൺസർ പറയുന്നു. ഇവർ നൽകിയ പരാതിയുടെ അടിസ്ഥാനത്തിൽ പൊലീസ് ജോലിക്കാരിയെ അറസ്റ്റ് ചെയ്യുകയായിരുന്നു. ഇവരുടെ ഫോണും പിടിച്ചെടുത്തു. ചോദ്യം ചെയ്യലിൽ മോഷണം നടത്തിയ കാര്യവും അത് മുറിയിൽ ഒളിപ്പിച്ചെന്നും ഇവര് കുറ്റസമ്മതം നടത്തുകയും ചെയ്തു.\nFirst published: February 16, 2021, 10:51 AM IST


വാഹനങ്ങള് പുറന്തള്ളുന്ന കാര്‍ബണ് മോണോക്‌സൈഡിന്റെ അളവു കുറഞ്ഞു ; ജനതാ കര്‍ഫ്യു ദിനം മുതല് തുടര്‍ച്ചയായ ദിവസങ്ങളില് വായു ശുദ്ധം - The Online News | Malayalam News Portal |latest Malayalam News\nHome Mangalam വാഹനങ്ങള് പുറന്തള്ളുന്ന കാര്‍ബണ് മോണോക്‌സൈഡിന്റെ അളവു കുറഞ്ഞു ; ജനതാ കര്‍ഫ്യു ദിനം മുതല് തുടര്‍ച്ചയായ ദിവസങ്ങളില് വായു ശുദ്ധം\nവാഹനങ്ങള് പുറന്തള്ളുന്ന കാര്‍ബണ് മോണോക്‌സൈഡിന്റെ അളവു കുറഞ്ഞു ; ജനതാ കര്‍ഫ്യു ദിനം മുതല് തുടര്‍ച്ചയായ ദിവസങ്ങളില് വായു ശുദ്ധം\nAdmin 11:12 AM ,Mangalam\nകൊച്ചി: ഗതാഗതവും നിര്‍മാണ പ്രവര്‍ത്തങ്ങളും നിലച്ചതോടെ അന്തരീക്ഷ മലിനീകരണം ഗണ്യമായി കുറഞ്ഞു. വായുവില് രാസവസ്തുക്കളുടെയും പൊടിപടലങ്ങളുടെയും അളവ് ഗണ്യമായി കുറഞ്ഞു. വാഹനങ്ങള് പുറന്തള്ളുന്ന കാര്‍ബണ് മോണോക്‌െസെഡിന്റെ അളവും കുറഞ്ഞു. കഴിഞ്ഞ 22-ലെ ജനതാ കര്‍ഫ്യു ദിനം മുതല് തുടര്‍ച്ചയായ ദിവസങ്ങളില് വായുവിന്റെ നിലവാരം മെച്ചപ്പെടുകയാണെന്ന് സംസ്ഥാന മലിനീകരണ നിയന്ത്രണ ബോര്‍ഡിന്റെ കണക്കുകളില് വ്യക്തം. അന്തരീക്ഷവായുവിന്റെ ഗുണം കാണിക്കുന്ന എയര് ക്വാളിറ്റി ഇന്‍ഡക്‌സ് നിലവില് 50 ആണ്.\nസാധാരണയായി ഇത് നൂറിനടുത്തായിരുന്നു.0മുതല് 50 വരെയാണ് ഏറ്റവും ശുദ്ധമായ വായു. കഴിഞ്ഞ 22-ന് എയര് ക്വാളിറ്റി ഇന്‍ഡക്‌സ് 50 ആയിരുന്നു. അന്ന് എറണാകുളത്തിന്റെ വ്യവസായമേഖലയായ ഉദ്യോഗമണ്ഡലില് ഇത് 64 ല് എത്തിയത് അന്തരീക്ഷ മലിനീകരണം നന്നേ കുറഞ്ഞതിനു തെളിവായി. കാര്‍ബണ് മോണോക്‌െസെഡിന്റെ അളവ് കഴിഞ്ഞ 22 നാണ് ഏറ്റവും കുറവ് രേഖപ്പെടുത്തിയത്; 0.6. അമോണിയ വാതകത്തിന്റെ അളവ് പത്തില്‍നിന്നു ക്രമേണ കുറഞ്ഞ് മൂന്നിലെത്തി. െനെട്രജന് ഓക്‌െസെഡിന്റെ അളവ് 61.8 വരെ എത്തിയിരുന്നെങ്കിലും ഇപ്പോ അഞ്ചിലെത്തി.\nപൊടിപടലങ്ങളുടെ കുറവാണ് ഏറ്റവും ശ്രദ്ധേയം. 10 െമെക്രോമീറ്ററില് കുറഞ്ഞ വലിപ്പമുള്ള പൊടിപടലങ്ങളുടെ (പാര്‍ട്ടിക്കുലേറ്റ് മാറ്റേഴ്‌സ് പി.എം. 10) അളവ് അന്തരീക്ഷത്തില് 56 ആയിരുന്നത് ജനതാ കര്‍ഫ്യൂ ദിനത്തില് 39.1 ആയി കുറഞ്ഞു. പി.എം 10 അന്തരീക്ഷത്തില് തങ്ങിനില്‍ക്കുന്ന സ്വഭാവമുള്ളതാണ്. ശ്വാസകോശത്തിനുള്ളിലേക്കു കടക്കുന്ന തീരെ ചെറിയ പൊടിപടലങ്ങളായ (പി.എം 2.5) അളവും നന്നേ കുറഞ്ഞു.\nറോഡ്/പാലം/മെട്രോ നിര്‍മാണം എന്നിവയില് നിന്നാണ് കൊച്ചിയില് പ്രധാനമായും പൊടിപടലങ്ങള് രൂപപ്പെടുന്നത്.\nമരട് ഫ്‌ളാറ്റ് പൊളിച്ചപ്പോള് അന്തരീക്ഷത്തിലെ പൊടിപടലങ്ങളുടെഅളവ് 3000 പി.പി.എം. ആയി ഉയര്‍ന്നിരുന്നു. അന്തരീക്ഷത്തിലെ െഹെഡ്രജന് സള്‍െഫെഡിന്റെ അളവ് ആറുദിവസമായി പൂജ്യമാണ്. സള്‍ഫര് ഡയോക്‌െസെഡിന്റെ അളവില് വലിയ വ്യതിയാനമില്ല. ബെന്‍സീന് വാതകത്തിന്റെ അളവിലും കുറവുണ്ട്. സംസ്ഥാനത്തെ പ്രമുഖ വ്യവസായമേഖലയായ കളമശേരി ഏലൂരില് അന്തരീക്ഷത്തിലെ കാര്‍ബണ് മോണോക്‌െസെഡിന്റെ അളവില് വലിയ ഏറ്റക്കുറച്ചിലില്ല. എന്നാല്, വ്യവസായ മേഖലകള് അടച്ചതോടെ സള്‍ഫര് വാതകത്തിന്റെ പുറന്തള്ളല് കുറഞ്ഞിട്ടുണ്ട്.


എലിക്കുളം ഉപതിരഞ്ഞെടുപ്പ്: എൽ.ഡി.എഫ്., യു.ഡി.എഫ്.സ്ഥാനാർഥികൾ പത്രിക നൽകി | 24Jul2021\nഎലിക്കുളം ഉപതിരഞ്ഞെടുപ്പ്: എൽ.ഡി.എഫ്., യു.ഡി.എഫ്.സ്ഥാനാർഥികൾ പത്രിക നൽകി\nഎലിക്കുളം : പഞ്ചായത്തിലെ 14-ാം വാർഡിൽ ഉപതിരഞ്ഞെടുപ്പിന് എൽ.ഡി.എഫ്., യു.ഡി.എഫ്.സ്ഥാനാർഥികൾ പത്രിക സമർപ്പിച്ചു. കേരള കോൺഗ്രസ്(എം) പ്രതിനിധി ടോമി ഇടയോടിയാണ് എൽ.ഡി.എഫ്.സ്ഥാനാർഥി. മുൻ പഞ്ചായത്തംഗമാണ്. കോൺഗ്രസ് എലിക്കുളം മണ്ഡലം പ്രസിഡന്റ് ജെയിംസ് ജീരകത്തിലാണ് യു.ഡി.എഫ്.സ്ഥാനാർഥി. മുൻ പഞ്ചായത്ത് വൈസ്‌പ്രസിഡന്റാണ്.\nടോമി ഇടയോടിയുടെ തിരഞ്ഞെടുപ്പ് പ്രവർത്തനങ്ങൾക്ക് തുടക്കംകുറിച്ച് കൺവെൻഷൻ നടത്തി. എൽ.ഡി.എഫ്. ജില്ലാകൺവീനർ പ്രൊഫ.എം.ടി.ജോസഫ് ഉദ്ഘാടനം ചെയ്തു. തോമസ്‌കുട്ടി വട്ടയ്ക്കാട്ട് അധ്യക്ഷത വഹിച്ചു. എസ്.ഷാജി, സാജൻ തൊടുക, ജെസി ഷാജൻ, പ്രൊഫ.എം.കെ.രാധാകൃഷ്ണൻ, എം.പി.സുമംഗലാദേവി എന്നിവർ രക്ഷാധികാരികളായി 101 അംഗ കമ്മിറ്റിയെ തിരഞ്ഞെടുത്തു.\nഭാരവാഹികളായി കെ.സി.സോണി (ചെയർമാൻ), തോമസ്‌കുട്ടി വട്ടയ്ക്കാട്ട് (സെക്ര.), വി.വി.ഹരികുമാർ(കൺവീനർ), രാജൻ ആരംപുളിക്കൽ (ജോ.കൺവീനർ) എന്നിവരാണ് ഭാരവാഹികൾ.\nയു.ഡി.എഫ്.സ്ഥാനാർഥി ജെയിംസ് ജീരകത്തിൽ നേതാക്കളായ സെബാസ്റ്റ്യൻ പാറയ്ക്കൽ, പ്രസാദ് ഉരുളികുന്നം, ജോഷി കെ.ആന്റണി, വി.ഐ.അബ്ദുൾ കരീം, മാത്യൂസ് പെരുമനങ്ങാട്ട്, തോമാച്ചൻ പാലക്കുടി, അനസ് മുഹമ്മദ്, വിനോദ് തെക്കാത്ത്, വിഷ്ണു പറപ്പള്ളിൽ എന്നിവർക്കൊപ്പമെത്തിയാണ് പത്രിക നൽകിയത്.\nഈ വാർഡിൽ വിജയിച്ചതിന് ശേഷം മരണമടഞ്ഞ ജോജോ ചീരാംകുഴിയുടെ കബറിടത്തിൽ പുഷ്പാർച്ചന നടത്തിയതിനുശേഷമായിരുന്നു പത്രിക സമർപ്പണം.\nകോൺഗ്രസിൽനിന്ന് രാജിവെച്ച് സ്വതന്ത്രനായി മത്സരിച്ച ജോജോ ചീരാംകുഴി ഇരുമുന്നണി സ്ഥാനാർഥികളെയും ഏറെ പിന്നിലാക്കിയാണ് മുൻതിരഞ്ഞെടുപ്പിൽ വിജയിച്ചത്.\nകോവിഡ് ബാധിതനായതിനാൽ സത്യപ്രതിജ്ഞ ചെയ്തില്ല. പിന്നീട് കോവിഡ് നെഗറ്റീവായെങ്കിലും മറ്റ് അസുഖങ്ങൾ കൂടി മരണപ്പെടുകയായിരുന്നു.\nഭാരത് ബന്ദിനെ പിന്തുണയ്ക്കും-കർഷകവേദി\nകോട്ടയം : കർഷകസമരത്തിന്റെ ഭാഗമായി 27-ന് നടത്തുന്ന ഭാരത് ബന്ദിന് കർഷകവേദി സംസ്ഥാന ..\nലിങ്കേജ് ലോൺ മേള\nപുളിമൂട്ടിൽ സിൽക്‌സിൽറിഡക്ഷൻ സെയിൽ\nഭാരത് ബന്ദ്: ബഹുജനക്കൂട്ടായ്മ നടത്തി


'പതിനാല് വയസുള്ള പെൺകുട്ടികൾ എന്തിനാണ് രാത്രി ബീച്ചിൽ പോയത്?'; ഗോവ മുഖ്യമന്ത്രിയുടെ പരാമർശം വിവാദമായി| Goa Chief Minister Pramod Sawant Asks Why 14 year old Girls Hang Out on Beaches at Night – News18 Malayalam\nഗോവയിൽ 14 വയസുള്ള രണ്ട് പെൺകുട്ടികൾ ബലാത്സംഗത്തിനിരയായതിന് പിന്നാലെ ഗോവ മുഖ്യമന്ത്രി പ്രമോദ് സാവന്ത് നിയമസഭയിൽ നടത്തിയ പരാമർശമാണ് വിവാദമായത്.\nLast Updated : July 29, 2021, 13:41 IST\nപനാജി: ഗോവയിൽ 14 വയസുള്ള രണ്ട് പെൺകുട്ടികൾ ബലാത്സംഗത്തിനിരയായതിന് പിന്നാലെ ഗോവ മുഖ്യമന്ത്രി പ്രമോദ് സാവന്തിന്‍റെ പരാമർശം വിവാദമായി. നിയമസഭയിലാണ് പ്രമോദ് സാവന്ത് പ്രസ്താവന നടത്തിയത്. ഗോവയിലെ നിയമസംവിധാനം തകർന്നുവെന്ന ആരോപണമുയർത്തി പ്രതിപക്ഷം സർക്കാറിനെതിരെ കടുത്ത വിമർശനം ഉന്നയിച്ചിരുന്നു. ഇതു സംബന്ധിച്ച് സഭയില് ഉന്നയിച്ച ശ്രദ്ധ ക്ഷണിക്കലിന് മറുപടി പറയവെയാണ് മുഖ്യമന്ത്രി വിവാദ പരാമർശം നടത്തിയത്.\nAlso Read- ജില്ലാ ജഡ്ജിയെ വാഹനം പിന്നാലെ വന്ന് ഇടിച്ചിട്ടു; കൊലപാതകമെന്ന് സംശയം; വീഡിയോ\nകുട്ടികൾ പാർട്ടിക്കായാണ് ബീച്ചിലെത്തിയത്. 10 കുട്ടികളിൽ ആറ് പേർ ഇതിന് ശേഷം വീട്ടിലേക്ക് തിരിച്ചു പോയി. നാല് പേരാണ് ബീച്ചിൽ തുടർന്നത്. രണ്ട് പെൺകുട്ടികളും അവരുടെ ആൺ സുഹൃത്തുകളുമാണ് ബീച്ചിലുണ്ടായിരുന്നത്. ഒരു രാത്രി മുഴുവൻ അവർ ബീച്ചിൽ തുടർന്നു. ഇതേക്കുറിച്ച് രക്ഷിതാക്കൾ അന്വേഷിക്കേണ്ടിയിരുന്നുവെന്ന് പ്രമോദ് സാവന്ത് പറഞ്ഞു. ഇതിൽ ഞങ്ങൾക്കും ഉത്തരവാദിത്തമുണ്ട്. എന്നാൽ, രക്ഷിതാക്കൾ പറഞ്ഞത് കുട്ടികൾ കേൾക്കുന്നില്ലെങ്കിൽ മുഴുവൻ ചുമതലയും പൊലീസിന് നൽകാനാവുമോയെന്നും പ്രമോദ് സാവന്ത് ചോദിച്ചു.\nAlso Read- 'മോൾക്കുവേണ്ടി എവിടെ വന്നും സത്യംപറയാം'; പൊലീസിനെ ചോദ്യം ചെയ്ത ഗൗരിനന്ദയെ കാണാൻ ഷിഹാബുദ്ദീനെത്തി\nജൂലൈ 24ന് രാത്രി ദക്ഷിണ ഗോവയിലെ കോൾവാ ബീച്ചിലായിരുന്നു സംഭവം നടന്നത്. ബലാത്സംഗ കേസുമായി ബന്ധപ്പെട്ട് ആസിഫ് ഹട്ടേലി (21), രാജേഷ് മാനേ (33), ഗജാനന്ദ് ചിൻചാങ്കർ (31) , നിതിൻ യബ്ബാൽ (19) എന്നിവർ അറസ്റ്റിലായിരുന്നു.\nഅതേസമയം മുഖ്യമന്ത്രിയുടെ വിവാദ പരാമർശത്തിനെതിരെ പ്രതിപക്ഷം രംഗത്തെത്തി. അർധരാത്രിയും സുരക്ഷിതമായി യാത്ര ചെയ്യാമെന്നതാണ് ഗോവയുടെ പ്രത്യേകതയെന്ന് മുൻ ഡെപ്യൂട്ടി മുഖ്യമന്ത്രി വിജയ് സർദേശായി പറഞ്ഞു. ''ഗോവയുടെ പ്രത്യേകത തന്നെ അതാണ്. ആഭ്യന്തര വകുപ്പ് കൈയാളുന്ന മന്ത്രി എന്ന നിലയിൽ നമ്മൾ സുരക്ഷിതരാണെന്നും രാത്രി യാത്ര ചെയ്താലും യാതൊന്നും സംഭവിക്കില്ലെന്നുമാണ് പറയേണ്ടിയിരുന്നത്''- സർദേശായി പറഞ്ഞു.\nEnglish Summary: The parents of teenagers need to introspect as to why their wards hang out on the state’s beaches after dark, Chief Minister Pramod Sawant told the state Assembly on Wednesday. Sawant was responding to accusations levelled by the Opposition MLAs, who had allegedabreakdown in the law and order situation in Goa after two minor girls were allegedly raped on the popular Colva beach in South Goa on the night of July 24.\nFirst published: July 29, 2021, 13:41 IST


ഐസക്കിന്റെ പാണ്ഡിത്യം മതിയാകില്ല സുരേന്ദ്രനെ ജയിക്കാന്\n27 Dec 2016 11:11 AM GMT\nഡല്‍ഹിയില് എത്തുമ്പോള് പല സംസ്ഥാന നേതാക്കള്‍ക്കും വലിയ തിരക്കുണ്ടാകില്ല. കേരളാ ഹൗസിലെ കാന്റീനില് ചായകുടിക്കാനും ഊണുകഴിക്കാനും പോയിരുന്നത് ഇത്തരത്തിലൊരു 'നേതാവ് ഹണ്ടിംഗി'ന് കൂടിയാണ്. കൊണാട്ട് പ്‌ളേസിലേക്കെന്നും കരോള് ബാഗിലേക്കെന്നും ഒക്കെപ്പറഞ്ഞ് അരമണിക്കൂര് മുന്‍പ് പിരിഞ്ഞ പത്രസുഹൃത്തുക്കളെ കേരളാ ഹൗസിലെ ഏതെങ്കിലും മുറികളില് ഈ നേതാക്കളുടെ ഒപ്പം കാണുന്നതും മഞ്ഞച്ചിരി സംഭവിക്കുന്നതും പതിവാണ് (ചിലപ്പോള് തിരിച്ചും).\nപതിവ് വേട്ടയ്ക്കിടയില് ഒരിക്കല് കണ്ടുമുട്ടിയത് സിപി ജോണിനെയായിരുന്നു. ലോട്ടറി വിഷയത്തില് ഡോ. തോമസ് ഐസക് - വി ഡി സതീശന് സംവാദം നടക്കാന് പോകുന്ന സമയമായിരുന്നു. ഐസക്കിന് പിഴയ്ക്കും എന്നു തന്നെയായിരുന്നു ജോണിന്റെ കണക്കുകൂട്ടല്. കാരണവും അദ്ദേഹം വ്യക്തമാക്കി.\nതോമസ് ഐസക്കിന് അസാമാന്യമായ വിവരമാണ്. ഡാറ്റ വച്ചാണ് അദ്ദേഹം സംസാരിക്കുന്നത്. അത് ശരിയാണെന്ന് എനിക്കും തോന്നി. ഐസക്കിനെക്കുറിച്ച് മാരാരിക്കുളത്തു പറയുന്നൊരു സംഗതിയുണ്ട്. ഊണ് എങ്ങനെ വേണം എന്നു ചോദിച്ചാല്, ഐസക്കിന്റെ മറുപടി ഇങ്ങനെയായിരിക്കും- മൂന്നു കാര്യങ്ങള് ശ്രദ്ധിക്കുക, ഒന്നാമതായി ചോറ് ചോറുവിളമ്പുക, രണ്ടാമതായി തൊടുകറി വയ്ക്കുക, മൂന്നാമതായി സാമ്പാര് ഒഴിക്കുക! ഇതാണ് ഐസക്കിന്റെ തിയറി. ലഘുവായ കാര്യമാണെങ്കിലും മൂന്നു പോയിന്‍റുകളെങ്കിലും ഐസക്കിനു പറയാതിരിക്കാനാവില്ല.\nസിപി ജോണിലേക്കു വരാം. എസ്എഫ്‌ഐ കാലത്ത്, തന്നെ എക്കണോമിക്‌സിന്റെ ബാലപാഠങ്ങള് പഠിപ്പിച്ചത് ഐസക്ക് ആണെന്നും അതിന്റെ ബഹുമാനമുണ്ടെന്നും ജോണ് പറഞ്ഞു. ഐസക്കിന് മറ്റൊരു പ്രശനമുണ്ട്. എസ്എഫ്‌ഐ സംസ്ഥാന പ്രസിഡന്റ് പദവി കഴിഞ്ഞ് അദ്ദേഹം അക്കാദമിക് മേഖലയിലേക്കാണ് പോയത്. തങ്ങളെപ്പോലുള്ളവര് കവലപ്രസംഗവുമായി നടന്നപ്പോള് ഐസക് സെമിനാറുകളുടെയും ശില്പശാലകളുടെയും ലോകത്തായിരുന്നു.\nഎന്നാല് വിദ്യാര്‍ത്ഥി രാഷ്ട്രീയ കാലത്ത് സമ്പാദിച്ച ഡിഗ്രി സര്‍ട്ടിഫിക്കറ്റ് മാത്രമല്ല, കോടതിയില് വാദിച്ചു ജയിച്ച മികച്ച അഭിഭാഷകന് കൂടിയായിരുന്നു വിഡി സതീശന്. അതുകൊണ്ടു തന്നെ സതീശനോട് ഏറ്റുമുട്ടുക ഐസക്കിന് ബുദ്ധിമുട്ടാകും എന്നതായിരുന്നു ജോണിന്റെ വിലയിരുത്തല്. ആ സംവാദത്തില് സതീശനെ തറപറ്റിക്കാന് ഐസക്കിന് കഴിഞ്ഞില്ല എന്ന് തന്നെയായിരുന്നു വാസ്തവം.\nഅക്കാദിമിക് ക്വാളിറ്റിയില് എതിരാളിയെക്കാള് ബഹുദൂരം മുന്നിലാണെങ്കിലും സംവാദത്തില് ആവശ്യമുള്ള തിണ്ണമിടുക്കിന്റെ കാര്യത്തില് ഐസക് പിന്നിലാണ്. അതിന് ഒരു ഉദാഹരണവും ജോണ് പറയുന്നുണ്ട്. സംവാദത്തില് ഐസക്കിനോട് പിടിച്ചു നില്‍ക്കുക ബുദ്ധിമുട്ടാണെങ്കില്, എന്ത് വിഡ്ഢിത്തരം ആണ് നിങ്ങള് പറയുന്നതെന്നു പരസ്യമായി ചോദിച്ചാല് മതി, അതോടെ ഐസക് സാറിന്റെ ടെമ്പര് തെറ്റും. അതുവരെയുണ്ടായിരുന്ന മേല്‍ക്കൈ നഷ്ടപ്പെടുകയും ചെയ്യും.\nഇപ്പോള് ബിജെപി നേതാവ് കെ സുരേന്ദ്രന് ഐസക്കുമായി സംവാദത്തിനുള്ള നാളും തീയതിയും അറിയാന് കാത്തിരിക്കുകയാണ്. അങ്ങനെയൊരു സംവാദം നടന്നാല് തോമസ് ഐസക്കിന്റെ പ്രകടനം ഏതുവിധമായിരിക്കും എന്ന ആലോചനയിലാണ് മനസിലേക്ക് പഴയ സംഭവങ്ങള് ഓടിയെത്തിയത്. ഇവിടെയിപ്പോള് സുരേന്ദ്രനു പകരം ബിജെപി ടിജി മോഹന്‍ദാസിനെയണ് ഇറക്കുന്നതെന്നു കരുതുക. സത്യം മാത്രം പറഞ്ഞു ശീലിച്ച ഐസക് ആദ്യ പത്തു മിനിറ്റിനുള്ളില് തോറ്റമ്പും. ഒരമ്പലം കത്തിയാല് അത്രയും അന്ധവിശ്വാസം നശിച്ചെന്നു പറഞ്ഞത് കമ്യൂണിസ്‌റ് നേതാവായ ദാമോദരന് ആണെന്നു വിളിച്ചു പറയുന്ന മോഹന്‍ദാസിനെപോലുള്ളവര്‍ക്കു മുന്നിലേക്ക് ദാമോദരന് അല്ല സി കേശവന് ആണെന്ന് തിരുത്തുന്ന എം സ്വരാജിനെ പോലുള്ളവരെ സംവാദത്തിനയയ്ക്കുകയാണ് ഐസക്കിനും സിപിഎമ്മിനും നല്ലത്.\nതലകുലുക്കുന്ന ആരാധകരെ മാത്രം അംഗീകരിക്കുകയെന്ന ദോഷവും ഐസക്കിനുണ്ട്. കഴിഞ്ഞദിവസം അദ്ദേഹം എഴുതിയ ഫെയ്‌സ്ബുക്ക് പോസ്റ്റില് കര്‍മ്മരഥ്യയില് മുന്നേറുന്നവര്‍ക്ക് ക്രിസ്തുമസ് - പുതുവത്സര ആശംസകള് നേര്‍ന്നിരുന്നു. 'കര്‍മരഥ്യ' എന്ന വാക്കിന്റെ അര്‍ഥം നിരവധി പേരിലാണ് സംശയമുണ്ടാക്കിയത്. പ്രഭാവര്‍മയ്ക്ക് ആശംസ നേരുമ്പോള് ഇത്തരം വാക്കുകള് ഉപയോഗിച്ചാല് തെറ്റില്ല. പക്ഷെ സാധാരണക്കാര്‍ക്ക് ആശംസ നേരുമ്പോള് ഇത്രയും സംസ്‌കൃത വാക്കുകള് കുത്തിനിറയ്ക്കണമെന്നില്ല. പറയുന്നതെല്ലാം ഗംഭീരം എന്നു പുകഴ്ത്തുന്ന ആളുകളെയാണ് ഐസക് ആഗ്രഹിക്കുന്നത് എന്ന് പറയാതെ വയ്യ.\nജനങ്ങള് നോട്ട് ദുരിതത്തില് വട്ടം കറങ്ങുമ്പോള് ലഡു വിതരണം നടത്താന് ധൈര്യം കാണിച്ച സുരേന്ദ്രന്റെയും കൂട്ടരുടെയും മുന്നിലേയ്ക്ക് പണ്ഡിതനായ ഐസക് പോകാതിരിക്കുകയാണ് നല്ലത്. തൊടുന്യായവും മുട്ടാപ്പോക്കും പാതിസത്യങ്ങളും നിറഞ്ഞ സംവാദത്തില് ഐസക് ജയിച്ചാലും സുരേന്ദ്രന് ജയിച്ചെന്ന് സംഘികള് സമര്‍ത്ഥിക്കും. ഇതെല്ലാം തരണം ചെയ്യാന് കഴിഞ്ഞാല് ഇടതുപക്ഷത്തെ ഏറ്റവും മികച്ച നേതാവ് ആരാണെന്ന കാര്യത്തില് രണ്ടാമതൊരു ഉത്തരം ഉണ്ടാകില്ല. ശക്തനെയല്ലല്ലോ എക്കാലവും നേതാവായി ജനം അംഗീകരിക്കുന്നത്...


ജനങ്ങളുടെ നേരനുഭവം നല്‍കിയ വിജയമെന്ന് പിണറായി; വര്‍ഗീയത കേരളത്തില് ചെലവാകില്ല |kerala-assembly-election-2021-pinarayi-vijayan\nHome News Kerala ജനങ്ങളുടെ നേരനുഭവം നല്‍കിയ വിജയമെന്ന് പിണറായി; വര്‍ഗീയത കേരളത്തില് ചെലവാകില്ല\nജനങ്ങളുടെ നേരനുഭവം നല്‍കിയ വിജയമെന്ന് പിണറായി; വര്‍ഗീയത കേരളത്തില് ചെലവാകില്ല\nതിരുവനന്തപുരം: സര്‍ക്കാരിന്റെ വികസന പ്രവര്‍ത്തനങ്ങളില് ജനങ്ങളുടെ നേരനുഭവത്തെ മുന്‍നിര്‍ത്തിയാണ് അവര് എല്‍ഡിഎഫ് സര്‍ക്കാരിനെ വീണ്ടും അധികാരത്തിലെത്തിച്ചതെന്ന് മുഖ്യമന്ത്രി പിണറായി വിജയന്. വര്‍ഗീയതയോട് വിട്ടുവീഴ്ച ചെയ്യാത്ത എല്‍ഡിഎഫിന്റെ നിലപാടിന് കിട്ടിയ അംഗീകാരമാണിതെന്നും അദ്ദേഹം പറഞ്ഞു.\nവിജയത്തെക്കുറിച്ച് എന്താണ് ഇത്ര ഉറപ്പ് എന്ന് സംശയം പ്രകടിപ്പിച്ചവരുണ്ട്. ഞങ്ങള് ജനങ്ങളെയും ജനങ്ങള് ഞങ്ങളെയും വിശ്വസിക്കുന്നുണ്ട് എന്നാണ് അപ്പോഴൊക്കെ നല്‍കിയ മറുപടി. അത് തീര്‍ത്തും അന്വര്‍ഥമാകുംവിധമാണ് തിരഞ്ഞെടുപ്പ് ഫലം വന്നിരിക്കുന്നതെന്ന് പിണറായി അവകാശപ്പെട്ടു.\nഒരുപാട് പ്രതിസന്ധികളെ മറികടന്നുകൊണ്ടാണ് സര്‍ക്കാരിന് മുന്നോട്ട് പോകേണ്ടിയിരുന്നത്. അക്കാര്യത്തില് ജനങ്ങള് പൂര്‍ണമായും എല്‍ഡിഎഫിന് ഒപ്പമുണ്ടായിരുന്നു. ആ ജനങ്ങള് ഇനിയുള്ള നാളുകളിലും എല്‍ഡിഎഫിന് ഒപ്പമുണ്ട് എന്നാണ് ഈ ജനവിധിയിലൂടെ തെളിയിച്ചിരിക്കുന്നത്. നാടിന്റെ വികസനത്തിന് എല്‍ഡിഎഫിന്റെ തുടര്‍ഭരണം വേണം. പൂര്‍ത്തിയാക്കാനുള്ള പദ്ധതികള് പൂര്‍ത്തീകരിക്കാന് എല്‍ഡിഎഫ് വീണ്ടും വരണമെന്നും ജനങ്ങള് ആഗ്രഹിച്ചത്.\nമതനിരപേക്ഷത സംരക്ഷിക്കണമെങ്കില് വര്‍ഗീയതയോട് വിട്ടുവീഴ്ച ചെയ്യാത്ത ഒരു വിഭാഗം കേരളത്തില് ഉണ്ടാകണമെന്ന് ജനങ്ങള് തീരുമാനിച്ചു. വര്‍ഗീയ ശക്തികളുടെ സ്വഭാവം കേരളത്തിലും ഉയര്‍ത്തിക്കൊണ്ടുവരാന് നമ്മുടെ നാട്ടിലെ വര്‍ഗീയ ശക്തികള് ആഗ്രഹിക്കുന്നു. അതിനോടൊക്കെ വിട്ടുവീഴ്ച ചെയ്യാത്ത ഒരു സര്‍ക്കാര് ഇവിടെ ഉണ്ടായി എന്നതുകൊണ്ടാണ് ഭീതിജനകമായ ഒരു വര്‍ഗീയ സംഘര്‍ഷവും കേരളത്തില് ഉണ്ടാകാതിരുന്നത്.\nഎന്തോ കുറേ സീറ്റുകള് നേടാന് പോകുന്നു എന്ന ധാരണയാണ് ബിജെപി ഇവിടെ നടത്തിയത്. ഒരു പൊതു പ്രതീതി സൃഷ്ടിക്കാനായിരുന്നു ശ്രമം. ബിജെപിയുടെ അക്കൗണ്ട് ഈ തിരഞ്ഞെടുപ്പില് ക്ലോസ് ചെയ്യും എന്ന് ഞങ്ങള് പറഞ്ഞത് അതുകൊണ്ടാണെന്നും മുഖ്യമന്ത്രി പറഞ്ഞു.\nPrevious articleതവനൂര് ഒടുവില് കെ ടി ജലീലിനൊപ്പം; വിറപ്പിച്ച് ഫിറോസ്\nNext articleകേരളത്തില് 31,959 പേര്‍ക്ക് കോവിഡ്; 49 മരണം കൂടി


സൂപ്പര് താരത്തെ കളിപ്പിക്കുന്നില്ല, പഞ്ചാബിനെതിരെ ആഞ്ഞടിച്ച് സ്റ്റെയിന്\nഐ പി എല്ലിലെ തന്നെ ഏറ്റവും മോശം ബാറ്റിംഗ് പ്രകടനങ്ങളിലൊന്നായി ബെംഗളൂരുവിനെതിരായ കഴിഞ്ഞ ദിവസം കിംഗ്സ് ഇലവന് പഞ്ചാബ് പുറത്തെടുത്തത്. 15 ഓവറില് 88 റണ്‍സെടുത്ത് ഓള്‍ഔട്ടാവുകയായിരുന്നു കിംഗ്‌സ് ഇലവന്. തുടര്‍ന്ന് റോയല് ചലഞ്ചേഴ്‌സ് 10 വിക്കറ്റിന്റെ അനായാസ ജയവും സ്വന്തമാക്കി.\nതോല്‍വിയോടെ പ്ലേ ഓഫ് പ്രതീക്ഷകള്‍ക്ക് കടുത്ത തിരിച്ചടിയാണ് പഞ്ചാബിനെ നേരിടേണ്ടി വന്നത്. ഗെയിലും രാഹുലും ഫിഞ്ചുമൊഴികെ മറ്റ് ബാറ്റ്‌സ്മാന്‍മാരാരും തന്നെ രണ്ടക്കം കടന്നിട്ടില്ല. ഓപ്പണര്‍മാരായ രാഹുലും ഗെയിലും സീസണിലെ ഏറ്റവും മികച്ച ഓപ്പണിംഗ് ബാറ്റ്‌സ്മാന്‍മാരാകുമ്പോള് പഞ്ചാബിന്റെ മധ്യനിര തീര്‍ത്തും ദുര്‍ബലമാണ്.\nഎന്നാല് ഏറ്റവും ശ്രദ്ധേയമായ കാര്യം ടീം മാനേജ്‌മെന്റ് ദക്ഷിണാഫ്രിക്കന് ബാറ്റ്‌സ്മാന് ഡേവിഡ് മില്ലറെ ഒഴിവാക്കുന്നത് എന്തുകൊണ്ടാണ് എന്നതിലാണ്. സീസണില് ഇതുവരെ രണ്ട് കളികളില് മാത്രമേ മില്ലര് കളിച്ചിട്ടുള്ളു. ഇത് ചോദ്യം ചെയ്ത് രംഗത്തെത്തിയിരിക്കുകയാണ് ദക്ഷിണാഫ്രിക്കന് പേസ് ബൌളര് ഡെയ്ല് സ്‌റ്റെയിന്.\nപഞ്ചാബിന്റെ സെലക്ഷന് മാനദണ്ഡത്തെ നിശിതമായി വിമര്‍ശിച്ചുകൊണ്ടാണ് സ്‌റ്റെയിന് ട്വിറ്ററില് പരസ്യമായി രംഗത്തെത്തിയിരിക്കുന്നത്. ‘ എന്തുകൊണ്ടാണ് മില്ലര്‍ക്ക് അവസരം നിഷേധിക്കുന്നത് എന്ന് ചോദിക്കുന്ന സ്റ്റെയിന്, ലെഗ് സ്പിന്നറെ ലെഫ്റ്റ് ഹാന്‍ഡ് ബാറ്റ്‌സ്മാന് നേരിടാന് എളുപ്പമുള്ള കാര്യമാണ് എന്നും മിഡില് ഓര്‍ഡറില് മില്ലര് അത് കൈകാര്യം ചെയ്തുകൊള്ളുമെന്നും സ്റ്റെയിന് പറയുന്നു.


സൈബര് മിസൈലില് വിറങ്ങലിച്ച് സോണിയും അമേരിക്കയും | Reporter Live\nസൈബര് മിസൈലില് വിറങ്ങലിച്ച് സോണിയും അമേരിക്കയും\nBy News Desk\tDecember 3, 2014 12:22 pm A+ A-\nകാലിഫോര്‍ണിയ: സൈബര് നുഴഞ്ഞുകയറ്റക്കാരുടെ ആക്രമണത്തിനു ശേഷം എട്ടു ദിവസം കഴിഞ്ഞിട്ടും സോണി എന്റര്‍ടെയിന്‍മെന്റിന് പ്രവര്‍ത്തനം പുനരാരംഭിക്കാന് കഴിഞ്ഞില്ല. മാര്‍ക്കറ്റിങ് വിഭാഗത്തില് നല്‍കിയ ഏതാനും പുതിയ കംപ്യൂട്ടറുകള് ഒഴികെ ഒന്നും ഇതുവരെ തുറക്കാന് പോലും അമേരിക്കയിലെ വിദഗ്ധര്‍ക്കു കഴിഞ്ഞിട്ടില്ല. കൂടുതല് ആക്രമണം ഉണ്ടായേക്കാം എന്ന ഭീതിയില് എഫ്ബിഐ വിവിധ കമ്പനി മേധാവികളുടെ അടിയന്തിര യോഗം വിളിച്ചു.\n2001ലെ വേള്‍ഡ് ട്രേഡ് സെന്റര് ആക്രമണത്തിനു ശേഷം നടന്ന ഏറ്റവും വലിയ ദുരന്തം എന്ന മട്ടിലാണ് സോണി എന്റര്‍ടെയിന്‍മെന്റിലെ സൈബര് ആക്രമണത്തെ മാധ്യമങ്ങള് വിശേഷിപ്പിക്കുന്നത്. ആക്രമണം കഴിഞ്ഞ് എട്ടു ദിവസമായിട്ടും ഒറ്റ കംപ്യൂട്ടര് പോലും പ്രവര്‍ത്തിപ്പിക്കാന് കമ്പനിക്കു കഴിഞ്ഞിട്ടില്ല. ലോകത്തിലെ ഏറ്റവും വലിയ ചലച്ചിത്ര നിര്‍മാണ വിതരണ കമ്പനികളില് ഒന്നായ സോണിയില് നടന്ന ആക്രമണത്തിലൂടെ ആയിരക്കണക്കിനു കോടി രൂപയുടെ നഷ്ടം ഉണ്ടായേക്കും എന്നാണ് വിലയിരുത്തല്.\nറിലീസ് ചെയ്യാനിരുന്ന അഞ്ചു സിനിമകളാണ് ജനം ഇപ്പോഴും ലോകമെങ്ങും കണ്ടുകൊണ്ടിരിക്കുന്നത്. ഉത്തര കൊറിയയുടെ നേതാവ് കിം ജോങ് യുന്നിനെ കുറിച്ച് സോണി നിര്‍മിച്ച ദ ഇന്റര്‍വ്യൂ എന്ന ചലച്ചിത്രമാണ് പ്രകോപനം എന്നാണ് സോണിയും എഫ്ബിഐയും ആരോപിക്കുന്നത്. കംപ്യൂട്ടറികളില് കടന്നു കയറിയ വയറസുകളുടെ ഭാഷ കൊറിയന് ആയിരുന്നു. ഉത്തരകൊറിയയ്ക്ക് മറ്റ് ഏതോ രാജ്യത്തു നിന്നു കൂടി സഹായം ലഭിച്ചിട്ടുണ്ട് എന്ന നിഗമനത്തിലാണ് ഉദ്യോഗസ്ഥര്. സോണിയുടെ വിന്‍ഡോസില് പ്രവര്‍ത്തിക്കുന്ന എല്ലാ കംപ്യൂട്ടറുകളും തുറക്കാന് പോലും കഴിയാത്ത വിധം നശിപ്പിക്കപ്പെട്ടു കഴിഞ്ഞു. രാജ്യാന്തര നെറ്റ്‌വ ര്‍ക്കും തകരാറിലായി. ആപ്പിള് മാക് പ്‌ളാറ്റ്‌ഫോമില് പുതിയ കംപ്യൂട്ടറുകള് നല്‍കിയ മാര്‍ക്കറ്റിങ് വിഭാഗം മാത്രമാണ് വീണ്ടും പ്രവര്‍ത്തനം തുടങ്ങിയത്.


പാട്ടിനൊപ്പം ഇനി ചുവടുകളും..... | Madhyamam\nപാട്ടിനൊപ്പം ഇനി ചുവടുകളും.....\nPublished on Wed, 06/13/2012 - 18:18 ( 49 weeks 21 hours ago) (+)(-) Font Size\nതന്റെ മാസ്മര ശബ്ദത്തിലൂടെ ശ്രോതാക്കളുടെ മനംകവര്‍ന്ന ശ്രേയ ഘോഷാല് ഇനി വെള്ളിത്തിരയിലേക്കും. അന്‍പഴകന് സംവിധാനം ചെയ്ത 'സട്ടൈയി'ലൂടെയാണ് ശ്രേയ കാമറക്ക് മുന്നിലെത്തുന്നത്. ചിത്രത്തിലെ താന് തന്നെ പാടിയ 'സഹായനേ സഹായനേ'എന്ന ഗാന രംഗത്തിലാണ് ശ്രേയ ചുവട് വെച്ചത്. ഇതിനകം തന്നെ യുട്യൂബില് വന് പ്രതികരണം ലഭിച്ചു കഴിഞ്ഞു ശ്രേയ അഭിനയിച്ച ഗാനരംഗത്തിന്റെ വീഡിയോക്ക്.\nസമുദ്രക്കനിയാണ് സട്ടൈയിലെ നായകന്. 'മൈന'യിലൂടെ ശ്രദ്ധേയനായ പ്രഭുസോളമന് നിര്‍മിച്ച ചിത്രത്തില് ഡി.ഇമ്മാനാണ് സംഗീതം.\nബംഗാളിയാണെങ്കിലും ഏത് ഭാഷയും അനായാസേന വഴങ്ങുമെന്നതാണ് ശ്രേയയുടെ പ്രത്യേകത. ദേവദാസിലെ 'ബേരി പിയാ...'പാടി പിന്നണി ഗാനരംഗത്തെത്തിയ ശ്രേയക്ക് പിന്നെ തിരിഞ്ഞ് നോക്കേണ്ടി വന്നിട്ടില്ല. ആദ്യ ഗാനത്തിന് ദേശീയഅവാര്‍ഡ് നേടിയ ഇവര് ബോളിവുഡില് മാത്രമല്ല ബംഗാളി, തമിഴ്, കന്നഡ, മലയാളം തുടങ്ങി നിരവധി ഭാഷകളില് തിരക്കേറിയ ഗായികയായി.\nമുന്‍പും ശ്രേയ കാമറക്ക് മുന്നില് മുഖം കാണിച്ചിട്ടുണ്ട്് ജോണ് അബ്രഹാമും താരശര്‍മയും അഭിനയിച്ച 'സായ' എന്ന ചിത്രത്തിലെ 'ഹര് തരഫ് ഹര് ജഗഹ്' എന്ന ഗാന രംഗത്തില്.